
1. Shaphang une ba khot kyrteng Lord Gauranga long 
ka kyrteng tynrai jong u ba jer ka kmie dei u Nimai,ha dien 
ki khot kyrteng ia u, Sree Gauranga, Krishna Chaitanya, 
Bal Govinda. Ha ri Bengal baroh kawei, ki kham tip naduh 
kiba stad haduh kiba bieit eh, ia u, ban khot kyrteng Chai- 
tanya. | 
2. Ba ki ong Hari bole, kata ka mut ban ong “ to ong 
Hari.” 

3. Hari-nam, ka mut ka kyrteng u Hari, ne Krishna, ne 
Govinda, bad bun de kiwei ki kyrteng ba khot ki Bhakta, ba 
ki thew ia ka kyrteng uwei hi U Blei, syriem kumba khot 
ha ngi ki Khasi U Blei, ne U Trai Kynrad, ne U Nongthaw 
ne U Nongbuh, &e., &c., ha kano nia ka por ba ka wan jia 
ba mih na ka shyntur, hynrei ka jingthew ka mynsiem ba 
ngi thew tang ia uta hi U Blei uba marwei. 

4. la u Krishna, uba iathuh ha kane ka kitab uba mane 
Blei baroh ki Hindu, ka jingkha jong u long kaba ia 
syriem, kumba thmu u Herod ban pyniap ia U Jisu Krist, 
ja une u Krishna ruh thmu u Kongso Raja ban pyniap. 
Ngan pyn-i hangne tang khyndiat eh, vz :— 

U Kongso Raja jong ka ri Mathura, long uba runar, la- 
duh myndang khyunah u pyniap kai ia ki khunlung bad bun 
jaid ki kam runar, u ich ka jinglong Syiem ha Mathura ruh 
da kaba u set byndi noh kum u koidi ja lau kypa kyrteng 
u Ugrasena Raja. 

Ha katapor ba long Syiem u Kongso Raja, da ka 
jingleh runar jong u la ud ka pyrthei bad ka bneng, bam lah 
shah shuh. Ki blei baroh ki leit kyrpad eh ha U Blei, u 
sa phah ia n Bisnu ba un wan mih ha kane ka pyrthei ban 
pynduh ia kiba runar. Kumta sa wan kha une u Krishna 
ha ka para u Kongso Raja hi, ha kaba kam kane ka rukom. 

U Kongso Raja u don kawei ka para kynthei kyrteng ka 
Debaki, u pyniapoi kha bad u Basudeva u jaid Jadava. Ha 
kawei ka sngi u Basudeva ba un leit ialam ia la ka tnga sha 
Ja jing, ki la shong ha ka kali; u Kongso Raja u nangpyn- 
mareh ia ka kali, ha lynti wan mih ka ktien ba sawa na 
bneng, kaba ong, “Ko bieit ia me yn pyniap da u khun kato 
ka para jong me". Hangta u Kongso Raja u sei da ka 
tlawar ban pam noh la ka para, u tnga jong ka u Basudeva 
u khang u ong, *Ko um ym don kam phin pyniap bein ia ka 
bapli ka kynthei, katba kan kha ki khun ngan aiti hi ha phi 
ba phin pyniap”. Kuwta ia ka para jong u bad ia la u kyn- 

um u pheh ap da ki nongphira borabor; tad kha khun u 
shim u pyniap, u la pyniap haduh hynñiew ngut ki khun ka 
Debaki, ha uba phra wan pun hi da Ü Blei ha ka Debaki; ka 
kha ja u Krishna ba ka por shiteng synüia, ki iohtbiah ba- 
roh ki nóngphira, ki jingkhang baroh ki plie hi, nangta shim 
u Basudeva u rah ia i khunlung rynjob rynjob kein u mih 
bran ban leit sha ka shnong Gokul, la u poi ha ka wah 
Jamuna dap ka um bah ka um san, badei ha ka por slap. 
Hynrei kumta kumta tad ieng u Basudeva harud wah, ka 
Jamuna ka rngat khait u iaid bran, tad poi ha Gokul u leit 
ha iing u Nanda u tnga ka Josada, uta uba long kum u 
Syiem hi ha Gokul. Ha kata hi kajuh ka por ka Josoda 
- ka kha da i khun kynthei, u Basudeva u shim iai khun ka 
Josoda u buh pli da la u khun shynrang (u Krishna); nang- 
ta u wan noh pat sha Mothura bad ita i khun kynthei, ia 
kane baroh ba leit-ba wan u Basudeva ymdon ba tip, wat 
u Nanda bad ka Josoda ruh kim tip, tip tang u Basudeva 
pad Debaki. 

Ynda mynstep la bna ba la kha khun ka Debaki, la 
kbmih da ka kynthei, la kumta ruh u Kongso Raja u shim 
ia i ta i khunlung kynthei u pawang ban lympat iap ha khyn- 
dew, hynrei ka kynther na sa kti bak, ka kiew sha bneng, 
ka kylla dur ka long kaba khraw bad phra tylli ki kti, ka 
bat man la ki kti da ki tiar iapam ba i sheptieng, ka rykhie 
bad ka ong artad, Ko Kongso, men lah leh aiu; U la lah 
kha ha ka pyrthei u ban pyniap ia me, u long uba khraw 
tain eh na pdeng ki blei baroh, bad uba la pynduh ia me 
shisien. Nadien kata u Kongso u pbah wad ja ki khunlung 
kiba i don ka dak ba kham phylla ban shu pyniap bad ki la 
, pybiap ruh bun ki khunlung, hynrei kim shem ja: utei u 

Krishna. tad yılda u rangbah u Krishna u leit pyniap shisha 
iz u Kongso.— Ki kam bakhraw bakhraw eh ki jong u Krishna, 
jar kiba kwah ban tip janai bha, kin pule i: ka kitab, Prem 
Sagur, Srimat Bhagabat, bad Mahabharat, ha kine bun ki 
Jingphylla kin shem ba u leh ma u. Ia une u Krishna lajan 
baroh kawei ka ri India hapdeng ki Hindu ki mane blei ia 
u. Kumta une u Lord Gauranga ruh u mane blei ia u, bad 
^ bun kiba ong ba u wan phong kyrteng ia u Krishna hi ruh. 

Ka jingiathuhkhanalyngkot ia 
u Chaitana. 


CHAPTER P 
Shaphang u Lord Gauranga. 


Ha kawei ka shnong kaba kyrteng ka Nabagi 
(Nadia) kaba long bsroh arliang wah Bhagirathi. Ha 
ka suem 1486 A. D. la kha ia u Lord Gauranga ha ka- 
ta ka shnong ha n nai Phalyun, bamar ba pyllun bnai 
bha ha kata hi ka por dei bam hynroh u bnai, Kane 
ka miet hapdeng ki Hindu, kaba ki &hein kor eb, kum 
ka miet bakhuid, bad bun da kiba kirton bad ki kyrpad ia 
ka kyrteng U Blei, ba ki khot Hari, ari, bad ka jing- 

yrta jam **Haribol ! Haribol ! / " kane ka kyrteng ba 
ti khot ia U Blei hapdeng ki Baisnob, 

Harud ka iing u Jagannath Misra (u kpa u Lord 
Gauranga) don uwei n dieng-bah Nimba, ha trai uta u 
dieng ki la thaw iweiiiiog rit kbnang ban leit kha 
khun, hangta la kha $a u Gauranga. Ki kynthei nong- 
batkhun, ki khmih bym don mynsiem shuh ba u khun- 
lung myndang kha bloit, ki la iapyrsbang laiphew jaid 
ruh kim lah pynwan mynsiem. Hynrei ynda katto katne 
wan mynsiem hi, bad u sa pynhiar mynsiem, hangta 
long ka jingkmen bakhraw eh ia u kpa ia ka kmie bad 
ja kiba bat khun ja sumar hangta baroh. U khunlung 
long nbs khraw tam eh na ki para khunlung, ba la kha 
khadlai bnai; u long ha kpoh pura khadar bnai, 

Ka sniebdoh u khunlung kaba stem kum ka ksiar, 
u kpa ubuh kyrteng da u Bisombor, ka kmie ka kLot 
kyrteng da u Nimai. Ka kyrteng Gauranga la buh ia 
u ynda ha ka por ba pyndeng sai Lukun; kiba mane ja 
u, ki khot kyrteng Sri Gauranga, kata ka mut ba uba 
metdoh lieh stem. Kaba khatduh eh ka kyrteng ba 
ki khotia u long, Sri Krisno Shuitonno; kata ka mut 
ba nba pynkynmaw ne kyrsiew ia ka Jingmut ki briew 
baroh ba kin kynmaw ia U Blei (Sri Krisno) ha la ka. 
dohnud. "i d 

Une u khunlung long uba bakla bak na ki para 
khunlung barob; ka rynieng long uba jrong palat kat 
kum ka r'ta jong u, u long uba khlaifi haduh katta katta 
haba u khib kyrthat ba ki kynthei kiba ri ia n, kim, lab 
thum khop. a kawei ka jinglong: khyllah jong u, 

babau jam ym lah pyn-en ia u da kumno kumno rub | 
ban kjor, hynrei tang haba ong, Hari, //ari, hangta u en. 

Ka kmie jong u ka la iap noh phra ngut ki khan - 
kynthei ter ter katba ka kha, nangta ka sa kha uwei u 
khun shynrang kyrteng u Biswarup; haba u la dap uta 
shiphew snem ka r'ta, hangta sa kha ia une u Nimai, 
une u long u khan khatdub eh, namar kata ki kmie ki 
kpa, bad kiba ha jing ha sem baroh ki ieit eh ia u. U 
long uba runar bad motlop khong khong, wei u la iam 
kaw ym jn lah pynen ja u; habadei ba dei u da ip ler 
noh jlang, kane ka jinglong Jong u ka la pynkhuslai bad 
pynshitom shibun eh ja ki kmie ki kpa, tad hynda ki Ja 
tip ia ka Jinglong barieh jong u, da kumno ban pynjem 
nud bad pynen haba u long kumta: kata long tang 
ban khot ja ka kyrteng u Hari, bunsien bunsien; kata 
ka job ja ka jingrunar bad khong khong jong u; kane 
ka long kum ka jadu ia u. 

Tad u la nang par da ki kti bad ki kjat, don kam 
ban ap bha dngong, lymne te u la lap ba poi sha lynti 
bah, bad sharud wah Kongka, ze, Bhagirati; haba u 
i badon ba beh ia u nadien tan kem ia u, u par 
pynshait bad kti bad kjat katba lah La lah, ba un lait ba 
kin nym joh kem. Shisha haba n par kumne ityunad 
shibun eh, bunsien ka Sashi ka kmie jong u, ka ju pyl- 
lait kai he phyilaw, ialade bad ki lok jong ka ki ia ieng 
jar, ki shu khmih kai ia ka Jingpar jong u. 

Tad u la nang ban jaid thon thon, hangta u Jagan- 
nath, ka Sashi, u Biswarup, bad kiba ha jing baroh, bad 
ki para marjan ruh, ki shu jadon ka jingkhuslai bad 
tieng, ba ¡oh n jah kma ba ki paitbab ha lynti bah, la- 
ne ioh tuh ki briew ia o.  Shisien shisha la joh kem da 
u bseifi kobra, nangta a lait; nadien kata ki la kham 
ja minot ka Jingsumar ja u khynnah; wat la kumta ruh 
ha kawei ka sngi wan hap jinjar kaba khraw halor jong 
u, namar ba uwei u nongtuh kyrteng u Mek mali u 
sbem ía une n khynnah marwei hi bad ki jingdeng 
ksiar tyrjain ha ka met, u rah uoh soit bad ka jing- 
thmu ba un tuh ia ki jingdeng un pyniap ia a khynnab. 
| Bi kmie ki kpa jong u bad ki lok ki jor baroh ki la ïa- 
wad rah kim shem shul, hamar ba hila Takut jingmut 
bad duh jingkyrmen bam lah shem shuh, hangta u wan 
mih bluit, u wareh u wan piam khop ia u kpa; la ki ïa 
kylli ba u leit shaei, u ong ba rah uwei u briew ia u 
bad u wallam pat. 

Utei u nongtuh da kaba u tuh ia une u khynnah 
u la kylla bha noh ïalade ruh, ba shen shen katba u la 
shim ia u khynnah u la bah ha ka tyrpeng, ka wan 
poi ka jingsiat bad kynduh jingmut ha lade, ba hato da 
kumno kein un.leit pyniap ei khamakha ia u khynnah 
ba itynnad kat kum une, bad ka wan poi bad ka shoh 
ia ka mynsiem jong u bad ba kane ka kam sniew ba 
dakait eh, bad ka mynsiem jong u ka la pisa wit, khad- 
duh u kut jingmut ba un leit buh noh ia u khynnah 
ha la jing u kpa jong uta u khynnah, bad kumta u la 
leh. Nadien kata u iehnoh shisyndon ka kam tuh 
kam-shohnoh, u pynleit jingmut sa tang ka duwai 
Blei, bad ba upan map ia kiba u la leh baroh myn- 
shwa. Uiehnoh ia ka jingkwah baroh ha kane ka 
pyrthei, u pynleit bad pyndonkam ja ka jingim jong u 
sa tang ha ka duwai bad leh niam Blei; hadien u long 
u pukir ba don burom shibun eh. (Ka la pynkylla bha 
ia une u nongtuh na kaba u leit tuh ia utei u khyn- 
nah). 


U khynnah u long uba itynnad tam na ki para 
khynnah baroh, jar kiba la shim bad thum ia u, kim 
kwah pyllait shuh, kat kiba iaid ba feng shaphang 
shata, bun da kiba leit thum leit ialehkai bad uta u 
khynnah, kumta ka Sashi kam ju ioh thum ha lade 
kham slem. 


Naduh ba la kha ia une u khunlung; u kpa jong 
u, (u Jagannath), ka kmie jong u ka Sashi, bad ki kur 
kiba jajan eh, haba u iohthiah ki ju iohi ba long kum 
ba shai u bnai phyrnai tur tur ha ka shadem jong u; 
haba dei badei pat phyrnai noh baroh shi rynieng 
khrek khrek kumba ba ka leilieh, haba dei badei 
pat ka Sashi ka iohi kumba mih ka dur kaba phyrnai 
noh baroh kawei ka kamra, hangta ka sheptieng ka 
khot la u tnga, bad ka ju syrdoh da i.jingsyrdoh ha 
ka khlieh u khynnah bad ka pyrsad myntro ba ka 
sheptieng ich wan ki ksuid ki khrei ki wan ban tuh 
noh ia u khunlung, bad bun ki dak ba wan mih kiba 
phylla phylla. 

Tad ula kham san u leit ialehkai bad ki para 
khynnah baroh baroh shi sngi, um ju pule kot la ki 
ong katno katno ruh, u shu byrngia tang ha ka ialeh- 
kai bad u shad kai; haba u shad ruh ka jingitynnad 
bym ju don shuh; ki briew bad ki para marjan baroh 
ki ju ai kpu ai soli ba ki pah ia u, ba un dup shad. 
Ka jingshad jong u long kaba ilynengoh shibun .eh, 

imat kum bym da dei shuh ki kjat ha khyndew; hang- 
ta imat ba um shad ha ka jinglong briew, hynrei la 
kumba shad blei hi. Haba khmih ia ka jingshad jong 
u, ka pynsngew kmen ia ka jingmut bad ia ka myn- 
siem, ki nongkhmihkai ki leit kynduh ha ka mynsiem 
jong ki, la kat ban jaw ummat, bad ka jingsngew-riew- 
blei haduh ba ki klet noh baroh. ia kane ka pyrthei; 
ki kynmaw sa tang ia U Blei hi. 


Jar kiba ioh-i ia kaba u shad uta u khynnah, ka 
la ring ia ka jingmut jong ki kum ban iashad lang noh, 
hynrei na ka jinglehrain ia ka pyrthei kim nud; ka 
jingshad jong u Nimai imat kumba shad blei hi, la u 
long.u khynnah ba dang saw snem ka r'ta, baroh jar 
kiba iadon haba u shad, ki long noh kum kiba iap ler, 
ha ka jingshohbieit noh phar thap-nger, shu ring ka 
dohnud bad ka jingmut jong u tang shaphang ka jing- 
burom ia U Blei, bad da dap ka jingsngewbha suda 
baroh kawei ka pyrthei, bad u Blei hi ruh u long ha 
ka jingsngewbha. 

Nadien kata artad artad u Nimai haba u leit ialeh- 
kai ruh u shad bad u rah ia la ki kti shalor bneng, 
haba dei badei u tyllun ha khyndew bad ka jingkhot 
“ Haribol! Haribol!!” Ki khynnah ba . ialehkai 
ryngkat bad u ruh, ki iabud lem kumba leh u Nimai. 
Haba dei badei tad iohsngew ka Sashi ka kmie u Ni- 
mai ba win ba ki ong  Haribol ! Haribol !!” kumta ka 
la sngewthuh ba hangta don u Nimai, ka leit beh ka 
shim ia u.Nimai, ka kynthup bad ka pynñiad ia ka 
met ka phad baroh, ba bit khyndew naba u tyllun ha 
khyndew; bad ka wallam noh sha la ling 


Ha kawei ka por u Nimai bad ki para khynnah 
jalehkai ki leit kheit da ki syntiew ki skud napoh 
khlaw ki iasuh kpieng, baroh katba don ki iadeng 
pieng syntiew, ki ia shad kumba soh ker ker, u Nimai 
hapdeng. Ha kata dei ryngkhat ba iaid uwei u riew- 
stad bad ba la kham tymmen artad, tad. u ioh-i ba ki 
iashad u ialade ruh um lah shah shuh u iashad lem 
bad ki khynnah. Haba wan ka Sashi ban leit shim 
noh ia u Nimai, uta u rangbah u phet u rieh noh, bad 
um tip hato da kumno ba ka mynsiem ka la ring ha- 
duh katta katta ba un iabud shad lem noh bad ki 
khynnah kiba dang ria ria baroh, kiba dang ka r'ta 
saw snem, san snem, uwei uwei u khynnah. . 

Haba u Nimai ula dap ka rta san snem baroh 
ki para mar iaryngkat ki leit skul ban pule kot, hynrei 

u Nimai um leit u shu ialeh kai kylleng. la kane ka 
jingleh u Nimai, u kpa um sngewbha, ha kawei ka 
sngi u kpa jong u bad la u dieng sympat ha ka kti u 
leit sharud wah sha ba ialeh kai u Nimai; ka kmie tad 
ka ioh-i ka leit iaknieh ia uta u dieng sympat na u 
kpa. U Nimai pat bad ka iam artad u rieh ha ka 
kmie, tad nadien kata u Nimai u shu dem iam, .haduh 
ba u kpa jong u u shim u kynthup khop bad u ong, 
“Nga la long uba runar eh ban pyniam ia u Nimai 
haduh katne katne.” U Nimai u kham sheptieng ia 
u kpa bad ia u hynmen, ia ka kmie te um khein ei ei 
ruh. U long uba tang san snem ka r'ta hynrei haba 
dei badei ka jingleh jong u bad ki ktien jong u long 
kumba leh bad kumba kren u Pukir-blei eh, hangta ka 
Sashi ka ju wan siat jingmut ba u Nimai um long u 
khynnah bad um long u khun jong ka, hynrei ba long 
pat da uwei uei re uei, u riewblei, bun ki jingleh mu- 
tlop uleh ha ka por ba dang khynnah. U ju leh 
pyrshah ia ka jingsneng ka kmie, ka kmie ka kwah 
ba un nang pule nang thoh, kumba long ki para khun 
Bramin baroh; hynrei u Nimai u hikai pynban bunjaid 
ki jingialehkai. Um. pynleit jingmut tang khyndiat 
ruh shaphang ka jingpule bad thoh kot. 

Hapdeng ki Hindu, ki Bramin, ki kheinsang eh 
ban ktah ia ki khiew shetja ba la pait bad ba la bret 
sha jingtheh fiuit, u Nimai haba beh ka kmie ba kan 
sympat ba u leh runar u leit phet bad ù teng halor 
kita, ka kmie ka wan phet iap noh sha la ing. Ki 
Bramin ki khein sang ban ktah ia ki mushi suh 
juti, hynrei u Nimai u leit ktah khnang; ka kmie la ka 
sneng ka ong ba u long u khun Bramin kam dei ba un 
leh ia kita baroh, u Nimai um sngap. 

“Ha kawei ka por don ar ngut ki para marjan ling 
u Nimai ki khreh ki kpu bad ki jingbam ban puja blei 
u Nimai u pan bad u bam noh. Ka kmie namar ba u 
leh runar eh kumne shisien da kaba burieh ka khreh 
ki kpu ki skam ban leit ainguh ha ka blei ba kan 
pyntipsngi ia u Nimai. Hamar ba ka la leit sha lynti 
ka rah burieh ia kita ki jingbam hapoh jain, u Nimai 
. na shano shano ruh ym da tip u wan mih pa shadien u 
pan noh ia kita ki jingbam, la kam ai ruh um shah, 
kumta ka ai noh ha u, bad u bam. 

Uwei kyrteng u Murari ka shnöng jong u na 
Sylhet, u leit hikai pule kot ha Nadia, hangta u la‘stad 
bha. Ha kawei ka engi hamar ba u dang ia said bha 

shaphang ka niam bad kiwei kiwei ki briew, u Nimai 


bad ki lok jong u, ki para khynnah ki ia rykhie kynsan 
na shadien, ha! ha! ha! la u kyrtiang u ioh-ija u 
Nimai, hangta u ong, Ko "Nimai u khun u Jagannath, 
kam dei ba men khlem akor khlem burom kumne". U 
Nimai pat u ong, ‘Koit wat khuslai, ngan wan batai bad 


hikai ia phi ha ka por bam ja". , Ynda sngi hamar ba . 


dang bam ja u Murari; u Nimai u leit khot na ka jing- 
khang, ‘Murari, Murari’, nangta u rung hapoh iing u 
khmih shain ia ka pliang bamja u Murari, tad u lajan 
lah bam ja, u Nimai u leh pynjakhlia ha ka pliang bam 
ja u Murari. 

.  Shiphang u Murari, u la lyngngoh jlang ia kane 
ka jingleh u Nimai bad ka jingsngew rem artad ba 
long kumba leh pynjah burom. U Nimai hangta, u 
ong, “Murari, phi to iehnoh kane ka jinghikai niam 
pynbakla ia ki briew ba kan ialam pynban shaba 
sniew, (kaba ia pynryngkat noh ia u briew bad U 
Blei)' U ong, Phi to shu duwai hi tang ia uwei U 
Blei, uta long uba tam, namar kata nga la pyn-i ka 
pharshi ha ka pliang bam ja jong phi". U Murari tad 
uiohsngew ia kine ki ktien u la sngewkyndit shibun 
eh ba u khynnah uba ka r'ta dang tang san snem, ba 
un tip noh. haduh katne katne; kumta kumta u Nimai 
u shu jah. ngaiñ, tang lep kumba ba da ka leilieh lep 
ngain. 

Shiphang u Murari u sngew kyndit shibun eh, yn- 
da katto katne u wan siat jingmut ba u khynnah ym 
long u briew hynrei u khun blei (Bal Govind), kum- 
ta kumta u leit sha ing u Jagannath u leit nguh na ki 
kjat u khynnah. U kpa jong u, u khang bad u ong, 


“Da kaba burom eh da u rangbah ía u khynnah, ka 


mih ka jingsniew kumba pynsarong eh".. Hangta ong 
u Murari, "Ko Jagannath Misra; shen shen phin tip. ba 
long uei une u khun phi." 


- [CHAPTER II 
Shaphang u Biswarup. idi 
Ladon ha ka Chapter ba shuwa shaphang u Biswa- 


rup ba long u hynmen u Nimai; u .khun-u Jagannath 
hi. Ha kane ka por u la dap ka r'ta khadhynriew snem, 


u Nimai. pat u la dap hynriew.snem. U Biswarup: 


“WI 


long uba nang bastad bha tam na ki para lok baroh, 
kumta ha Nadia u la paw nam paw kyrteng shibun eh, 
u iashem bad u Adaita Acharja na Santipur u jalok 
bad u shong ryngkat bad u. 


U Biswarup bad u Adaita Acharja baroh arngut 
ki iam bad ki duwai na ka bynta bala long sniew eh 
ki briew ha Nadia bad ki duwai ruh ha u Sri Krisno. 
U Biswarup ula kylla ka jingmut haduh katta katta 
ba bad miet bad sngi khlem kut ka jingduwai Blei u 
bam bad u fhiah tang khyndiat khyndiat eh. Nau 
Adaita Acharja ki briew kiioh tip kumba wan. iathuh 
paw, ba u Sri Krisno na ka bynta ba u isynei ia la ki 
khun, long kumba u la wan ne un sa wan mih pat ha 
ka pyrthei ban pynlait ia ki na ka pap. 


Mynshuwa ban kha ia u Nimai, utei u Biswarup 
um don hynmen parau long tang marwei na la ka 
kmie jong u. Kumta u ieit thep mynsiem eh tang ia 
la u bakha, kyrteng u Luknath, uba dei u khun 
u kñi jong u, u khun ksiew u Nilumbor. Yndala kha 
ia u Nimai, ka jingsngewbha bad sngewhun u Biswa- 
rup ka bam lah tip shuh, bad ka jingieit artad ia lau 
para. U Nimai tad ula kham san bad tip briew, u 
ruh u da ieit eh shisha shisha kein ia la u hynmen. 


U Biswarup tad u la iashem bad u Adaita, u la 
sngewieit bad burom shibun eh namar ba uba jarap 
bad hikai tang ia ka niam Blei, u Adaita ruh u ieit ia 
u Biswarup. 


U Biswarup myndang u pule ha skul u ju wan 
màn ka nohphai sngi sha la ing ban wan bam jing- 
bam, hynrei haba ula ialok bad ia long lang bad u 
Adaita te u klet noh ban wan sha la ting; kumta u | 
Nimai bunsien u leit khot ia la u hynmen ba un wan 
sha la ting, u Adaita haba u ioh-iia u Nimai, ui ieit 
noh kaba da ring naduh ka mynsiem hi ngai, um tip 
naba lei ba da khih ka dohnud haduh katta katta. 


Haba u Biswarup ula dap ka rta khadhynriew 
snem, u Jagannath u la pyrshang ban ia pynbuh 
briew noh, hynrei u Biswarup pat ha ka jingmut u la 
kynduh ba ym donkam ei eiia ka jong kane ka pyr- 
thei; kumta u ong," Hato donkam aiu ban leit jing 
briew, kaba long tang kum ban teh sai khum ei ia 
lade; ka r'ta long kaba lyngkot eh tang ban duwai 
Blei ruh ym iai lah ioh porte yn leit iing briew, lehse 
ja U Blei ruh yn klet noh." 

Kawei pat lada um kohnguh ia ka ktien ki kmie 
ki kpa kata ruh long kaba pap shibun ban jám palat 
ja ka ktien jong ki, namar kata ula pyrkhat ba kham 
bha ban iehnoh la ka iing bad ban iehnoh ia ka pyr- 
. thei baroh shisyndon. 


Shisha kaba un ielinoh ia la ka jing kata ruh yn 
long ka ban pynpangnud shibun eh ïa la ki kmie ki 
kpa; la kumta ruh u pyrkhat pat, ba kata ka jingpang- 
nud bad sngewsih kan long kaba tang shiphang sngi, 
hynrei kumba thoh ha ka Sastro “ba lada uwei na kiba 
na kawei ka jing u lah ban leit long sanyasi ne pukir 
baroh ki briew ne ki kur kiba na kata ka ling ki lait- 
im’. U khuslai pat sa ia u Nimai bau dang khynnah 
ba lada u iehnoh ja u, un num hikai pule kot un sa 
bieit noh baroh shi rta. Hynreila kumta ruh u shu 
ring hi ka jingmut ban iehnoh noh hi kein ia ki jing- 
pynwit kane ka pyrthei, ba katba dang sah slem katta 
ka nang ialam sha ka jingjot. 


Kumta u Biswarup u la pynskhem ha la ka jing- 
mut lada lei lei ruh ba un mih noh hi kein na jing 
hangta u khot ia ka kmie sharud bad u ong, “Ko 
mei phin sngewbha ynda san u Nimai sa ai kane ka 
kitab ha u”, bad ula sdang ban aiti kata kawei ka 
kitab kaba u bat ha ka kti jong u. 


Hynrei ka Sashi da kaba kyndit thred, ka ong, 
“Balei phi mut aiu ? Ka dei ba phin ai hi da la ka 
kti.” 

U Biswarup u ong, “Ko meika dei ba phin ai hi 
da la ka kti jong phi. Lada nga im haduh ban da 
poi ka por ba biang hangta ngan sa pan na phi bad 
ngan ai hi ma nga ha u, namar phin i mei ka mynsiem 
ngi ki briew ka bam lah thikna ha kane ka pyrthei.” 
Ka Sashi kam banse shuh ka shim sor ia kata ka 
kitab, ka buh bha khop, kam tip ba u mut aiu u khun 
jong ka. 

U Biswarup u ong ia u bakha jong u, u Luknath 
bau don jingmut ban iehnoh ia kane ka pyrthei. 
U Luknath uba ieit bad burom eh ia u Biswarup 
namar ba u long u babha bad uba stad, kumta u ong 
ba un ia leit bud ryngkat. 

U Biswarup ha kata ka por u dang dap khadhyn- 
riew snem ka r'ta, u Luknath u kham poh ia u. Ba- 
roh ar ngut ki ju iathiah ha kawei ka kamra ha iing u 
Jagannath. Kumta ki iakut ha kawei ka miet ba kin 
iamih, ha kata ka miet ki leit ha la kamra thiah kum- 
ba ju leit thiah, tad ynda dap shiteng synfiia, ki iamih 

shabar jing -ha-phyllaw, nangta u Biswarup u nguh 
ngon ngon shaphang ka kamra thiah ki kmie ki kpa. 
Bad u duwai ba u Sri Krisno ba un sumar ja u para 
jong u u Nimai. Nangta baroh ar ngut ki iaid bran 
shaphang rud wah. Ha ka por ba la synñia eh katta 
katta ym ju don lieng khawa shuh, bad kita hi i 
khynnah ruh kim kwah ban iehnoh ba kin tip ki briew 
shaphang ba ki leit ma ki, kumta ia ka wah ki shu 
iajngi sha shiliang wah. Tad ki lait sha shiliang wah 
kim da sangeh bad la ki jain jhieh kein rynjep rynjep 
ki iaid eh bran shaphang sepngi, ba kin nym lap ki 
ban wan wad. U Biswarup um shym rah ei ei ruh 
bad u, hynrei tang kawei ka kitab Bhagabat Gita, ki 
shu dem iaid hi thiaw shi thiaw shaphang sepngi, ki 
la iaid lyngba ia ka ri khlaw, ki leit poi ha shnong 
briew, kim don jingbam jingsa ki shu ap tang ha ka 
jingisynei ki briew, ki la ioh shitom ka bam lah ong 
shuh, ki sa iashem bad uwei u pukir, uta u la pyn- 
kyntang (initiated) iau Biswarup kum uwei u San- 
kara Ranyapuri, bad.ka bor ba u lah ban pynbaptis 
ia kiwei pat ruh, ia u Luknath la pynbaptis hi da u 
Biswarup. 


Kine’ ki khynnah baroh ar isul ki bam pat ju mih 

shano shano ruh, kane nyngkong ba ki shem ïalade ha 

ka jinglong khlem ling, khlem lok, bad khlem jingia- 
“rap ei ei ruh. 


U Jagannath bad ka Sashi ha kata ka miet ba 
mih u Biswarup bad u Luknath; kim tip ei ei, ynda 
kum la shai mynstep ki sa tip ba u Biswarup u la leit 
noh shapoh khlaw ha kata ka-jingiaid pukir. Ki kmie 
ki kpa ki la sngew-lyngngoh shibun eh, ba hato da 
kumno ki khynnah kiba dang khadhynriew snem ka 
rta ba kileit poi ka jingmut riewblei haduh katne 
katne, long kiba dang hapoh ka jingsumar sukher 
kum ia ki khunlung, mynta ba kin leit iaid hapoh 
khlaw khlem Ting khlem sem, khlem bam khlem dih. 


Ynda bna pat ha shnong ham, baroh ki briew ki 
iasngewsynei bad sngewieit shibun eh ba ki kynmaw 
ia ka jingjemnud loi loi, bad ka jingnang jingstad u 

 Biswarup, bad ki iapyrkhat ruh hato ka Sashi kan im 
da kumno khlem u Biswarup. 


Ki lok ki jor ki ia wan ia ud ia ñiaw ia ka Sashi 
ia u Jagannath, shaphang ba leit noh u khun ki sha 
khlaw, hynrei u Jagannath u duwai u ong, “A Blei to 

ai bor ía u khun jong nga ba un jaineh ha ka jingkyn- 
tang jong u.” ` 


“Kane ka jingkyntang hapdeng ka niam Hindu 
ba jar uba mih na la iing kum u Sanyasi ne pukir, 
kata um bit shuh ba un wan kylla sha la iing, ne wat 
tang sha la shnong ruh, lada u wan kylla, kata u la 
long pap noh ha khmat U Blei bad ha ki briew ruh ha 
kane ka pyrthei bad u duh noh ia ka bynta ka hima 
ka bneng." | 


U Nimai ha kata ka por ba ki wan ki briew baroh 
kaw kaw na shnong ha iing ka Sashi ba ki ja kren 
bad ialap shaphang ba la mih noh u Biswarup na la 
iing, u dang ialeh kai ha phyllaw bad ka ria jong 
u dang hynriew snem. U wan kloi ha ka kmie bad 
u kylion u iapler, ha kata ka por ka Sashi bad u 
Jagannath, ki ia sheptieng eh ia u Nimai ki klet noh 
ia u Biswarup, ki ia kynrup, ynda ki la ia sumar eh 
u Nimai u sa kyndit briew pat. 


Ka Sashi bad u Jagannath kila lyngngoh shibun 
eh ba ki ioh-i ia ka jingiaieit shipara haduh katta katta 
haduh ban da iapler noh. Kumta ki kjor ki khroh 
laiphew jaid, bad ki pyntngen ia u ha kata ka por 
ka jingiaiam na ka bynta ba phet u Biswarup ka jah 
noh jar. Ki ialeh ban pyntngen ban pynsngewbha 
ia u Nimai, bad u thum u kpa iau ynda katto katne 
u Nimai bad ka jingkren dap mynsiem artad, u ong, 
"Ko Pa, ko mei, wat sngewsih shuh, ngan leh bad 
ngan pyndep baroh ki kam ban leh u Biswarup, bad 
ngan shakri ia phi." 

Une u Biswarup ynda ula iaid pukir kylleng u 
leit ha Puna, nangta u jah ha ka rukom ba phylla eh, 
ba bamar ba ki briew ki dang alum ja u baroh saw 
dong, ka mih ka mynsiem jong u, kumba thaba 
shihajar ki sngi, ka kiew sha bneng, hadien pat u 
Nimai hi u leit ban khmih ia ka jaka ba kiew u hyn- 
men jong u sha bneng. 


CHAPTER III. 
Shaphang ka jingiashem u Nimai ia ka 
syrnciew u Piswarup bad iapnoh u kpa. 
Ba la sngewsih eh ki kmie ki kpa, u Nimai u ieh- 
noh noh ia ka jingialeh kai ialeh iaid; tohkhat tohli 
umih kai kylleng kylleng, hyniei u minot tang ka 

pule kot thoh kot, naba u tip ba da kata ka jingleh 
tipsngi bad ka jingminot kot, kan pynsngewbha ja 
ki kmie ki kpa, bad shisha ki la sngewtngen shi- 
bun eh ba ki ioh-i ia ka jingkylla tipsngi u Nimai. 


Ha kawei ka sngi u Nimaiu leit bam noh ia ki 
kwai tympew ba ki noh ia ka Lei iing. Kaba ki buh 
ha iing, hangta u buaid kwai u iapler shiphang ar 
phang ynda ki ialeh da kumne da kumtai u sa kyndit 
briew pat, habau kyndit briew u iathuh u ong ba 
wan u hynmen jong u (Biswarup), u ong, to ia ialeit 
noh, iehnoh ja kane ka pyrthei, hynrei ynda ong u 
Nimai,ba u dang khynnah um pat shemphang, da 
kumno ban long Sanyasi, bad u kwah ban dang sah 
ban sumar ban shakri ia ka kmie u kpa, kumta u Bis- 
warup u iehnoh ia u, bad ka jingong artad “To ñiu- 
ma, to ai khublei ia I mei I pa." 


U Jagannath bad ka Sashi haba ki iohsngew ia 
kata baroh ki sngewbha bad ki khleh sngewsih artad, 
namar ba ka long ka khubor ba wan poi na u khun 
jah kma ba u dang don jingieit ia ki. Hynrei ki sngew- 
ma shibun eh ba lehse u Biswarup un wan shim noh 
ia u Nimai na ki. U Jagannath u dem pyrkhat sha- 
phang kane bad sngi bad miet, hadien u kut jingmut 
ba yn nym hikai kot shuh ia u Nimai, namar ba u 
Biswarup ba u la nang eh bad sngewthuh ia ka jing- 
long kane ka pyrthei, kumta u leit-kylla pukir noh. 
Ha kawei ka sngi u khot ia u Nimai u ong, "Ko khun 
wat pule kot shuh lada phi ieit ia nga". 


Kumta u Nimai u pep pule kot noh, u leit jaleh 
kai kylleng ka shnong, haba u leit sum sha wah u 
ngam khlieh piaw u leit sha ba sum ki rangbah, ki 
tymmen u kem na ki kjat u ring kai, lane haba u 
shem ia ki syntiew ba kin puja blei u shim noh, u 
deng ia lade u leh kumba puja ia u. 

Bun ki briew ki kynthei ki shynrang ki ju leit 
mudui ha u Jagannath bad ha ka Sashi, ki shu ia 
kren jem kren tuid ki iapyndep hi jar jar, haba ka 
Sashi ka mai ka nia ia u Nimai,u ong, "Haba phi ia 
kwah ia nga ba ngan long sniang te kane .baroh 
long ka kam sniang.” Ka Sashi ka leit ong ha u kpa 
ba namar bam ai pule kot u khynnah ula long runar 
noh, hynrei u Jagannath um shah shkor. 


Ha kawei ka sngi ka Sashi ka la bitar eh ka shim 
bad u diengsympat ka beh ia u Nimai ban shoh, u 

phet ka nang beh nadien nadien, tad u poi ha ka jaka 
theh ñiut u leit shong halor ki khiewpait ba jakhlia 
Ka kmie ka khot bad ka jingkjor artad. Ka ong, “Ale 
ale, ko runar”; u Nimai hangta um ai jubab ei ei ruh, 
u shu rwai, ka Sashi ka jaw ummat ka iam, u Nimai 
u ong, "Balei mei phi iam, phi kwah ia nga ba ngan 
leh runar mo ? Hato da kumno ngan lah ithuh, ne 
iapynpher na kaba bha bad ka basniew, khlem nang 
pule khlem joh hikai ? haba phi kwah ba ngan long 
bieit long sniang, ngan pyn-i hato katno kan suk ka 
mynsiem ki kmie ki kpa haba ki ioh u khun bieit,” 


Nangta ka sa.kular ba kan phah skul, kumta u 
Nimai u sa wan noh na kata ka jaka theh fiiut, naduh 
kata u leit skul bad u minot bha la ka kot, bad bun 
ki briew ki la lyngngoh ia ka jingnang bad ka jingroi 
u Nimai. 

Tad dap ka rta u Nimai khyndai snem u kpa u 
pyndeng Sailukun. Kat kumba don ka rukom ki 
pynkup da ki jain sadhu, hangta ka jingitynnad la 
long uwei u Bal-Krishna i.e.u khynnah Krishna. Ki 
briew kiba don hangta kilai lyngngoh shibun, haba 
u pule myntro u kpa ha ka shkor jong u hangta u kyl- 
lon kram u lynfiiar artad u iapler; nyngkong ki briew 
ki la ia lamwir wit, hynrei hadien ki la iasngap jar 
bad ka jingsngewrit riewblei ha ka mynsiem kim lah 
shah shuh; ki ia jaw ummat baroh katba don; bad ka 
leit ring ia ka jingmut ki briew baroh ban ieit ia U 
Blei, ba ka siat jingmut ia ki baroh ba une u khynnah 
dei u hi u Krishna khynnah. 

Ki bastad bastad ki Brahmin kiba don hangta ki 
ia shong bad ki ïa pyrkhat hato da kumno wan jia 
kum kane ka jingphylla bad ki ia kut jingmut ruh ba 
u Krishna hi u la wan phong syrngiew ha une u khyn- 
` nah, ban wan mih pat hapdeng u khun bynriew, bad 
ban wan sneng bad ban pynbha ia u khun bynriew 
baroh. | 

Kumba don ka rukom ki leit buh ia u khynnah 
ha kawei ka jaka ba marwei, tad la dap ka sngi ba un 
mih pat, hangta ki lok ki jor ki leit ai jingbam bad ai 
ei ei katba ki sngewbha hi. Uwei u Bramin uba duk 
um don ei ei ban leit ai, u shu leit ia song shikyntien 
u kwai; u Nimai u shim ia u kwai u bam, u khot ia 
ka kmie (Sashi), la ka leit ka khmih ha ka jingphylla, 
kam tharai ba dei u khun jong ka, namar ba ka. da 

shong da ka lyngwiar sngi halor ka khlieh jong u. 
Kaba phyrnai ym-i-tip briew shuh; ka kmie da ka 
jingsheptieng ka khih kyrbeh ka met jong ka. j 


U Nimai u kren ia ka kmie u ong, “Ngan iehnoh 
ia kane ka met, bad ngan wan pat ruh”. U pyrshang 
ban nguh dem iala ka kmie, pynban u kyllon bad 
lap ler noh war Idang. Ka Sashi ka khot bad pyrtá 
jam eh da ka kyrteng jong u, bad ka synreit um ha 
ka khmat jong u. Shipor u la long kum uba la iap hi 
kein, nangta u sa kyndit briew pat. Ha ka por ba u 
jap ler kata ka jingtyngshain bad ka lyngwiar sngi na 
ka khlieh jong u ka jah noh, tad u la kyndit briew pat 
ulong kumba u julong. Ka Sashi ka sngewbha ba 

ka la ioh pat ia u khun kum uba mynno mynno. 


Ha kà por ba jia kane barohu kpa u Nimai um 
don briew ha iing, tad u wan u iohsngew, hangta u 
kylli ia u Nimai ban iathuh ne, batai baroh shaphang 
kata ka jingjia, hynrei u Nimai hiu ong ba um tip ei 
ei kaei ba la Jia bad kaei ba la long kumno. 


Nadien kata u Nimai u long uba minot kot shibun 
eh, bad u tipsngi shu lui lui. Ka jingnang jingstad 
pat ruh ym pat ju don khynnah u ban kum u ha kane 
ka pyrthei. Arngut ki Pandit long ki nonghikai jong 
u. Uwei kyrteng u Pundit Sudarsana, uwei kyrteng 
Pundit Bhinu. 


U Nimai ha kata ka por u la dap ka rta khadwei 
snem; ka Sashi pat la sanphew-ar snem ka rta. U 
Jagannath ula tymmen bha, u ioh pang khieshoh, 
kaba jur eh. Hamar ba un sa jan lap, hangta u Nimai 
ushim na ki kjat u kpa,u iam jur eh bad u ong, “Waw! 
Ko Pa ? hato ngan khot kpa baieit iano pat Pa! bad 
hano phi ieh-nóh khunswet ia nga ban sumar— Pa” | 


| U kpa u peit-mat pat pher, u shim ia u Nimai u 

piam ha ka shadem khop u ong, “Khun ngan leit noh, 
ha ka jing-sahnud ba ngam lah pyndep ia kaba 
nga mut. Nga iehnoh ia phi khun ha ka jingsumar 
bad ka mon U Blei; nga kyrpad ba phin nym sngewsih 
eh ia nga ba ngan leit noh". Kané ka long ka ktien 
kaba khatduh ba kren. u kpa ia la u khun, kumta u 
sa jap noh thoin. 

CHAPTER IV. 


U Pundit Ganga Das. 


Tad lah iap noh u Jagannath, ka Sashi ka la 
sngewsih shibun eh, hynrei kam pynpaw eh ha la u 
khun ia kata baroh, ka sheptieng ia u Nimai joh u 
sngewsih eh lem bad ka, ka shu lape da kumne da 
kumtai, ka pyrkhat eh hato da kumno ba u Nimai un 
joh jinghikai bha; hadien ka kut  jingmut ba kan 
aiti ha u Pandit Ganga Das ba un hikai ia u. 

Une u Pandit Ganga Bhattacharji long uba bha 
akor, uba nang Sanskrit Grammar bha. Ka Sashi ka 
leit lam ia u Nimai hau bad ka jingong artad, “To 
shimti ia une u khun khlem kpa, khunswet synei, u 
khun jong.nga; da kaba phin hikai bha ïa u, phin ¡oh 
hok bad ¡oh nam ba long u khunswet”. 


Kumta u Ganga Das u ong, “Ngan hikai ia u 
Nimai katba nga don hila ka bor, ba un wan long u 
nongshah hikai jong nga, nga la sngew don bok shi- 
bun eh: phi wat khuslai ei ei shaphang jong u, ngan 
khmih hi ma nga.” | 


Naduh kata u Nimai u la sdang pule. Ka jingnep 
bad ka jingnang kaba la phylla shibun eh; shen shen u 
la long uba nyngkong eh ha skul u Ganga Das: 
hynrei ka rta jong u dang khadsaw snem ha kane 
ka por. 


Kiwei ki para ba iapule ryngkat long kiba la san 
bad samla kiba don haduh arphew-san laiphew snem 
ka rta jong ki. U Kamala Kanta dei uba iapule 
ryngkat bad u Nimai, uba nang eh ka jingkren jingia- 
said. U Krishna Nunda long u nongthoh ia ka Kitab 
Tantrasa; u Murari pat ruh uba iapule ha kata kajuh 
hi ka skul; u Nimai long uba minot eh kat shaba u leit 
tad u jashem bad ki para khynnah skul u iakren ia- 
said tang shaphang ki kot ba u pule. M 


Ha ka por bau dang khynnah u la thaw kawei 
ka Grammar Sanskrit, kaba ki riewstad ha Navadip ki 
la fiiewkor. 


Tad u la lah hikai ia ka Grammar u leit pat sa ha 
ka skul u Naya Basudeb ba don nam eh, shaphang ka 
Jinghikai iakren (Logic), hangta jop hi ma u baroh na 
ki para khynnah skul. 

Nangta u Nimai u la sngewkhlain bad u sngewlah 
ban pynlong hila kaskul. Ha kane-ka por u dang 

dap ka r'ta jong u khadhynriew snem, kumta uthaw 
kawei ka skul bad ka roi’ shibun eh. U Nimai u la 
long uba stad bad u nonghikai, la kumta ruh u shu 
dang long hi kum u khynnah ialehkai, u thaw hi ka 
Grammar bad ki Philology. Ha kane hi ka por iau 
Nimai la pyniapoi bad ka Lakshmi, ka khun u Balabh 
Acharji; kumta ka la dei iau Nimai ba un leh riew- 
tymmen ha kine ki por,—kawei ba u la leit ting briew, 
kawei pat ba u la long u nonghikai kawei ka skul ba 
la ñiew kor ki shnong baroh; hynrei em u Nimai u leh 
hi kum u khynnah ba ialehkai mynno mynno bad u 
leit sum bad jngi kai ha wah kum uwei u khynnah, 
bad uialehkai ia ka lynti ka syngkien bad ki para 
khynnah baroh. Ki para Pundit ki la sngewsih bad 
ki r'khie bein ruh harieh harieh, hynrei ha khmat kim 
nud kren. 


Haba u iaid kai prem-miet u buhkhaila da ka 
rusom, bad bun ki khynnah skul bad kilok; kat kiba 
ioh-i ja u, ki khynnah, ki rangbah kat kiba ioh-i ki peit 
seh ba i-tynnad eh, bun kiba ong ba don ka jingia- 
thuhlpa ban wan long syiem pat da u Hindu, te une u 
Nimaiu la wan mih ban long syiem. Don pat ki 
briew katto katne kiba la kren bein kiba bishni ja u. 


Uwei kyrteng u Sribas bad ka tnga jong u ka Ma- 
lini: shisien ki shem ia u Nimai, namar ba kine baroh 
arngut ki ju ri ia u kum la u khun bad ki ieit ruh. 
Kumta u Nimai tad u iashem u nguh arti bad u ieng 
pynrit ha khmat jong ki. U Sribas u ong, "Balei Ni- 
mai phi leh kum uba lamwir, phim leh riew-tymmen 
bad tip briew, bad kynmaw ia U Blei, u Sree Kri- 
shna ?" U Nimai u ong, “Shisha kumne to ai ja nga 
ba ngan leh mon khyndiat, ynda kut ka jingleh-sngew- 
bha, ngan sa leit ha uwei uba riewblei bha, hangta 
ngan kylla Baisnop bad ngan kyrpad tang ia ka 
kyrteng u Sree Krishna." 


U Nimai u mih na shnong bad ki khynnah skul 
kum ban jaid bad leit kai sha ki shnong ba shaphang 
mih-ngi, u leit poi ha shiliang ka wah Padma, u leit 
shong ha kawei ka shnong, hangta hajar hajar ki 
briew ki wan ban wan khmih kai ia u (Nimai); ba 
long uba phylla bad uba dang khynnah u Pundit. 
Kat kiba wan poi hangta i-lyngngoh shibun eh; ki 
iatharai ba long U Blei hi, u shu wan phong ha ka 
Syrngiew briew. Uwei kyrteng u Tapan Misra uba 
riew blei shibun eh, u wan kynsan bad u wan dem 

khrup ha ki kjat u. Nimai; u Nimai u atis bad u pyn- 
jeng ia u, u ong artad, “Phi uba la kum u kpa kam 
dei ba. phin | wan nguh ia nga kumne." U Tapan 
Misra u ong, “Em la bun ki pukir blei nga la iashem 

bad nga la kylli hato da kumno ban iashem ja U Blei; 
bun da kaba pynbakla laiphew jaid, hynrei hynné 
mynmiet nga phohsniew kumba wan ong hi da U Blei 
ba u kyntu ia nga ban wan ha phi, ban wan nguh 
dem hangta ngan lait im." 


U Nimai u ong, "Kata long tang ka jingphohsniew 
suda, ban lait im da kumno kata ki riewblei ki la lah 
thoh bad batai lupa ba ngin leh da kumno, hajar katta 
ruh phi to leit shong ha Benares hangta ngan sa 
wan iashem”. Kumta hi kein u Tapan Misra, baroh 
shi tnga ki leit shong ha Benares. 


U Nimai u leit jah shisnem, tadu wan kylla sha 
la jing u shem ba ka tnga jong u ka la iap noh. 


Ta ki shnong baroh kiba u la leit bad u la iaid u 
Nimai, tad u wan noh katno ba ki eit bad ki kynmaw 
ia u, ka bam lah ong shuh, bad ki thaw kawei ka 
jingrwai kaba ki rwai haduh kine ki sngi ruh ba ki 
ong. 

"To sngap u Nimai u Trai Kynrad. 

'U khot ia ngi, to ale jabud ja u. 

U la lah thaw Ipa ka lieng ha 

Ka kyrteng U HARI. lalade u long u 
Maji pynpar lieng sha shiliang wah 
Ka jingim. 

U u long uba isynei haduh katta 
Katta, um da ju shim bai khawa na 
Ka bynta ialade, hynrei u pynim ia 
Ki mynsiem na ka bynta ka jingieit. 
Namarkata to wan phi baroh, ki 
Riew-pap, riew hok, sadhu, ba tngit 
Bad bakhuid”. 


la kaba u Nimai ba u leit pynkhih jingmut ia ki 
briew baroh shaphang mihngi, ka long kaba phylla 
shibun eh, namar ba katba u dang don ha Nadia, um 
ju pyn-i la ka jingmut ba u long uba ring jingmut 
shaphang ka niam ne ba un iathuhkhana shaphang u 
Krishna, u shu long tang kum u Nonghikai shaphang 
ka ktien bad ka Grammar. 

Ki Bhakti ba mane ia une ü Nimai don bun ha- 
duh mynta ha ri Bengal, ki khot kyrteng “Baisnob”. 

Tad u wan kylla ha Nadia ka skul jong u ka la 
nangroi nangroi bha. Ha kane ka por wan poi uwei 
u Kesob na Kashmir, uba ki ong u nongjop ia ka pyr- 
thei, namar ba kat haba u leit ki ban stad tam na u, 
ne ki ban lah iasaid bad u ym don shuh. Kumta u 
wan ha Nadia ruh kum u nongjop bad u pynbna, ba 
lada don mano mano u ban wan iasaid iapynpaw bad 
u, u la kloi ban iashem. Hynrei shisha ki briew ha 
Nadia don bun kiba stad bad kiba nud ruh ban iamih 
pyrshah bad u, tang ba ki artatien ioh ki rem kumno 
kumno ba ki ong, ka Sarosotti ka shong halor ka 
khlieh utei u Kesob, namar kata him shlur ban leit 
iamih pyrshah. Da ka jingsngewmeng u iaid ia ka 
shnong kum u nongjop bad la kiba bud ba rap; u 
wan lam ryngkat bad u, ki hati ki kulai, ki ïing-jaiñ, 
bad u pynbna ba lada don uno uno u ban jop ia u, 
un ainoh baroh ka mar ka mata kaba u wanlam 
ryngkat bad u, lada jop ma u, kata ka shnong Nadia 
baroh kawei kan long ka jong u. 


Ha kawei ka miet ba shai rong bha u nai khad- 
saw syníiia,u Kesob u iaidkai ia ka shnong Nadia, 
bad u leit poi harud ka wah Ganges hamar ba u Ni- 
mai u dang shongkai harud wah bad la ki khynnah 
skul. Tad ki iashem ngong, u Kesob u ong, "Phi 
u Nimai mo ? Nga sngewbha shibun eh ba nga ia i- 
thuh bad phi, nga sngew ba phi nang Grammar bad 
Philology bha; bad phi la long nonghikai ruh haba 
dang khyndiat r'ta kumne.” 


U Nimai u ong “shisha nga long u nonghikai, 
hynrei ha khmat phi u nongjop ngam long ei ei 
ruh em; nga hikai Grammar, hynrei nga hi ruh ngam 
sngewthuh ne ki nongshah-hikai ki sngewthuh ia 
nga". 

U Kesob u pynbor ia u Nimai, u ong, "Em ba nga 
sngew baroh kawei ka shnong Nadia ka la iaroh eh ia 
phi, to kren khyndiat ki Siloke.” 


U Nimai u ong pat, “Phi long u nongjop ia ka 


pyrthei baroh, to kren ma-phi ba ngin iaioh hikai sha- 
phang ka jingiaroh | ia kane ka wah Ganges, ba long ka 


Dr 


mynsiem ruh kumta ba ngin mane ja ka. 


Kumta u Kesob u kren ki Siloke ne IAN ba u 
thaw. hi hangta Shispah tylli; baroh kiba don hangta 
ki da kyrpad “Hari Hari!” (A Blei A Blei), ha ka 


& 

jingphylla bad sngewtynnad artad, bad ka jingshep- 
tieng artad, ba lehse un rem u nonghikai jong ki (u 
Nimai). Hynrei u Nimai tang kyndiat ruh um win. 
Tad u la dep kren, hangta u Nimai u ong, "Hato kren 
batai ia kawei na ki Siloke ba phi la kren ?" U 
Kesnob u kylli, u ong,” “Kaba kumno ?" 


U Nimai u shim na kaba napdeng, u kren hi kum- 
juh thik thik: hangta u Kesob u la sngewlyngngoh 
shibun bad u batai ruh, nadien kata u ong u Nimai, 

“To kein ngin iakhmih ia ka jinglait kaba phi 
kren” Hangta u Kesob u la sngewbitar, u ong, 
"Dang don pat ka jinglait ?" U Nimaiu kem bad u 
pyni bun jaka; hangta u Kesob u la rem noh khru. 


U Nimai u ong, “Ym donkam ban iapeit miet eh 
hangne harud wah, to ngin ialeit noh ngin sa iashem 
patlashai mynstep". Nangta ki sa ïapra sha la ¡ing 
la iing. 

U Kesob haba u la leit sha la iing basa, um ioh- 
thiah shuh, u duwai u kyrpad ia ka blei thohkot Saro- 
sotti. Tad shai pher u leit beit bran bran sha jing u 
Nimai, u leit tied ia ka jingkhang, u plie u Nimai 
wang. Tad plie ka jingkhang, u Kesob u dem khrup 
na ka kjatu Nimai U Nimai u ong, “Kam dei ba 
phin leh kumne, phi uba la kum | u kpa phin wan nguh 
ja nga”. 


U Kesob u ong, “Em hynne mynmiet nte wan ka 
blei-Sarosotti, ka ong, ‘to khie leit nguh na ki kjat u 
Nimai, ba uto hi u long u Krishna : kumta nga la wan 
kumne, Ko kynrad to pyllait na ka pap jong kane ka 
pyrthei, bad pynlait im ia nga". Ynda kumta ki ia 
kren aiu bad u Nimai ym tip, nadien kata u Kesobu 
leit noh bad baroh katba don ki mar ki mata u sám 
noh ia ki briew baroh kiba ha Nadia, ïalade u kup 
noh kum u pukir bad u mih noh na shnong. 


Nadien kane ki briew baroh kiba don ha Nadia 
ki la burom shibun eh ia ka Sashi ba long ka kmie u 
Pundit bastad eh, hynrei ka Sashi kam sngewhun, ka 
shu dem pyrkhat da kumno ba kan shem kawei ka 
khynnah babha ba kan ia pynbuh ia u Nimai. Kumta 
ka shem kawei ka khynnah kyrteng ka Bisnupria, 
ka khun u Sanatan Misra, uba riewbha bad uba long 
u Pundit bastad, ka iapynbuh ktien bad ka lapynpoi 
bad ka. 

Ka jingburom ki briew iau Nimai la long kaba 
iphylla shibun eh, kat sha ba u leit ki briew na sha 
kadiang na sha kamon ki shu ïabud, kum ía u sy im 
hi. Haba u leit sha iew shisien um da rah paisa, tad u 
shu pan dor ki shu ai noh, hadien u sa phah siew dor: 
kat sha ba u iaid shu da ka biria rai suda bad u rang- 
bah u khynnah; ka ktien ba u kren shu shynroiñ-riap, 
ia ka kynthei ka khynnah, um ju don kaba un syam 
iano iano ruh. 


CHAPTER V. 
Sha Gaya. 


Ha kane ka por u Nimai u la long uba ki ieit ki 
burom shibun eh, ki briew na Nadia. U pan hukum 
na la ka kmie ba un leit sha Gaya (ka shnong kaba ki 
khein hapdeng ki Hindu kum ka shnong ba khuid 
kaba shong ki Blei), khnang ban leit mane Blei bad 
leit puja pukan na ka bynta u kpa bad u hynmen ba 
la iap, kumta ka kmie jong u kam sngewnud ban 
khang, la ka sngewpangnud ba un leit jah shata katto 
katne ruh ka phah un leit. 


Ha u Nai Bhadro 1430, u Nimai bad ki lok bad u 
Chandra Shekhar, ki mih na shnong Nadia. Ki iaid 
suki jai. Katba ki iaid sha lynti ki iakren bad ki ia- 
lap tang shaphang ka Niam Blei, bad ka ktien blei. 
U Nimairuh suki u nangi long jylliew jingmut, ka 
ktien ka thyllied, ba u kren ruh u kren riewtymmen 
jun jun, um thammula thamuleifi shuh, bad bun kaba 
u sngap ba u pyrkhat jylliew ha la ka mynsiem. 


Haba u Nimai u la poi harud nong Gaya hangta u 
nguh ngon arti ia ka shnong, bad u sa rung hapoh 
shnong tad u poi hangta u puja u mane blei, kat kum- 
ba donkam ban leh kumno ma, kumta u la leh. 
Nangta u iaid ia ka shnong bad u leit ha kawei ka 
iing-mane blei ban leit khmih ia ka dienjat u Sree 
Krishna ba ka don hangta. 


U Nimai haba u la ioh-i ia ka dienjat, u shu peit 
seh sha kata bad um tip briew u shu ieng sah d'ngeng 
kum u maw, baroh ki paitpah kiba don hangta ki ia- 
khmih ia u, ki ilyngngoh shibun eh, don kiba ong, Dei 
u khun syiem ? Don kiba ong, dei u blei hi mo? 
Don kiba ong, U Sree Krishna hi mo ? 

U Nimai katba u nang ieng hangta, um lah tyng- 
kan shuh la ki ummat, ki shu tuid kumba tuid ka 
wah, jalade um tip briew shuh imat ba ka la ngam 
jylliew eh ka jingieit blei. Haba u la noh ian jan ban 
kyllon rynieng-rynieng ha khyndew, kynrup u Sadhu 
Issor Puri u shan khek. Kumta tad ktah utau Sadhu 
u Nimai u kyndit briew pat, he! Tad u peit pher u 
ioh-i ia ka dienjat u Sree Khrisna u long jemnúd 
luilui bad ka ktien ka thyllied ruh jai jai, u kren 
kumba tuid ka um. Habadei ba dei u shong khop u 
sngap jar u pyrkhat ei-ei: um phai sha kadiang sha 
kamon u peit sha bneng u jaw ummat, bad imat kum- 
ba u pyrkhat jyliew tliaw hapoh ka mynsiem, um 
kren jano jano ruh. 


Shisien, ki nongsynran jong u ki iohsngew ba u 
pyrta, “Haei me don mame, u Khrisna jong nga, u 
kpa jong nga ?" La ki wan beh sha ba u don ma uki 
shem ba u kyllon ha khyndew lyter u iap ler. Kumta 
ki ialeh katba lah ki pynkyndit briew pat; la u pyr- 
shang ban khie shong um lah neh u shu kyllon pat 
kram shi kram ha khyndew bad ka jingiam ka jing- 
kyang, u ong "Ko Krishna jong nga, ko Kpa jong nga, 
ngam lah ban im khlem shem ia phi, haduh mynta 
nga la pyrshang katba lah ba ngan shong khlem don 
ma phi, hynrei mynta ngam lah iaineh shuh khlem 
shem ia phi, kumta wat rieh shuh nala u khun jong 
phi". 


Kilok bad ki synran jong u ki iapyrshang ban 
kjor ia u, hynrei katba ki iakjor ia u ki iaiam lang 
noh kim lah shah. 

U pyrshang ban ieng kynsan, u ong ba un leit sha 
Brindabon ban leit iashem ia u Krishna hynrei da 
kaba iabat eh ki para lok jong u, ki lah ban pynpep, 
kumta ki iawan kylla noh pat sha Nadia. 


CHAPTER VI. 
Kaba wan kylia pat u Nimai sha Nadia. 


Tad la ioh khubor ba u Nimai u la wan poi, ka 
kmie jong u ka leit tan na lynti, ka tnga jong u ka ap 
na ka jingkhang, shen shen kumta la bna haw baroh 
kawei ka shnong Nadia ba la wan poi bha poi miat pat 
u Nimai ha la shnong. Ki briew ki wan iabeh ban | 

wan khmih ja u, kii ba u la kylla shibun eh na kaba 
mynshuwa, u la leh kum uba dap da ka jingpyrkhat 
suda, bad i jylliew jingmut, um long shuh ling ling 
lang lang kumba u ju leh mynno mynno. Ka kmie 
jong u kam sngewbha ba u kylla noh kumne, ba ka 
imat kumba um don jingpyrkhat ei ei shuh shaphang 
kiba don ha kane ka pyrthei, u la ring jingmut sha 
kaba lyndet ka jingtip. 

Tad katto katne u ïakhublei ïa kiba wan khmih, 
kiba wan ïashem ja u, nangta u sa rung shapoh ling 
bad ka kmie. Tad ynda lah shiteng sngi, ki wan ki 
lok jong u, kyrteng u Murari, u Sada Shiba, bad u 
Sriman, ki iashongkai ha ka kamra kaba habar, namar 
ba u la kular ban ïathuh baroh kaba u shem ha ki ia 
ka jingleit jong u sha Gaya. U sdang ban ialap sha- 
phang kaba leit ha ïing-mane ba u lyngdoh u leit 
pyn-i ïa ka dienjat u Sree Krishna. U sngap 
noh jar. 


Kiba ïashongkai bad u ki khmih sha u Nimai, ki 
i ba u peit seh khleng u kyllon artad kum uba la iap, 
hangta ki ïaleh laiphew jaid u sa kyndit briew pat, la 
u sdang ban kren ban ialap shuh shuh hynrei long 
noh kumba set ïa ka jingkren, um nang jathuh shuh, 
imat ba u Sree Krishna hi u trei hapoh ka. dohnud 
jong u. Kumta u Nimai u ong ia ki lok ba kin sngew- 
bha ba kin wan pat la shai ha jing u Suklambar hangta 
u ong ba un iathuh shuh. Kane ka jing u Suklambar 
ka long harud ka wah Ganges, ka bam “da jngai eh na 
jing ka Sashi (ka kmie u Nimai) Kumta baroh ki 
iakohnguh. 


Ynda kum lashai ki lok u Nimai ki la iashem pat. 
Hangta tang u sdang ialap shaphang u Krishna u shu 
iapler noh, tad u kyndit briew pat jaw ki ummat kum- 
ba tuid ka wah. Ki jong u Murari ki iapasiaw para- 
lok hi, kiia ong, ‘ka jingkylla u Nimai kaba phylla 
shibun, shi bnai mynshuwa u long kum uwei u briew 
mynta pat u long da kum uwei, ka jingriewblei 
(Bhakta) kaba la pallat ym lah iapyrshang shuh”. 
Nadien kata tad u la tip briew pat, ki lok jong u ki 
` jaleit noh, u sah ha la iing. 

Ynda miet u la leit sha ka kamra ka Inga jong u 
tad u iashem bad ka, hangta ruh um lah tyngkan, u 
hap ki ummat brup brup ki tuid ia ki ngab jong u. 
Ka tnga jong u ka Bisnupria, kam tip briew shuh ha 
ka jingieit artad ia la u kynrad, ba ka lyngngoh bau 

la jah lai bnai, haba la wan poi pynban u rap jam, 
kumta ka la leit kynsan sha ka kiaw-kurim ka khot 
kumba don kam bad ka jingkiuh artad, ka Sashi ka 
wan beh. Ka ialeit jalam hala kamra, bad ka ong 
“Balei balei ruh ngam da tip u Nimai u shu jaw um- 
mat hi”. Hangta ka kmie jong u ka la kylli ka la 
kren katto katne ruh um kren, ynda kham slem jlang, 
u sa kren u ong, ba u phohsniew ba wan uwei u briew 
u wan ha u, bad u batai ka dur ka dar uta u briew. 
Hangta ki jong ka Sashi, bad ka Bisnupria ki sngew- 
thuh ba wan u Krishna. Kane long ka miet nyng- 
kong ba ki shem ia u Nimai ba u long kum ha kane 
ka jinglong. 


Ynda kum lashai mynstep u leit ban iashem ia 
ki lok ha jing u Suklambar; hangta la u iaid long noh 
shen shen kum uba buaid, u iathanah ha u rijied 
dieng uba ha baranda, uta u dieng u khein noh, u 
Nimai u kyllon ha khyndew ki ia kynrup la ki khmih 
u peit matlieh noh khleng, bad eh shnen kum uba la 
Yap ba ka jah noh jar ka jingpynhiar mynsiem ruh. 
Hangta ki iapyrshang ki jong u Murari bad ki lok 
baroh ba iadon hangta, tad ynda kham slem u sa 
kyndit briew pat. U ong “A ! nga la kem ia u Krishna 
hynrei u la lait noh. U iam u kyang artad, u ong, 
“Ym don uno uno u lok u ban wan lam pat ha nga ia 
u Krishna jong nga ?" U tyllun artad ha khyndew 
lykhuit lykhuit, ynda katto katne u shong pat la u 
sdang kren um lah, long kumba sahkut ei ei ha ka 
ryndang j jong u. 


Nadien kane areata u Nimai u pyrshang ban 
num pynpaw ha khmat ki para briew ia la ka jingmut 
ba u don hapoh ka dohnud shaphang ka jingieit ia U 
Blei, hynrei um lah bau la kylla jingmut kumne na 
duh ba u wan na Gaya. 


U leit ban sdang pat ia ka skul, la u pyrshang 
katno katno ruh ban hikai ia ki khynnah um lah shuh 
ba shu dem wan dap eh da ka jingieit bad pyrkhat 
tang sha U Blei. Kumta u pyndam noh ka skul, 
bad u pyllait ia ki khynnah ba kin leit sha kiwei kiwei 
ki skul. Hynrei don napdeng jong ki, kiba ieh noh 
pule kot shisyndon ki bud ha ka kam niamblei. 


23 
CHAPTER VII. 
Ka iingbishni kaba iapyrshah. 


Ka Sashi ka kmie u Nimai kam tip ba kan leh 
kumno la u khun, namar ba um tip bám um tip sa 
‘shuh, sum ruh um sum, lada kam pynbor; man ka 
kynti ka da pynbor ba un sum un bám jingbám. U 
shu tang ka duwai blei bad ka jaw ummat. U Gada- 
dhar bad ki lok jong u katto katne ki shu ïa ap ïa u 
Nimai bad ka i ieit isynei artad. Bad kim shah ïa ki 
briew na shabar ba kin wan pynsatia ïa u. 


Kiba ïashun bad ïaleh pyrshah ïa u Nimai ki pyn- 
bna ba u la lammir, ki leit ha ka Sashi bad ki pyn- 
tieng ïa ka. Bad ki ong ba kan pyrshang shisyndon 
ban wad riewstad ban shna ïa u Nimai, bad ka dei 
ban shu teh ïa u ha u rishot, theh da ka um jah, bad 
ai jingbam da kaba jem bad kaba um. Kumta ka 
Sashi shisha ka la tieng, hynrei la kan iakren ban 
iapyrkhat bad la u khun kam lah. Bad ka la kren ia 
u-shisien arsien, hynrei u ong, ba u tip ba ka khuslai 
na ka bynta jong u. Bad u ïapyrshang ruh ban kylla 
noh, hynrei um lah un leh kumno. 


Ka Sashi ka khot ïa u Sreebas ba un wan khmih 
ïa u Nimai, u Sreebas tad u ïoh-i u la iphylla shibun 
ïa ka jinglong u Nimai, ba u tang ha ka duwai blei 
bad ki ummat ba ki tuid ïa ki ngab jong u. Haba u 
Nimai u sngew ba iawan poi u Sreebas u jeng ban 
nguh, ba u long u lok u kpa jong u. Tad u jeng u 
kyllon pynban kram u ïapler na ka bynta ba ka la 
ngam eh ha ka mynsiem shaphang ka jinglong riew- 
blei. U Sreebas la u khmih ïa u Nimai ha kane ka 
jinglong riewblei u la lyngngoh jlang, um nang shun 
ban ong kumno kumno ruh. Tad u kyndit briew pat 
u ong, Ko Sreebas nga la sngewbha ba phi wan, ale 
to ïathuh; ki briew ki ong ïa nga uba lammir ? bad ki 
ong ïa ka kmie ba kan leh ïa nga kum ïa uba lammir”. 
Hangta u Sreebas u samrkhie bad u ong ïa ka Sashi, 
“Balei phi leit ngeit bieit ïa ki briew. U khun jong 
phi u la ioh ka jingieit u Sree Krishna. Kata long 
kaba tam eh ka jingkyrkhu U Blei ïa u briew. 


U Nimai katba nang kren u Sreebas u shu nang 
khmih shaiñ, tad u kut ka ktien, u ong “To ong 
lada nga lammir shisha ngan leit nohïap noh ha wah 
uanges. Hynrei ka jingkren jong phi ka ai jing- 

kyrmen shibun eh”. Kumta u japiam khop bad u 
Sreebas, hangta katno long ka jingsngewbha jong ki. 
Bad u ong u Sreebas ia u Nimai ba un leit man ka 
miet ha iing jong u ban iarwai ia ka kyrteng u 
Krishna. 

Ka Sashi tad ka iohsngew ba ki iakren kumne ka 
la sngewtngen ka mynsiem. Hynrei kawei pat ka 
khih met da ka jingsheptieng ba u hynmen jong u 
Nimai u la phet noh na iing ha ka jinglong phukir blei 
ba uieit ia ka kyrteng u Krishna, ba lehse u Nimai 
ruh un iabud kumba leh u hynmen jong u, te kan 
duh khun noh shisyndon. 


— KF ———-. 


CHAPTER VIII. 
Shaphang ka jingleh u Nimai mynstep. 


U Sreebas u don laingut ki para ki iabam lang ha 
kajuh ka ling, tang ka jingthiah te kyrpang kyrpang. 
Kumta ha ¡ing u Sreebas man ka premmiet ki leit ïa- 
rwai ia ka kyrteng U Blei. Mynstep mynstep haba u 
leit sum ki lok jong u, u Gadadhar bad kiwei ki lok 
jong u ki leit bud lang. 


Ia u Nimai ha ka shnong ki burom ki briew kum u 
Syiem hi, hynrei ka jingleh rit jong u pat te ka bam ia- 
ryngkat briew shuh bad jar kiba u iashem u nguh, 
lane u da dem ha khyndew khrup khrup, ki briew ki 
ong, “Balei phi leh kumne ?” U ong, “Namar ba ka 
mon u Krishna ka long da kaba burom bad ieit ia kiba 
riewhok kumta joh jingkyrkhu na u”. Habadei badei 
uju pynrah ia ki jaiñ ki syntiew ba kin leit puja blei 
ha Ganges haba ki leit sum.. Bad u ju pynkhyrwait 
ia ki jaiñ jhih ki briew haba ki lah sum; da ka jingleh 
rit bad leh shakri jong u kumne ia ki briew, kat kiba 
Yohi ia u, ki sngewburom bad sngew ieit shibun eh. 
Ki kynja riewstad bad ki Baisnob ki la sngewkyndit 
bad sngewieit shibun eh. Ki ju iakren hapdeng jong 
ki hi, ba ki ong, ‘une la wan hiar kyrteng ia u Krishna, 
u hi u long u Krishna’. 

la kane ka jinglong u Nimai ka la poi ha ki shkor 
u Adaita Acharja, uba riewblei shibun eh, baroh ki 
briew ki khein ja u kum uwei u pukir blei ba donbor 
ban iakren bad U Blei. Uta u Adaita u ong, “Shisha 

laduh myndang u khynnah, u Nimai nga i ba long uba 
pher na ki para briew baroh", bad u ong, “ba ha ka 
wei ka sngi hamar ba nga pule ïa kawei kaSiloke ba 
ngam sngewthuh, nga kyrpad ia u Krishna ba un 
wan pynpaw hi mynmiet ha ka jinephohsniew. Kum- 
ta mynmiet u wan mih paw ha ka jingphohsniew ba u 
wan u Krishna u batai, bad la nga peit leng nga i badei 
u Nimai hynrei u jah pat ngaiñ. Kumta nga kyrpad 
lada la wan shisha U Blei un da wan hi pat ha khmat 
mynsngi”. 


Ha kawei ka por u Nimai u la sngewpisa eh ha ka 
mynsiem u mut ban leit pan jingbatai shaphang 
U Blei na u Adaita. Hynrei u tharai ialade tang kum 
uwei u phlang, uba hapoh ki kjat u Adaita, u sngew- 
tieng ba hato da kumno un leit ha khmat u riewblei 
ba la nam eh baroh kawei ka ri, la kumta u ruh mut 
bad u pynshlur la ka mynsiem. U leit, poi hamar ba 
u dang puja blei, tad u iohi iau Adaita, kyllon kram 
u iap ler lyter lyter. U Adaita la u kyrtiang u khmih 
da u Nimai, kumta ka ring ia ka mynsiem jong u ba 
um lah shah shuh, u ¡eng joit u leit nguh dem na ki 
kjat u Nimai bad u ai puja kumba mane blei hi ja ki 
kjat u Nimai, bad u kynmaw artad ia ka jingphoh- 
sniew. 


Ka ju don ka jingngeit ba haba u bakhraw u nguh 
bad u leh burom eh ia uba hapoh, kata long ka dak 
kum ka ban pynpoi jingshitom lanot ia uta uba poh. 
Kumta u Gadadhar u lok bad uba bud ryngkat ia u 
Nimai, haba u iohi bau Adaita u leh bad u mane 
ia ki kjat u Nimai kum ia U Blei, hangta u ong, “Balei 
da phi u riewblei phi leh beiñ kumne ja u khynnah 
bapli ?” 


U Adaita u samrykhie bad u ong, “Gadadhar 
phim tip mynta kumne, hynrei shen shen sa shibit 
sngi phin shem ba u lok khynnah jong phi ba u long 
uei." 


Kumta shen shen hi u Nimai u kyndit briew pat, 
lau peit, ui u Adaita u dem ha ki kjat jong u. 
Kumta u khie kynsan joit u shim ia u Adaita u 
pynshong bad u nguh kylliang da ka jingsngewburom 
sngewrit, bad u ong, "Ko Goswami to pyllait ia nga na 
kane ka pyrthei ba nga ngam jyllop, bad ialam ia nga 
sha ki sla jat jong u Sree Krishna, ba phi long u Pukir 
blei ba donnam ha ka kane ka pyrthei.” Kumta u 
Nimai bad u Gadadhar ki mih noh ki wan sha la iing, 

ki iehnoh ía u Adaita ba un pyndep la ka jingpuja 
blei. 


Tad kim don shuh ki jong u Nimai bad u Gada- 
dhar, u Adaita u pyrkhat ha la ka mynsiem, ‘hato balei 
lada u Nimai ba dei u Krishna te balei un kren ia nga 
kumta'. U khuslai shibun eh bad u sngewrem pat, 
ba u la kum leh burom eh haduh katta kumba mane ia 
U Blei hi keiñ, da ia u khynnah ba u dang ioh-i ha la 
ka khmat hi ba kha ia u, bad ba u dang ialeh kai lyng- 
khuid ha lynti. Ynda kumta u sngewrem ha la ka 
mynsiem bad ka jingsngew mynraifi ha khmat ki 
briew, kumta u phet noh sha Santipur, bad u mut 
ha la poh ka dohnud ba lada long shisha u Nimai, U 
Blei un da wan wad hi pat ia nga. 


CHAPTER IX. 
Ka jingpaw nyngkong. 


Kumba ki la ju iakut, tad la premmiet u Nimai 
u leit ha jing u Sreebas. Kilok jong u, u Murari, u 
Gadadhar, u Mukunda, u Sreeman bad kiwei pat, ki 
kut jingmut ban khmih pyrshang ia u Nimai hato ba 
u lah ne em ban pyni ne batai shaphang kawei pat 
ka pyrthei, u Nimai hamar ba u sdang ban pynpaw 
u lap ler noh. 


Tad ki lok jong u ki la leh kumne kumtai kumba 
ki ju leh ban pynkyndit bynriew. U Nimai tad u kyn- 
dit briew u jam u tyllun ha khyndew, u ong, “Waw 
ko lok nga ¡oh ia u Krishna u jah noh, to wanlam ia u 
Krishna U Blei jong nga, te ngan hun". Kat kiba don 
hangta da ka jingisynei jing-i ieit ia u Nimai kim tip 
briew shuh ialade lade ba ki don ha kane ka pyrthei 
ne ba ki la poi sha kawei ka pyrthei, uwei na uwei u 
ia kylli kumta para ki, hynrei ym don ba lah iathuh 
ne sngewthuh tang uwei ruh napdeng ki. Ynda ha- 
dien ki sa iatip-briew pat kumba kila wan poi pat ha 
kane ka pyrthei. 


Kane ka jingleh u Nimai baroh ka long kum ban 
hikai ia ki briew, ban ieit kumno ia U Blei naduh ka 
mynsiem, haba ka la shong tynrai bha ka jingieit ia 
U Blei ha ka mynsiem hangtala long ba ym tip briew 
shuh ba don haei ialade. Kane ka bor ka jop ia u 

Nimai; nyngkong ka ktah ia ka met, suki ka par ia 
ki jingsngew hadien duh ía ka mynsiem haduh ba um 
sngewthuh shuh ba u long haei bad ba u don haei. 


Habadei badei u tad iam u kyang eh u ong ba la 
iehnoh u Sree Krishna ia u, habadei badei u kmen bad 
u sngewbha u ong ba u Sree Krishna u la wan ryngkat 
bad u. 


Haba ki ia kirton ne rwai, ka mirdong bad. ki 
kortar, ban sngap kiba na shabar sngewkyllut bad 
sngewsatia; hynrei ia -kito kiba la pynleit jingmut 
ha ka kyrteng U Blei ba ki iaroh da ka jingrwai ba ki 
iapyndei lem ia ka ksing bad ka shakuriaw. Katno 
ba ka ring ia mynsiem ym lah ban batai da ka 
jingthoh. 


CHAPTER X. 


Shaphang ka jinglong riewbiei ym dei kaba 
shu lehkai. 


 Kilok u Nimai ki la ¡oh hikai na u, kumno ba 
long ka jinglong riewblei; ba ym long kaba kumba 
shu ialehkai, namar haba u kylla ka jingmut tang sha 
U Blei, u briew la long kum uba kha arsien pat. 


U Nimai u la long uba don bor haduh katta katta, 
ba u lah ban pynlong riewblei ne ieit ia U Blei, ia 
uno uno uba u mon hi. 


Shisha ka jingieit bad ka jingtip ia U Blei, man 
la u briew u don. Don uba kham bun, don uba khyn- 
diat. Hynreilada ym da long ka jingieit kaba shi- 
sha bad aiti ialade shisyndon kata kam lah ban long 
kaba janai bha, kum ia ka um haba tiew ba kan 
thnam, lada phim da phon bha ka ding haduh ban da 
khluit bha tar, ka um kan ym lah thnam, kumta ka 
long ha u briew baroh ba lada ka jinglong riewblei 
bad ieit-blei kam da ring bha ia ka mynsiem bad ka 
dohnud bha hir, kata um lah ban long uba khambha 
bad uba kha arsien pat ha kane ka pyrthei. 


Kane baroh ka jingieit bad ka jinglong riewblei 
ka la don ha u Nimai, kumta u lah don bor ban pyr- 
sad mynsiem ia kiwei pat ruh. 


U Gadadhar u long u lok u Nimai uba ha kjat ha 
kti, kim ju iapyllait. Ha kawei ka miet ki iathiah 
lang ha kajuh ka jingthiah, u Gadadhar u khie joit 

u:shim-ïa-ki kjat.u Nimai,u piam .khop u iam. katba* 
lah balah; tad.u kyndit u Nimai- u ¿him ïa u- Gada- 
dhar na ki kti u pynieng, u kylli, “Da balei phi iam - 
Gadadhar" U Gadadhar u ong, “Baroh ia ki briew 
phi la ai ka bhakti ba kin lait im, hynrei ia nga une 
u mraw uba hapoh ki. kjat. jong phi, phim pat 
isynei ban ai kata ka bhakti”. U Nimai u ong, “To, 
Yuma la shai mynstep harud wah Ganges phin sa 
ioh”. Yndakum'iashaimynstep haba ki leit iasum, 
hangta kyndit kyndit, u Gadadhar u ¡am kynsan, ba: 
la:dap:da-ka jingieit ia U Blei (Bhakti). Kylli u 
Nimai balei;u Gadadhar u ong, "Nga la-ioh^bad nga?” 
la shem”. 'Kunme ka long ia u Nimaiyiano ma bà:u- 
la mon bad u la iohi ia-u briew uba: la kwah ` shisha - 
u ai ka jingieit ia U Blei (bhakti) kumta ki Jlait'im'. 
ka mynsiem. Ia uwei pat u para marjan jing kyr- 
teng u Suklambar ruh ka long syriem hi kumta. 


Da kane ka jingdonbor u Nimai ba u lah ban pyn- 
rung “ka” jingieit shisha- (bhakti) ia U Blei ha ka 
dohnud ki briew, kata ka paw ba long uba kham ha- 
lor.na ki briew bad u bam. iaryngkat..briew. shuh, 
habadei badei ki mut long u. briew uba da phah - 
khnang U Blei, ne u long ma u hi U Blei. 


Ha iing u Sreebas ba ki- ¡a kirton man ka :miet,- 
nangroi nangroi ki briew; ki da. khang;noh ka jing- 
khang iba shu wan ruma eh ki briew; tad la lah: 
khang ka jingkhang kim ju plie shuh -iano iano. ruh. 
Ha kawei ka.step haba u Sreebas u leit . ha. üng-mane 
blei, ba ju don ki Hindu ba ki ju. buh kyrpad iwei. 
ha ita i ing u khang noh khop ka . jingkhang. U. dang w 
shong khop ban duwai Blei hangta wan tied ja ka. 
jingkhang tok tok bad ka jingong, To plie, to. plie. U. 
Sreebas u leng joit u leit plié, la u khmih shu phyrnai 
khrek bad tyngshaiñ ber baroh kawei ka ing ban. 
ia khmih pyrshah ruh ym shlan shuh, la u khmih dei 
u Nimai, u ong, "Nga la wan bad nga la . pdiang ia ka 
jingduwai jong phi", ,uleit shong.hi ha kata ka lyng- 
knot ba pynshong ia ka dur blei. U Sreebas um tip 
briew shuh ialade; ba u long kumno, -hå ka jingphoh- 
sniew ne haba:tip'briew, habadei u mut'ba u phoh— 
sniew, habadei pat u ong,” Em; nga tip briew ngam” 
shym phohsniew' ^ Kane-lohg kaba «nyngkong ba u 
DUM u pyniialade.ha u REES, ba ‘u- long: U. Blei: 
shisha.. 

“Ha kane ka por ia ka ri Gour ne Bengal la ilong 
#Patsha'da w Mussulman; don:kiba leit ` iathuh pynshoi 
“ha u Patsha ki'ong' ba u ^Nimai bad: ki lok -jong u, 
“ki thaw -kawei «ka “jingiaseng: kum “kaba  thmu ` sha- 
“phang ka bamman, bad ki ong ia. u Padsha ba un 
: phah shipai ban leit kem noh. ja ki baroh. Ki lok u 
“Nimai baroh- kitong; ba ki sheptieng shibun eh. ..Kum- 
ta u Nimai u ong ia. ki, “Haba da leh u Padsha kumta, 
“ngan ialeh: pyrshah la:u, ym da ka wait, hynrei da ka 
«Jingieit ngan pynjem ía ka dohnud:jong u,” hangta u 
ong, “to khmih ngan pyni ia phi kawei ka dak.” 


U phàh khot ia ka pyrsa u Sreebas kaba dang 
saw snem ka rta ka bam pat tip briew tad ka wan ha 
¿khmat jong u, ka iam kynsan ka khot, “Ko Blei, ko 
“Krishna jong nga" bad ka sdang leh kum | kaba la tip 
‚eh, bad ka leh kum kaba riewblei shibun eh. < U ‘ong, 
Khmih uno uno un long kumne kum kane ka'khyn- 
nah. Hangta ki la sngewshngaifi shibun. 

Hadien kane uwei pa uwei u briew u'leit janguh 
'jadem bad ki leit ban ioh jingkyrkhu na u, bad ki suk 
kijem. ka mynsiem, “bad shong tynrai ka jinglong 
riewblei. 


"CHAPTER XI. 
¡U Nitananda neu Nitai. 


(Ha u Nai June, u Nitanandau wan ha 'Navadip 
(Nadia), une uba mih long pukir la dang khadar snem 
kar'ta jongu. 

-U Nitai u la jaid pukir la arphew snem, ula leit 
poi bun ki jaka mane blei, hadien duhu wan poi ha 
See Brindabon. Ha ka por kane ka Brindabon dang 
long da ka khlaw suda, hangta u leit ban leit wad ia 
u Sree Krishna; u jashem ia u Ishwar Puri, uta u 
Ishwar Puri u ong, “Ko Sadhu babha, u Sree Krishna 
um don shuh hangne, u leit kha ha Nadia ha ka Sashi, 
la kyrteng ia u da u Nimai Pundit, lada phi wad shi- 
sha ia u Sree Krishna to khie leit hangta.” 


U. Nitai kumta u leit beit thiaw thiaw sha Nadia 
uleitshong basa ha iing u Nanda Acharja, um leit 
beit ha ¡ing u -Nimai. | 

; Mynshuwa lai ne saw sngi ban wan poi u ‘Nitai 
ha Nadia, u Nimai u la iathuh lypa ha ki lok jong: u, 

“ba uwei u briew rangbah un sa wan poi ha Nadia, bad 
ha ka step pat bala wan poi u Nitai ruh, u Nimai 
u iathuh ha la ki nongsynran synriah ba u la wan 
poi uta u briew uba ong, bad u ong ia ki ba kin leit 
wad. Kumta u Murari, u Sreebas, u Mukunda, bad 
u Narain, ki leit wad baroh sawdong ka shnong kim 
shem, ki wan kylla noh. U Nimai u samrykhie, u ong, 
“To ngin ialeit lang noh bad nga," kumta ki ialeit, 
u ialam beit sak sak sha iing u Nanda  Acharja, 
hangta ki leit shem ia u Nitai—uba jrong ka rynieng, 
u kham metiong umreit, ki khmat don dur shu 
jylliep khaper, rta u dang kumba laiphew ne laiphew- 
ar snem. 


Hangta u Nimai bad ki lok jong u, ki ianguh dem 
ia u Nitai, nangta ki sa ieng ha khmat jong u. U 
Nimai bad u Nitai ki shu iapeit seh markylliang imat 
kum kiba la lah iaithuh bad la tip Ipa. 


Ynda katto katne u Nitai um tip briew shuh, 
hangta u Nimai bad ki lok jong u, ki shu iabtin ia u 
Nitai ki leit ialam sha iing u Sreebas, hangta u Nimai 
u leit shong ialade ha iing-mane blei bad u pynpaw 
ia la ka jinglong Blei. Kumta u Nitai ia uba u wad 
baroh arphew snem, hangta u la iashem mar khmat 
bad u iohi da ka jingmaian, bad phylla shibun eh. 

U Nimai u leit ialam ia u Nitai sha la iing, u ong 
ha ka kmie jong u badei u hynmen Jong u, u Biswa- 
rup, hangta ka kmie ka khmih shaiñ bad ka ong, 
"Ko khun, u para jong phi u long tang marwei mynta 
phi la wan hi, to sumar la u para". 


Kumta u Nimai bad u Nitai baroh arngut shipara 
ki ieng ia ka ban pyllait-im ia ki briew kumba leh u 
Krishna bad u Boloram mynhyndai. 


CHAPTER XII. 
U Ramai ba u long u Nonglamktien. 


U Lord Nimai u phah ia u Ramai ba un leit sha 
Santipur ban leit ong ïa u Adaita ba u (Nimai) long 
uta uba kyrpad, da kaba thiah jingit thiah thngan 
da ka jingshitom ba um tip briew shuh ia ka jingsuk 
ha kane ka pyrthei. Bad ban ong, ba u Adaita bad 
ka tnga jong u, shisyndon ba kin wan ha khmat jong 
u (Nimai). 

U Ramai u leit poi ha khmat u Adaita, la un kren 
kumno kumno ruh um lait. Hynrei u Adaita ba long 
uba riewblei shibun eh, u la tip hi, kumta u ong, 
“Ramai phi wan shaw ia nga ba phah khot U 
U Blei Trai Kynrad ?" Nangta kisa ialeit sha Nadia. 
U Adaita, bad ka tnga jong u, tad ki poi ki ialeit, 
hangta, la ki iarung hapoh jing, kim ioh-i shuh ban 
long ka dur u Nimai, hynrei ka dur da ka jingphyr- 
nai bad tyngshaiñ ka bam lah ong. Kat kiba iadon 
hapoh kata ka iing ki iaphyrnai bad tyngshain ber, 
ki ianguh ki iadem ha ki kjat U Blei. Ki jong u 
Adaita bad ka nga jong u ruh ki ianguh lem. Tad 
lah nangta suki suki pat, duh ka jingtyngshaiñ mian 
mian u long pat kum u Nimai u briew hi. 


U Nimai u ong, “Phi ko Adaita phi long u rang- 
bah ki baisnob baroh kawei ka pyrthei, hato mynta 
kumne, katba phi kwah ka bor aiu ma kaba phin pan, 
kata ngan ai to pan". U Adaita u ong, “nga kwah ka 
prem bad ka bhakti ba kan phriang ha ki briew baroh 
kawei ka pyrthei". (Kata ka mut ka jingieit-blei bad 
ka jinglong-riewblei)”. U Nimai u ong, “Kata kan 
long kumta, katba phi mon philah ban sam ia kino 
ma ki briew kiba phi mon". Kumia baroh kiba don 
hangta ki iarisa shaw, ki ong, “Kata ka hok". 


Ha kane ka por ban da pan u Adaita ba un long 
Padsha ruh u lah ban ioh, hynrei nabau tip ba kaei 
kaei ha kane ka pyrthei long da ka jinjar suda, ka 
bam don jingsuk. U ong kaei kaei kam don kam ha 
kane ka pyrthei ba long kum ka phatok baset-byndi 
khambha ka ban lait kloi. 


U Adaita la u ioh-i ia kata ka jinglong dur blei 
u Nimai ruh um pat sngewhun u dang kwah ban ioh 
sa ioh ka jinglong-dur u Sree Krishna hi. Hangta u 
Nimai u ong to khaprip noh ki khmat, tad u khaprip 
shiphang u long kumba iap syndon jar, tad u la kyn- 
dit briew pat nangta u long kumba kyndit thiah. 
Hangta u ong ba u la ioh-i ia ka dur u Sree Krishna. 


CHAPTER XIII. 
Shaphang u Haridas. 


Bun hajar ki nongbud u Nimai ba ki la leh ki kam 
ba phylla phylla ym iai lah ban thoh kum ha ine i 

kitab barit, yn pyn-itangl ïa une üwei u:«kyrteng u 
¿u Haridas. :Mynshuwa.u long u:Mussalman, uba shong 
ha Buran:elaka Jessore. Hynrei u long uba  ngeit 
‘ha u Krishna bad u long uba riewblei shibun eh, man 
¿ka miet.man ka sngi:u kyrpad ia ka kyrteng u Hari, 
da kane ka rukom;u kylla Baisnob. 
Uwei w Mussalman Kazi u leit iathuh ha u Gover- 
nor shaphang une; ba u-kylla. Hindu noh, u Gover- 
«nor u phah kem, tad: ki wanlam iau ha khmat, haba 
u Governor u iba u la long riewblei eh u pyllait noh 
-hynrei uwei uba long rangbah jong u’ Governor kyr- 
¡teng u Koral; uta u ong, "Lada ym pynduh kum ia kine 
»kiba kyla Hindu; ka pynjah -burom «shibun eh ia ki 
Mussalman”. -Kumta la hukum ban pyniap noh ja u 
Haridas;.da. ka ban shu sympat; ban leit lam. man ki 
¿¡ew.katba um pat dkut mynsiem. “Kumta ki; ong, “To 
kylla Mussalman noh, pule:kalma”. -U ong u Haridas 
“Em LEm ! ai ka. met bad ka mynsiem kan | jah, ngan 
num iehnoh ia ka kyrteng bakhuid u Hari.” 


Nadien kata ki sdang sympat ia u, hynrei u nang 
-pyrta jam ia ka ka kyrteng u Hari bad u ong, “Ko 
-para balei phi leh bieit kumne phi shoh beiñ ia u barit 
«uba tlot para mynsiem, U Blei un- pynhiar kput - pat ia 
phi, wat leh-kum kane ka kam bieit, to iehnoh.” “La 
xkumta-ruh kim; pynsngew tad ynda: ‚kim sngap, u 
_kyrpad ia U Blei u ong, “Ko: Trai kynrad ; to: isynel: ia 
¿kine kiba bieit, to máp ia ka jingpalat jong ki, mamar 
-ba long kiba bieit kim. lah ban sngewthuh ia la ka 
| Jingpalat... 

` Tad ynda ki ong ba u la iap ki leit bret ha wah 
¿Kongka. -Hynrei w Haridas u: ngam hapoh wah piaw 
„hangta.ki.leit lum ki briew baroh, bad ki ianguh ia u, 
kum u riewblei. ‚U. Kazi hi pat hadien uleitnguh na 
‚ki kjat u; Haridas u.kyrpad bad u pan, máp. Naduh 
.kane u Haridas la bna, bad u la long - uwei u pukir 
„blei bahok..bashisha:eh. 


a  — 


CHAPTER XIV. | 
Shaphang ka jingylla dur u Nimai. 


“Kumba la thoh shaneng bun jaka ba ha kawei ka 
por u Nimai (Lord Gauranga) u kylla da. kumwei ha 
‘kawei pat u kylla da kumwei. -Haba deiu long: Es 
-u-khynnah; haba‘dei pat u long kum U-Blei. 

Ha kawei ka por u'leit'ha iing-blei; u“ leit“ shong" 
halor ka jingshong “baki pynshong - ia ka dur blei,- 
hangta phyrnai ka met: jong "u: kumba tyngshaifi 
ka lei-lieh, hynrei ki briew-ki. lah ban -peit "bad ban 
khmih ruh ki lah ban shah ha ki khmat jong- ki. 
Ha kata ka por bun ki briew kiba leit khmih bad kat: 
kiba peit sha u, i kamba u iakhmih bad ki; Man-la- 
u briew u briew u long kumta, tang uwei ruh ym don 
ba un i kumba uin peit sha u, kumta man la u briew 
usngew kumba iashem bad U Blei mar khmat hi,. 
hangta man kà kynthei man u shynrang ki labet da- 
ki syntiew, bad bun ruh ‘kiba pyndeng da ki “pieng” 
syntiew; kat kiba kren ki sneewthuh'ba“u Lord hi u 
jakren bad ki, man la u briew ü-srgew' bà u iakren^ 
bad u; 

Man la u briew, la ka briew, ki leit thied jingbàm ` 
na sha dukan, katba ki ioh; u'sohphan; u sohpieng, u 
sohtrun, bad ki. kynja“ kpu' laiphew- jaid; ki. wallam ` 
bad ki ai hau. Ha ka jinglong “blei- kam: dei ba: un 
shim tang na kiwei; un kyntait ia ika jong : kiwei, ba 
un nym bám ia ka jong kiwei, kum ukpaia ki khun ba + 
uleh kà dei ba un pynsngewbha sngewhun 1a ki baroh. 
Kumta u pdiang naduh i-barit'haduh: i-ba «khraw, bad ` 
u bám ruh nadong phar; tang. ha ' kaba ' khyndiat por: 
eh u lah ban bam pynlut ia ka jingbám ban bám bun” 
hajar u khun bynriew.:. Kane'kaba-ilyngngoh shibun” 
eh ha kiwei-kiwei, ki briew:ki bam ngeit ha u, ia kiba - 
ngeit pat te ki la tip bad kila ju ioh-i- ia kaba “majan: 
eh, ba u long u Nimai uba lah ban leh katba mon. 

Ki jong u Sreebas ki wanlam $a ka kmie jong u 
bà kan khmih, tad ka wan la ka khmih lau khun ba 
ula long Blei, ha kata ka por um long u briew bad 
u khun ka Sashi; hynrei u kpa U Blei, jong ka pyrthei” 
baroh, hangta kam’ nang ‘kren shuh ka kyrbeh ka 
met jong ka, hangta ka nguh dem ha khyndew, kam: 
mut shuh ba long u khun jong ka. Nangta ki sa leit^ 
ialam noh ia ka sha la ting jong ka hi. 

Uweiu Sreedhar long uba u ju leit u Nimai baro: 
bor, kumba leit leh thamula, u leit shim “ia ‘“kiei-kiei 
bad u leh satia laiphew jaid; ha'kane ka por u phah 
khot, bad u Nimai u ong, “Ko Sreedhar phi la shah ' 
shitóm shibun eh, mynta' kumne 'to' pan katba phin” 
pan phin ioh lada phi pan kawei' ka^hima: ban long" 
Syiem ruh phin ioh." Hynrei u Sreedhar u kyntait 
baroh ki jingtyrwa, u ong,- Ka-spah kane ka pyrthei 

long kaba tang shiphang sngi ym don kam to ai ia 


nga tang ba ngan shem ia phi borabor bad ring noh 
ia ka mynsiem jong nga ha phi tang kata nga kwah”. 


U Lord Gauranga u samrykhie bad u ong, "Nga 
tip ba phin kyntait ia kiei-kiei ki Jong kane ka pyr- 
thei namar ba ki long kiba leh noh ei suda tang shi 
phang sngi". 


U Lord u kren sa ia u Haridas, u ong, “Phi la 
shah shibun eh na ka bynta jong nga, to pan, kaei 
kaba phi kwah ha kane ka pyrthei. Ka pyrthei baroh 
ka long ha ka kti jong phi mynta kumne." 


U Haridas u ong “Kynrad, ngam donkam ei-ei da 
ka pyrthei, to ai ia nga, tang ba ngan long u shakri ki 
shakri jong phi baroh, kata ka la biang ia nga." 
Kumta u kyllon bad u tyllun ha khyndew. 


U Lord Gauranga u ong—“To jeng, to khie ko 
Haridas, nga sngewpait shadem ban khmih ja ka jing- 
sngew bad leh rit jong phi, shisha ki briew ka pyrthei 
baroh na phi kin ioh hikai ia ka jingsngewrit bad iai 
shah, to ieng noh to ieng ko Haridas, ym donu ban 
tam na phi u shakri ba ngeit ha ka pyrthei baroh. 
Myndang kito ki briew ba runar ki sympat ia phi, 
katta phi nang khot ia ka kyrteng jong nga. Nga ruh 
nga kynthup ia phi ha la ka shadem katba ki sympat 
kam hap halor ka met jong phi, ia kata Haridas phi lah 
ban sugewthuh ba kato ba ki sympat kam shym pyn- 
pang ei eiruh ia ka met jong phi. Ngalah ban ai 
saja ïa kito kiba runar, hynrei ka jingkyrpad jong 
phi pynban ban isynei ban map ia ki, bad ban 
kyrkhu. Kumta ia ka jingkyrpad jong phi u riew- 
hok ngan num bret. Ha kato ba ngan shu. shimnoh 
ja phi ba kin nym ioh sympat shuh nga lah; hynrei 
ban pyni ia ka jingtynjuh ha kane ka pyrthei kan 
nym don shuh, namar nga shu khmih ba phi leh 
kumno ban ioh-i ki briew ka pyrthei baroh.” 


Bun jaid u leh sa ia kiwei kiwei kiba ngeit ha u. 
Ha kane ka por ba u kylla ialade kum U Blei hi, u 
sdang la dang step, u sah ha kata ka jinglong baroh 
shi sngi baroh shi miet, ha kawei pat ka sngi haduh 
ynda noh phai sngi; haba un sa wan long pat kum u 
briew u da iaplershwa jar, usa kyndit briew pat, 
kumta hi u ju long borabor. 


— nn 

CHAPTER XV. 
Ka sngi Kirton. 


U Lord Gauranga (Nimai), u pynlong Kirton bad 
sngi bad miet, tang paralok bangeit hi. Kumta la 
bna baroh kawei ka Hima ba u Sree Krishna u la wan 
hiar pat la wan kha ha ka: Sashi. Bun kiba ngeit ja 
kane bad bun ki bam ngeit. Ki Brahmin lei lei shi- 
syndon kim rigeit bad kim pdiang ruh, naba ka jing- 
hikai u Lord Gauranga, long kaba, uno uno ha kane 
ka pyrthei ym don u ban khraw uwei na uwei. Khraw 
tang uta hi uba ieit uba mane hok naduh ka mynsiem 
ja U Trai U Blei. Hynrei ki kynja Brahmin ha ri 
India ki kheiñ khraw ialade shibun eh. Une u Nimai 
um kheiñ kumta, namar kata ki briew baroh ki leit ia 
lum bad ialang sha u Nimai. 


Ka jingkirton duwai-blei ia u Krishna ka la long 
noh lajan baroh kawei ka shnong bad man ka sngi 
man ka miet ki briew baroh ki la long noh tang ha ka 
jingkmen sngewbha suda. Katba ki iashem shui 
kumba iashem shipara ymdon ba isih ne ipoh ia uwei 
na uwel Tang ka ialap tien-blei suda. Ki bam pat 
leit khmih ia u Lord Gauranga ki jaleit ryngkat bad 
ki Bhakti. Tad ki ioh-i ki la suk ki la hun la ka myn- 
siem. 


Uweiu Dorji Mussalman u leit ioh-i ia u Lord 
Gauranga, naduh kata baroh shitaiew u Yaid kum uba 
la lamwir, u shu ong, “Nga la ioh-i ia U, nga la toh-i ia 
U." Hadien u sa long pukir-blei bahok eh. Kumta u 
Madhab Acharja ruh kumjuh hi, bad bun sa kiwei 
kiwei ruh ki ialong lem kumta kumjuh hi. Hangta 
ki Brahmin ki khmih ba ki la duh bor shibun eh. U 
Lord Gauranga u don bor ban pynlong Bhakti tad u 
ong, "To la kyrkhu ia phi", kumta la long. 


Hynrei u jalade hi haba u tip briew, haba um long 
kumba khieblei, u long uba leh rit shibun, u long kum 
u phlang hapoh kijat ki briew, uba iaishah kumba iai- 
shah ka dieng; uba burom ia ki bam burom ne i bein: 
ja u. i 

Um ju shim ka nam ha lade fa kano kano kano 
ka kam ba u leh, u ong ba leh ki tei ki thie, u kyntiew: 
nam ïa kiwei pat. Bad u mut bad u tharai ba kiwei 
kiwei ki briew long kiba kham halor bad kiba kham- 

-ha ïa u: 

Hynrei ka jinglong nadong shadong ka long kaba 
ym i ïaryngkat briew, u long uba palat na ki para 
briew baroh ba ia long ha kane ka pyrthei. Ka jing- 
long jong u, kumba ka Radha ba ka ieit thep mynsiem 
ïa u Krishna, kumta bad katta une ruh u ieit ïa u 
Krishna. 


U Nimai haba u shong halor. ka khet shong blei, 
hangta u long Sree Krishna. Haba u ïam pat ba u 
wad ïa u Sree Krishna, hangta u long u Radha. Ka 
jingieit jong u ym long tang ïa u Sree Krishna, hynrei. 
u ieit bad ïa ki briew ka pyrthei ruh. 

Haba iohsngew ia ki jingkam pap ki briew runar 
hangta u iam bad u sngewsih, long kumba sngew u 
kpa ia ki khun. 

Ha kawei ka por ba leit u Nimai shaphang sha ka - 
hima shathie sharum; u leit ha ka jaka ba shong tang 
ki nongtuh ki dakait, hangta ong u rangbah dakait, 

“Balei hapdeng. ngi hangne wan don da u pukir-blei:?” 


U Nimai u ong, “Nga wan khnang ban ïoh-i ïa 
phi u riewblei”. 


U rangbah dakait uong, “Nga u riewblei ? Nga 
long u rangbah dakait". 


U Lord Nimai u ong, "Kata lehse ka lah ban long 
hynrei tang ba nga ioh-i ba ka dohnud jong phi ka 
don bad ka long shaphang ka jingtip.bad shemphang 
ja U Blei. Kumta phi long ki riewblei.” 


Hangta une u rangbah dakait u tlot ngai ka jing- 
mut, u kynmaw:.briew krek. U bret bhak ia ka tal war 
na ka kti, u iabud ryngkat noh ia u Nimai, haduh ba 
un da iap ialade ha ka shnong Baroda. i 

Habadei pat u Lord Nimai haba iashem ne ioh-i 
ia ki briew ba ki leh sniew bad leh pap, hangta u 
jam, u jaw ummat brep brep. Kita ki nongleh pap 
ki iehnoh kynsan ki wan nguh dem ha ki.kjat u 
Nimai, nadien kata ki long bha long hok. 


Haba u jashem ia kiba pang ñianglyngkut ruh u 
iapiam khop, tad u leh kumta ki koit bha kumta 
kumta keiñ khlem da slem, tang shi shikhyllipmat ruh. 

Haba u iashem ia ki nongpap um ju’ bitar, u leh 
ieit bad u kyrkhu ia ki ba kin kylla kaba mut. 

Ha kawei ka sngi, u Nimai (Lord Gauranga) ti ai 
hukum ia u Nitai bad u Haridas ba kin leit man ka 
ling katba don ha ka shnong Nadia, ia ki bakhraw 

jaid kiba rit jaid ja ki Brahmin bad ja ki Shamar, 
naphang lin ban num pud tang kawei ka iing ruh, ba 
kin leit ong, ba kin pdiang ia ka kyrteng u Krishna 
bad ba kin mane ia u. Kin mih la dang step. eh. bad 
ba kin wan kylla ha ka por shiteng sngi. 


kumta u Nitai bad u Haridas ki mih la dang step 
eh, ki leh ia lade kum ki pukir, tang ka jain boh khai- 
la, ‘lyngkhuid ka met baroh kawei, katba ki leit poi ha 
kano ma ka iing, ki ieng ha khmat jingkhang, ki ong 
“Hari Krishna." Hangta ki trai ling ki wan mih 
bad la u khaw shikham ban ai khrong, hynrei 
kitei ki jong u Nitai bad u Haridas, ki ong, “Em 
ngim wan ban kyrpad khrong khaw. Hynrei ngi wan 
kyrpad ba phin mane ia u Krishna uba ieiteh ja phi." 
Da ka jingleh kine kum kane ka rukom bun kiba 
sngap ia ki ruh, bun kiba mai kiba nia kiba beh ja ki 
bad ka jingkren bein laiphew jaid. 
U Nitai u ong, ia u Haridas, To ia ngin ia leit ha u 
Jagai bad u Madai. 


U Haridas u ong, Balei ngin leit ha ki ? U Nitai u 
ong, “Kine baroh arngut, long ki briew ba don nam 
eh, bad kiba don bor ha kane ka shnong. Bad nga 
tharai ki long kiba pap tam eh na ka. pyrthei baroh 
kawei, balada U Lord (Trai) u lah ban pynkylla ia 
kine baroh ar ngut te nga tharai baroh kawei ka pyr- 
thei kan kohnguh ïa u. Mynta katba u leh.u leh tang 
hapdeng jong ngi hi, bad ngi ruh ngi ngeit ia u, namar 
ba ngitip ba long u hi U Trai U Blei. Hynrei ki 
briew shabar kim tip.” ; 


Kine ki samla baroh arngut, u Jagai bad u Madai, 
‘ki long ki rangbah Polis jong ka shnong Nadia, ha 
kaba shisha ki long noh la kum ki trai ïa ki mynsiem 
bad ki mar ki briew. U rangbah jong ki u long u 
Chand Kaji, u Mussalman Governor, uba long hapoh 
u Padsha jong ka Hima Gour (Bengal). 
` ` Kine ki jong u Jagai bad u Madai, ki lum bun ki 
kynhun nongtuh, dakait; ki leh ia ki shnong katba 
ki nion, ki tuh ki lute, haba dei ki pyniap kai ia ki 
briew, bad ki leh bein bun Jaid ia ki kynthei shynrang 
katba ki mon hi. | 
x U Haridas u ong, Lehse haba ngin leit ha ki kin 

shoh pynban ia ngi. - 

U Nitai u ong, Ngi la long khnang kiba ja kata hi. 

Kumta ki jong u Haridas bad u Nitai, ki ialeit beit 

sha kine baroh shi para. U Jagai bad u Madia, tad ki 
Ya poi, U Nitai u ieng ha khmat kitei baroh arngut 
shi para. U Haridas u ieng hadien u Nitai; hangta u 
Nitai u ong ia ki, U Krishna un kyrkhu ia phi baroh 
arngut, to ngeit ha u, bad shakri ja u, namar ba u 
long U Trai jong ki trai baroh. 


Kine ki jong u Jagai bad u Madai ruh kiba don la 
ka niam kaba don ha kawei ka Tantra kaba shah 
ban bam doh bad dih kiad, bad ba ki isih ia ki kynja 
Baisnob. Kumta tad ki iohsngew ia ki jong u Nitai 
ba ki ong kumta; ki bitar bad ki beh noh ki khang ar- 
tad ia ki ba kin num mlien ban wan kren ia ki lano 
lano kum kita ki ktien. | 


Ka jingieit u Nitai ia u para khun bynriew ka 
bam lah ong. Bad ia kito kiba la hap bad tlot katno 
ba u sngew synei, ym tip shuh. Ka jingmut bad ka 
Jingsngewthuh jong u ia ki jong u Jagai bad u Madai, 
ba ki long kiba don nam ha kane ka pyrthei, hynrei 
ki long kiba ha ka jingjar bakhraw eh ha kaba sha- 
dien ka pyrthei. Kumta u leit hiar jingmut shibun 
eh, ba da kum kano kano ka rukom ruh ban pynkylla 
jingmut ia ki. 

Kumta u Nitai n ong ia u Haridas, Ko para to ia 
burom khnang ia nga, to ialap ha u Lord (Nimai) sha- 
phang kine baroh arngut shi para. Namar ba nga 
tip u Nimai u sngap bad u shah shkor ia ka ktien jong 
phi. | 

U Nitai naba u tip tad kohnguh u Lord ban pyllait 
im 1a ki, kata ki la lait im. 

U Haridas u samrykhie muiñ muiñ. U ong artad, 
Nga tip ba phi hi phi long u ba don bor ban pynkylla 
ka jingmut bad ban pyllait im ruh, wei haba phi la 
don jingmut, kumta hi kein kita baroh shi para ki la 
lait im. 

Ka jingthmu u Nitai ba u kwah ïa kine baroh shi- 
para ban iapynskhem mar khmat bad u Lord Gaura- 
nga (Nimai,) hynrei u Nimai u phah pat sa shisien ia 
ki baroh arngut ban leit ong ia ki baroh shi para ba 
kin pdiang ia ka kyrteng u Sree Krishna. Kumta kine 
u Jagai bad u Madai, tad ki Yoh-i ia u Nitai bad u 
Haridas, ki beh krad bad ki kynrup khru khru. 
U Nitai uba kham sting ban phet, u Haridas uba 
kham khia um lah phet bha. Kumta u Nitai u 
Jaring bad iaphet khynrad katba lah.- Don ki briew 

kiba ialeh pyrshah ia ka Niam Baisnob. Tad ki ioh-i 
ja kane ba ki beh ki jong u Jagai, Madai, ki kynkok, 
ki ong, Kok-khai hangto ki la shem, bad la suwan 
wut; ki leit shang sha ki nongtuh, hangto te kila ioh 
bainong. 


Ha kine ki por dei ryngkhat ba kitei ki jong u 
Jagai bad u Madai ki wan sher dara ling-jaiñ shaphang 
ka jaka ba don u Nimai. Hangta baroh ki briew kiba 
ngeit ha u Nimai, ki la sheptieng bad sngew-shyrkhei 
shibun eh. Ki mut lehse lano ma lano kin leh sniew 
bad pynshitom, kumta baroh ki leit iathuh ha u Nimai 
bad ki ong ruh ba un kyrkhu bad pynshai ia ka jing- 
mut jong kine baroh arngut shi para. 


U Nimai u ong, Kine baroh arngut shi para long 
kiba la pap eh bad kiba runar eh, to ngin ialeit da 
ka ba iakirton, (ba rwai bad ba tem ksing &c.,, bad 
kyrpad ia ka kyrteng U Blei (Harinam). Tad u ong 
kumta baroh ki Bhakta (para-bangeit) ki jalang bad 
ki ia rwai ia ka kyrteng u Hari, kumta ki plie ka jing- 
khang ki mih ha lynti-bah. U Nimai u long hapdeng, 
lum baroh sawdong da ki Bhakta, ki laid beit sha dara 
ki jong u Jagai bad u Madai. Ka jingrwai bad kyn- 
ud jong ki ka la pynjem bun ki dohnud ki nong- 
khmihkai. 

. Da ka jingrwai bad tem kirton ka la win haduh 
katta katta, na ka jingthiah buaid-nguid ki jong u 
Jagai bad u Madai ruh ki kyndit thred, hangta ki hu- 
kum ja ki briew jeng ki, ban leit khang ban nym 
iajam. Hynrei ymdon ba pynshahshkor, bad kim lah 
ruh ban sngap namar ka jingsngewbha bad ka jing- 
kmen, kim tip briew shub; kumta ki nongleit lam 
khubor ki leit iathuh, ba don bad u Nimai Pundit. bad 
bun kiba iabud ïa u, bad kim sngap ia ka hukum 
jong u Jagai, u Madai. 


U Madai u ong, Dei ki Baisnob em ? iuma mynta 
ngin nym pyllait shuh ia ki, bad ngin pynduh ruh ja 
ka jinglong Baisnob shisyndon. Hangta baroh arngut 
shi para kiieng kynsan joit, bad ka jingbitar artad; 
ki long kiba ju pyniap briew, ha kane ruh ki mut ban 
pyniap, hynrei na ka jingbitar kim poi shim la ki tiar 
ki tar, ki shu mih suda; tang ki nongbud jong ki te ki 
rah tiar talwar &c., &c. 


Haphrang kiba kirton jalam u Nitai, kumta kitei 
baroh shi para ki iashem ngon, u Madai u tám na 

khyndew da ka tyrwiang khiew pait, u kawang, dei 
ia u Nitai na ka shalangmat prak, phlei ka snam phuk 
phuk shiphang u baiong ngang, um tip briew, hadien 
pat u sa pyngad pher, u bat arti ia kaba mong ban set 
ja ka snam. 


U Madai u la ioh-i ba la phlei ka snam la kumta 
ruh um isynei, u shim pat sa kawei ka tyrwieng khiew 
ban shat biang hynrei u Jagai u kem noh ja ki kti u 
Madai bad u ong, kam dei, ban pyniap ei ia u pukir- 
blei,ym don jingioh myntoi ei ei ruh. Namar kane 
ba la leh ma phi Madai, ym long ka kam bha. 

Ha kane ka por ba mynsaw u Nitai, u Lord u don 
hapdeng kiba kirton, ki leit iathuh ha u, u wan mih 
bluit haphrang, hangta u iashem mar khmat bad ki 
jong u Jagai, u Madai, u kád da ka jain kupu teh ia 
ka khlieh u Nitai, kumta kaba mong ka jan bad ka 
snam kaba jaw ruh ka rngat khait. 

U Lord Nimai nangta.u kren ia ki jong u Jagai; u 
Madai, u ong, phim sngew lehrain ba phin leit shoh 
beifi ia u bapli, u bam don tiar don. tar ha ka kt, u 
long u riew nongwei, bad u Pukir ?. Hato da kumno 
phi shu nud ban pynmong ia u. Balei u sdang ialeh 
ia phi ? shuwa ? Balei um sdang ban shakri ia phi ? 


Baroh ki briew ba don hangta ki tharai ba u 
Jagai bad u Madai ba kin.shoh ne leh kumno kumno 
ia u Lord Nimai, namar long kiba runar eh bad kiba 
ju pyniap briew bad lute ruh kat ba mon hi, :hynrei 
ha kane pynban ki shu jeng thik kim nang lei lei ruh, 
ki sngap wat kynram, kumba ve ki eg bar ha 
khmat u nongbishar. ` 


U Lord u ong shuh suh Ka? pap ka nang lang 
«bad nangjur, halor ka khlieh jong phi, hynrei’ i-mat 
kumba phim sngew ei ei ruh ja kata, ka sngi khadduh 
kan wan poi ia kaba phin ai jingkhein ia kata baroh. 
Bad mynta sa ia Nitai Nanda u bapli uba isynei ja 
kiba duk bad kiba la hap, bad u long: shakri barit jong 
U Trai kynrad phi shoh pynban mynta, kane long 
kaba kut ia phi baroh arngut u Jagai bad u Madai, 
ba phin pdiang ka jingsaja kaba biang. 


. U Nimai uba byrngem ia kine katne katne long u 
khynnah uba tang 23 snem ka rta. Kita baroh ar 
ngut, u Jagai bad u Madai, long ki rangbah Polis jong 
ka shnong, haba ki da mon, ki lah ban kem ia u Nimai 
ban phah sha phatok beit, lane kine long kiba ju pyn- 

jap kai ia ki briew bad lute katba mor, ym ju don 
ban leh ei ei; ka ain ka kanun ka long ha ka kti jong 
ki, bad ha kane ka por ki don ki nongbud jong ki 
shibun, bad la ki tiar ki tar shrak. Ki áp ba tad shu 
hukum ki la kloi ban pam iap ha shen hi. Hynrei em 
ha kane ka por ki ieng bad ki kti baroh arti ki pyn- 
lang khop kumba ki mane ia ka hukum, bad ka jing- 
khynñier naduh khlieh haduh kjat da ka jingsheptieng 
ba kim nang shuh ban khawieh ka kti ka kjat bad 
ka shyntur kim lait kren shuh, ba ishyrkhei bad shep* 
tieng ia uta uba jeng ha khmat j jong ki kum u nong- 
bishar. 


. U Lord haba u la lah kren bad batai baroh ia ki, 
kumta u khot ía la ka tiar ding (cahkra), kane kaba ` 
tad shu ong kaba lah ban pyning khong baroh phar. 

U Nitai hangta u pyrkhat halade; u ong ba ngi ia 
wan khnang ban isynei bad ban pyllait ia kiba pap, 
ym long ba ngin wan ia ka ban pynjot pyniap | Kum- ' 
ta u kyrpad ia u Nimai da kiba bun rukom bad u 
pyni ba u Jagai long uba pynim iau na ka ban pyn- 
iap u Madai. Hangta u Lord u: shim na ka ryndang 
4 Jagai u iapiam khop, u ong artad ba um tip ba long 

ba don ka jingieit ha ka mynsiem katta. Kumta u 
Jagai da ka jingsngewhun bad sngewbha eh ba la 
ieit u Lord, u kyllon ha khyndew u iap ler noh. U 
Madai u ong, Kynrad phi la pynim iau Jagai, ia nga 
yn long kumno ? U ong, Ia phi to leit pan map na u 
Nitai, kumta u Nitai. u map badu iapiam, P u 
Madai ruh u kyllon iap ler noh. 


Kumta u Lord Nimai, bad ki lok baroh ki leit: DAR 
sha la iing, u iehnoh ja u Jagai bad u Madai hapdeng 
surok lyngkdang ki dang long ha ka jingiapler. Ki 
paitbah baroh sawdong ki wan ban khmih ia kine 
baroh ships=a ba ki long kumno, namar ba long kiba 
runar eh, bad kiba dón bor ki rangbah shnong. 


CHAPTER: XVI. 
Ba kylla jingmut u Jagai bad u Madai. 
U Lord Gauranga, bad ki lok jong u baroh ki ta 
shong thait ha phyllaw ba ki la wan ha ka por ba 


shit eh. Ha kane ka porla sep ka sngi. ki dang mut 
ban leit iasum noh, hangta ki iohsngew ba pyrta u 

briew; Thakur ! Thakur ! La leit khmih u Murari, u 
ioh-i da ki jong u Jagai bad u Madai baroh arngut 
shipara. Kumta u wan ialam ha khmat u Lord. 
Hangta baroh arngut shipara ki lynñiar bad ka jing- 
kyrpad ba un isynei; kumta u ong u Nitai, “To khie 
leit lam ja kine baroh arngut ha wah, pynsum ia ki 
bad pyrsád na ki shkor jong ki, da ka kyrteng u Hari; 

kumba phi hi phi kwah ban pyllait im ia kine. Nang- 
ta ki leit lang baroh bad ka jingrwai Song-Kirton artad 
haduh wah Kongka. Tad poi hangta ki iasum baroh 
bad ki ia ieng ha um haduh syngkai syngkai, hangta 
u Lord u ong ia u Jagai u Madai:— 


"Ka pap jong phi baroh arngut kaba la dap 
baroh shi katta ba phi la leh to ai noh ha nga". | 

Ki jong u Jagai u Madai, ki ong, "Em, ko kynrad 
ia la ka pap ba ngi la leh kata ngin kit hi ha la ka 
khlieh; ngi kwah tang ba phin isynei kyrkhu”. Hyn- 
rei u Lord um shah eh tad u kren bunsien eh, ki sa 
ong, “To shim noh ha phi ïa ka pap ba ngi la leh 
baroh”. 


Hangta u Lord Gauranga u ong; — 
“TO NGA LA PDIANG IA KA JINGAI JONG PHI !” 


Tad lah kumta ki jawan noh sha ling, u Madai u 
wan bud haduh iing u Sreebas, u shu dem iam bad um 
bám ei ei ruh, kumta u Lord u ong, la ong sa ei patu 
kwah ba nga lah ban jarap. 


U Madai u ong, “To kynrad kaba phi la leh ka 
long kaba la tam, hynrei pynban mynta ki poi kumba 
pynkynmaw ia ki kam pap baroh kiba nga la leh bein 
ia ki kynthei ki khynnah. Kata ka wan dung ha ka 
mynsiem, ngam lah shah khlem jaw ummat bad iam" 


Kane kaba ju long ia uno uno uba la poiha ka 
jingkylla kaba mut, ka la jem ka mynsiem, bad ka 
jinglong jong u, ka dei ba un iam bad ban jem ia la 
ka mynsiem. Da kane long kumba sait ia ka pap, kumta 
u Madai u la wan ha kane ka jinglong. U Ma- 
dai u ong, “Nga kynmaw ja kito kiba nga la pyniap 
ja kito kiba nga la leh bein, kumta ki wan mih paw ki 
khmat jong ki baroh ha khmat jong nga. Ba kin da 
dang don mynta ngan da leit nguh dem ia ki bad ngan 
pan map na ki te ngan hun ka mynsiem; hynrei shano 
ngan lah leit shem pat ia ki na kata ngam lah hun 
shuh ka mynsiem, nga shu iam keifi brep shi brep.” 

U Madai u leit harud wah ba ki leit sum ki briew 
hangta u shong. Ki briew ki ialum ia u, ki peit ïa u, 
u pat u peit | ïa ki. Bad u kren ïa ki u ong, Nga long 
u Syiem jong ka Nadia nga la kyrdem ia kiba bun eh 
kiei kiei, hynrei ia nga mynta to kynjat to takor ia 
nga ko kynrad phi baroh.” Bad u nguh artat arti ki 
kti jong u. Ha ka jaw ummat artat.. 


Ki briew baroh ki la iphylla shibun eh bad ia 
lyngngoh ruh ba da kumno shu khala khala kein shu 
kylla bak u briew da kumwei pat. Kat ka jinglong 
runar ka jinglong dakait ka shu jah jar shi syndon 
kein. Kane ka paw ba da ka jingisynei U Blei haba 
u puras kam slem ia ka ban long kumba kha arsien 
pat. 


CHAPTER XVII. 
Ka Jingroi ka Niam Baisnob. 


Da kum kane ka rukom kumba la thoh shaneng 
baroh ka la long ka niam Baisnob. Ki Brahmin ki 
isih shibun eh; namar ba imat ka jingburom ba mane 
ia ki kum ki nongialam kan duh. Bad ha ka jing- 
hikai jong ki, ka long ba tang ki hi, ki ban batai bad 
ba tip ia U Blei. Kiwei kiwei baroh kim tip. 


Hynrei ha ka jinghikai u Nimai long kaba dei ba 
man u briew ka briew ka dei ban tip bad ban mane 
ia U Blei. Bun bun ki kynhun jong ki briew ki leit 
ha u, bad ki leit kylli ba kin leh da kumno ban lait 
im. Haba kumta u ong, Phi iai kyrpad ia ka kyrteng | 
U Blei bad sngi bad miet ha kano ma ka por kaba phi : 
ioh lait. Bad ialang lem baroh bad shynrang kynthei, 
shi lok, shi khun shi ksiew, shi kpa shi khun, ka tnga 
u tnga; hangta ia rwai ia ka kyrteng U Blei, (Song- 
Kirton); da kane ka lynti U Blei, U Kpa, uba dap, da 
ka jingisynei suda, un pyndap ia ka jingkwah ki khun 
jong u. Kaneka jinghikai u Nimai Pundit ka la roi 
haduh katta katta ba la jan lut baroh kawei ka ngne 
ki la iabud ia kane ka jinghikai jong u. 


Ki nongialeh pyrshah kim don nia kim don daw 
ei ei ruh ban ialeh da kaba pyrshah, namar ha ka. 
Bhagabat ruh ka jadei hi biang biang kumba batai u 
Pundit Nimai. Kine kiba shun ki iapyrkhat para ki 
hi da kumno ban leh ban lah ban pynduh noh ia ka- 

niam ba batai da u Pundit Nimai. Hadien ki takut 
jingmut ban leit ha (u Kaji) Mussalman Governor jong 
ka shnong Nadia. Bad kumta ki rangbah rang- 
bah ki jalang ki leit ong ha u. Ba u Nimai Pundit 
u sdang ban pynduh noh ia ka niam Hindu bad ki 
kyrpad ba un phah pynpep pynduh ia ki jingkirton 
jong ki nongbud u Nimai. 


U Governor u long u Mussalman, naba ha kata ka 
por ia ka ri Bengal la jop da ki Mussalman. Kumta 
ki Mussalman kim kham sngewbha ia ki Hindu, ba 
kin da lah da kumno kumno ruh kin pynduh ia ka 
niam jong ki. Haba ula ioh daw ba ki para Hindu ki 
la ialong para ki hi kumne, u la ioh daw ban phah 
pynpep noh syndon. U hukum shi hajar ki shipai - 
Mogul, ki leit hapoh shnong Nadia ki maham baroh 
ia ki briew ban num Song-Kirton, la kumta ruh kim 
sngap sa shisien patruh kumjuh pa kumjuh hi, kim 
sngap ki shu kirton hi, ynda haba la laisien kine ki shi- 
pai ki la leit ha kawei ka jaka ba ki ïa Song-Kirton, ki 
shim ia ki ksing ki pynpait bad ki leh tyngeh ia ki 
briew ba iakirton. Ynda kumta ki leit iathuh ha u 
Nimai Pundit, bad ki ong ruh ba kim lah shuh ban 
Kirton ne rwai ia ka kyrteng U Blei, namar ba phah 
khang u Kaji. 


Kumta u Nimai Pundit, u ong ia ki, To la shai ka 
sngi to khreh baroh katba don phi ki lok, ba ngin leit 
jop ia u Kaji da ka Song-Kirton, bad ngin ialeit ha por 
premmiet da ia khreh bad ki prew bad ki musar ban 
jatbeh. Kumta ha kata ka sngi ba kila buh ban, leit 
baroh kawei ka shnong ki la iakhreh bad pynkhuid la 
ki iting bad thang sharak man la ka iing wat kiba 
ialeh pyrshah ruh ha kata ki klet noh, ki iabud bad 
ki iakhreh lem. Tad poi ka por noh phai sngi, baroh 
sawdong ki briew ki la wan ialum, bad katno hajar ba 
ki don ym lah tip shuh, hangta ki ia bynta lai kynhun, 
ka jingiarwai kaba i baroh ki briew kim iatip-briew 
shuh—ki kyang bad rwai jam jam eh tang ia ka kyr- 
teng. U Blei. Da kum kane ka rukom ki la iaid suki 
jai ban leit iapam bad u Mogul Governor uba don ki 
shipai Mogul ba runar ki badon la ki tiar pyniap briew 
kum ki talwar, ki sim, ki suloi. Kine pat ki jong u 
Nimai Pundit, tang da ka jingrwai ia ka kyrteng U 
Blei bad ban theh ka jingieit ba shisha ia ki para myn- 
siem. Tad la kem-iongrein, ki tbeh ki prew bad ki 

musar bad baroh shi shnong ki thang da ki sharak 
shait man ka jing, ka jingphyrnai bad tyngshain ka 
shnong baroh. | 

Ki nongshun bad ba bishni ia u Nimai Pundit, 
ki iapyrkhat ban leit iathuh ha u Governor ba un 
phah da ki shipai ba kin wan beh krad, ki 1a ong “Ta 
ynda leit khmih kai ia kiba Kirton”. Tad ki poi hang- 
ta ki ruh ki ialang noh bad ki nongia-kirton kim tip 
briew shuh ki ia byrngia noh, bad ki ia ong, "Shisha 
u khun ka Sashi lada um long U Blei, ruh hynrei u 
long u briew uba halor ia ki para bynriew baroh, bad 
uba wan phong kyrteng ia ka jinglong U Blei”. Shi- 
sha shisha jar uba ioh-i ia u Nimai kim don pyrthei 
shuh khlem nguh ia u, bad ki jaw artad ka ummat na 
ka bynta ba ki ieit eh, bad ka pynkhih ia ka dohnud 
haduh ba kim lah iashan shuh khlem jaw ummat. 


U Governor, badei u Mussalman, u shong habar 
shnong Nadia, u Nimai u ialam sha ka lynti ba leit sha 
ling u Governor, haba ki lajan poi hajan ling u oh 
sngew, tharai badei kiba leit ban iapynhiar synjat, 
u phah khmih bad u hukum ba kin wanlam khubor 
kloi, hynrei kiba leit ki iabyrngia noh hangta kim 
wan kylla shuh; katba ki nang wan poi shajan iing 
hangta u Governor u la sngewthuh badei kiba Kirton. 
Kumta u bitar bha lep, u ong, Kata dei kiba Kirton, 
haba nga nang khang pynban, ki rap leh pyrshah ia 
ka hukum jong nga. Hangta u phah khreh da ki shi- 
pai,u phah ba kin leit kem ia ki bad ia u Nimai 
Pundit ruh kem lang wanlam. 


Ki shipai la kileit ha u paitbah bala bun hajar 
eh kim lah ban leh ei ei ruh ki shu jah lyngaid pyh- 
ban hangta, la kila wan baroh katba don ruh, katto 
katne ki paitbah ki leit poi ha ting u Governor ki ker 
kut baroh sawdong ka iing jong u, bad ka jingong, 
"Tangon, tangon shoh, shoh, ia u Kaji". Hangta u 
Governor u sngew-tieng u pynrieh ia ka ba ha ling . 
jong u. 

U Nimai u phah khubor ia u Governor ba un wan 
mih habar ba un num sheptieng ei ei ruh haba la wan 
"mih u Governor ki iashong ryngkat bad u Nimai; 
hangta u Nimai u ong ia u Governor, Ko mama, (u 
khot ma namar ba u kpa u Nimai bad u Governor 
Kaji ki talok shibun eh kumta u khot mama) haba 
nga wan ha iing jong phi, phi rap rieh pynban. U 


46 


Kaji hangta u sa sngewthuh bad joh-i ruh bam don 
jingsheptieng ei ei ruh. 


U Governor u ong, Phiipyrsa namar ba nga la 
pynthut ia phi shisien, namar kata nga pyrkhat ba ki 
briew jong phi ki wan ban pynhiar kput, tad ynda nga 
i ba phim don jingmut kum kata te nga sa wan mih 
ban pdiang sngewbha ia phi. 


U Nimai u ong, Ko ma, ngan kylli khyndiat ki 
ktien, nga kwah ba phin iathuh da kaba shai, ba hato 
ba kin mane Blei ki briew ha la ka jingmane hi, la 
ka rukom, kaba kim leh sniew ei ei ruh iano iano, phi 
'phah khnang balei ? 


U Governor (Kaji) u ong, Nga mynjur shisha ia 
kata to sngap ngan batai. Namar ba ki Hindu jong 
phi hi, ki wan mudui ha nga; bad langam phah pyn- 
pep ruh, ki don katto katne ki nongshun jong nga, ki 
-leit iathuh pynshoi ha u Patsha ka ri Gour (Bengal). 
Kumta nga ai hukum ban pynpep, hynrei mynta nga 
-laidala ka khmat hi ba ym don ei ei kaba sniew, 
hynrei phi jamane tang ia uwei hi U Blei, u Narayon. 
-Uta U Blei ba ong ki briew ba long ma phi hi. U 
Nimai ia kata um ai jubab u shu phuh samrykhie, 
tang ba uong haba na ka shyntur jong phi hi ka la 
mih ba phin ong, Narayon, Hari, Krishna, kumta ka 
pap jong phi ka la khuid bad phi la lait im. 

Ha kane ka por u Kaji na ka jingrit bad sngew- 
synei la ka mynsiem, ka pynlong haduh ba u jaw- 

- ummat, bad u ong, To ai ka jingisynei bamjukut 
ba ngan lait im. Kumta-u Nimai u ong, “Phi la ioh”. 

Ynda kumta u Nimai u ong, kane kawei ngan ong 
ia phi Kaji Sahep, ba naduh kane ka sngi, phin nym 
khang shuh ia kiba Kirton. 

U Kajiu ong, naduh mynta bad ha ki pateng 
jong nga ruh kin num khang. 


CHAPTER XVIII. 
Shaphang ba lap u khun u Sreebas. 
Ha kawei ka premmiet kumba ki ju leit ialang ha 


< phyllaw u Sreebas ban iakirton, u Nimai Pundit ruh; 
u leit hangta, katba iasdang kirton, u khun u Sreebas 

u pang eb, hynrei u Sreebas um ïathuh ia kaba pang 
u khun jong u. Ynda katto katne u iap noh uta u 
‚khynnah, la kumta ruh u Sreebas um kynriah na ka 
jngiakirton. Ha kata hi ka por u Nimaiu ong, Balei 
mynta ka prem-miet ym sngew suk ha ka mynsiem la 
leh kumno kumno ruh, to iathuh balei. Ynda kumta 
ki sa iathuh, ki ong ba iap noh u khun u Sreebas dang 
myntan hi. U khmih ia u Sreebas hynrei ym i khuslai 
ei ei ruh. i, 


U Nimaiu kylli iau Sreebas hynrei u Sreebas 
.u ong, Haba don ma phi hangne la u iap u khun te lei. 
U la ioh pynban da kaba khuid bad u la leit ¡oh suk. 
U Nimai hangta u ong, Sreebas phi shisha phi la ioh 
bat ha ka dohnud ia u Sree Krishna, la kumno kumno 
ruh ka dei khyndiat ba ngan kren ia ka kmie bad ia 
kiba ha iing baroh ban pyntngen ia ki. Kumta to 
wanlam hangne ia ka met iap u khynnah. 


Hangta ki wan ia rah ki buh ha kamat u Nimai, 
bad ki lum lang baroh sawdong ia ka met iap bad 
kynthei bad shynrang, hangta u Nimai u iakren ia ka 
met iap. Ka mynsiem ka wan rung pat bad ka kren 
hi ka ong "Nga la iehnoh ia kane ka met na ka bynta 
ba kan bha shadien, bad ngan long hapoh ki kjat jong 
phi barobor". Kumta ka mynsiem ka mih pat, bad 
ki sa leit thang noh. 


CHAPTER XIX. 


Ba leit u Nimai bad u Nitai sha Santipur. 


Ha kawei ka step u Nimai bad u Nitai ki mih na 
shnong ban leit sha Santipur sha u Adaita, ki leit artad 
na sha kawei ka shnong kyrteng ka Lalitpur, kaba la 
lah duh noh mynta naba bám um, ba ka long harud 
wah. Ha kata don iwei i ingi ba tang marwei hi 
harud wah; kylli u Nimai ba dei ka iing jongno; u Ni- 
tai u ong, Dei ka iing uwei u Pukir bad ka tnga jong 
u. Kumta baroh arngut ki ialeit ha ita 1 Ting. Uta u 

 Pukir tad u ioh-i ia u Nitai bad u Nimai, u mih na ting 
"bad u khot sngewbha ba kin iawan rung ha iing bad 
ba kin ia bám jingbám, tad ki iarung hangta uta u 
.Pukir u wanlam da ki soh ki pai u aiia ki ba kin ia 

"bam. Ynda katto katne u ong, “Yn wanlam khyndiat, 
phin ia jiab ka jingpynshit met". Kumta ka tnga u 
Pukir ka khot ia la u tnga sha kawei ka kamra. 
Hangta u Nimai u kylli ïa u Nitai, ba yn ia jiab aiu? 
U ong ia ka kiad. Kumta u Nimai u jeng kynsan joit, 
ym pat bám ka jingbàm ruh, u iehnoh noh dak, u phet 
shisyndon bran u noh hapoh wah Kongka. U Nitai ruh 
u iabud ryngkat ryngkat kumta hi kein, nangta ki sa 
la jyngi na um, na um. (“Kum kane long ka jing- 
‘sneng u Nimai ïa la ki nongngeit haban kyntait ia” 
„ka kiad lane ia kano kano ka bamman, ka dei ba” 
„ynda phet shisyndon shaba kam lah ia kynjoh” 
“shuh”.) 


Tad ki poi ha Santipur ki ialeit beit bran bran sha 
ling u Adaita, ki poi hamar ba u Adaita u dang ia- 
shong bad la ki nongshah- -hikai. Tad poi tiap, u 
Nimai khlem kren eiei u kylli kynsan kynsan ja u 
Adaita kumne; “To ong na ka bynta ban lait im, phi 
sngew dei da kaei ka Bhakti ne Gyan ?" 


U Adaita u kynriah noh khnang na Nadia sha 
Santipur ban lait na ka Jinghikai u Nimai ia ka niam 
Bhakta, kaba kyrpad Blei da kaba shad bad ba rwai 
jam. Kumta u ialade ba long uba la tymmen hyn- 
niewphew-hynriew snem ka rta jong u, u kwah ban 
hikai da ka niam Gyan. Ha kane ka jingmut u pyn- 
skhem bad ba un ialeh pyrshah, lada wan u Nimai 
ruh. Kumta haba wan kyli u Nimai, u ai jubab u 
ong, “Shisha, ka Gyan ka kham bha na ka Bhakta.” ` 


Hangta u Nimai bad ki ktien jingbitar, u ong, 
"Haoid kata nga tip ka jingmut jong phi kumta ka 
long mynta. Hynrei khnang nga la wan mynta ban 
pynkoit ia phi na ka jingbieit" Kumta u kynrup 
khru ia u Adaita, u shoh u dung kura u pyntyllun ha 
khyndew lykhuid lykhuid. Kiba don hangta baroh 
ki nongshahhikai u Adaita baroh ki shu ja ieng ki 
peit seh, kim nud ban pyniakhlad. 


Ka tymmen, katnga u Adaita, ka wan mih ka 
lynñiar ' ‘Waw waw ! to ïarap, to larap ulaiap utym- 
men." Hynrei baroh kim nud leh ei ei ruh ki shu ia 
khmih. La ki khmih u tymmen ymikumba u ud- 
pang ne shitom, ia kaba shoh u Nimai, hynreii pyn- 
ban kumba u sngewbha bad sngewsuk ka mynsiem, 
um pyrshang ia khih ia khan ban lait, u nang pyn- 
shah bha katba u nangshoh, habadei badei u ong 

"Alsngewbha. Kane long ka jingkyrkhu ba shisha." 
Tad yndalaibala biang ka jingshoh, u kwah ban 
jeng noh, hangta u Lord Nimai u sa jeh-noh ia u. 


Kumta u Pukir blei Adaita, u ieng joit u shád u 
rah la ki kti shalor jrong, u ong, "Shisha kane ka jing- 
isynei ka la wan na u Kynrad jong nga, kiba na bneng 
bad na khyndew baroh ki la ioh-i. Nga la iehnoh ia 
u, hynrei u, um shym iehnoh ia nga. Nga la iehnoh 
ja u, nga la wan phet noh, hynrei u kynrad u wan hi 
haduh ting jong nga; ia ka ban jop bad pynkylla pat; 
ha ei yn don tam ka jingisynei na kane ka jong U 
Trai Kynrad ?" 


Haba ka tnga u Adaita ka ioh-i ia kane baroh ka 
sngap Jar, ka shu ieng dngang kumba ia jeng kiwei 
kiwei baroh ba don hangta. 


Tad lah nangta ki leit ia sum ha Wah Kongka, 
haba ki ia wan kylla, ki dei iaid lynti na sharud iing- 
mane blei ba ki buh ia ka dur u Krishna bad ka 
Radhika, hangta u Nimai u nguh dem ha khyndew, 
u da dem bad pynbeit ki kti ki kjat thein, sa bteng u 
Adaita nadien jong u sa u Haridas, sa bteng pat sa 
u Nitai, ba u wan kham hadien bad u ong artad, 
“Kane long ka jingkieng ban leit poi sha Brindabon.” 
nangta ki sa khie noh. 


Haba kin wan kylla sha Nadia ki iaid na ka 
shnong kyrteng ka Kalna, hangta shong uwei kyrteng 
u Gauridas, uba riewblei shibun, u la iohsngew sha- 
phang u Nimai bad ka kam jong u, hynrei ym shym 

.ithuh. U Nimai u leit mih kynsan ha uta u Gauridas, 
bad la kawei ka Baitha Kinglieng. U ai ha Gauridas, 
kumta u Gauridas u lyngngoh jlang, la u khmih ja 
u briew long uba phyllau bam iaryngkat shuh para 
briew, kumta u kylli ba long u ei? U Nimai u jathuh 
jalade ba long u Nimai Pundit na Nadia. Hangta u 
Gauridas u ong, Tang ka Baitha suda yn don aiu? 
Khlem don tiar. 


U Nimai u ong, Phin ioh ka tiar. Hangta u 
Gauridas u kner suki mian u shim ia Ka Baitha. Na- 
duh kata u Gauridas u long u nongngeit ba bha eh, 
bad nadien kata u la pynlong Baisnop bun ia ki briew 
ha Orissa bad u thaw ia ka dur u Nimai bad u 
Nitai ubuh ha kawei ka iing bad ka Baitha, kaba 
dang sah haduh mynta ruh ha Kalna. 

CHAPTER XX. 


U Lord Gauranga, ha kawei ka sngi da kaba shu 
kyndit thred u ong, To ngin leh Lila (Theatre) ia ka 
jong u Krishna. (Kane long kaba ki ialeh kylla dur 
bun jait ym tai lah thoh, ynda ki la kwah tip hi ki 
briew shaphang kane kin pule ha ka kitab Krishna 
Lila. Kata kin shem bad kin sngewthuh ruh baroh 
shaphang kane. Da kaba ngan thoh ma nga, yn long 
tang ban pynjrong eiia ka kitab, hynrei hapdeng ngi 
ki Khasi bun ki bam pat sngewthuh shaphang ka 
Lila ne Drama). 


U Nimai tad la lah leh ia kata ka Lila, u leit jing- 
mut ban leit sha Brindabon ban leit wad ia u Krishna. 
U la ia kren bun jait eh bad ki Nongngeit ia u, sa bad 
ka kmie ruh. Ka kmie kam sngewbha ban pyllait ba 
un leit namar ba kam don khun shuh sa tang une hi 
marwei, sa ka tnga jong u ruh kam pat ioh khun, ka 
dang khynraw bha. Hynrei ynda ki ia kren bun ki 
ktien bad u pyn-i ia kaba shadien sha shuwa, kam lah 
shan ka sa pyllait ba un leit, ba u leit khnang tang 
na ka bynta ban pyllait im ia ki briew ha kane ka 
pyrthei. 


U Nimai tad u la lah kren bad ka kmie, ynda sa 
khyndiat sngi u ia kren bad la ka tnga; u bujai samjai. 
da ki bun rukom kumba pyntngen ia ka bad ia ki 
paralok parajor, ki kha ki man, kiba ju bud kiba ju 
rap kiba ju synran synriah. U ialeh sngewbha sngew- 
miat tang ba um iathuh lano ba un leit, ki tharai leh- 
se ynda kham slem hynrei u ha la ka mynsiem u 
la mut skhem ba un mih noh hau December ne 
January. 

Ha kawei ka sngi um da iathuh ja ki briew ne ia 
kiba ha iing ruh, ba un sa min noh na shnong. Myn- 
step tad u lah sum lah bamja, u kup u sem da ki jain 
bha kynthai, u mih iaid kai ia ka shnong baroh saw- 
dong. Kilok bad ki briew baroh jar kiba ioh-i ia u. 
ki iabud.—Kiba leit nguh leit dem ruh bun bun, 
uiaid ia ki jaka bau ju ialehkai, ki jaka ba kirton 
ki jaka ba sum, ki jaka shong kai, kumba u leit 
ja khublei khatduh bau mutban nym wan kylla 
shuh, u sa leit kylla sha la iing u iashong kai bad ki 
lok ha baranda. Bun ki kynthei bad ki shynrang ki 
leit ianguh bad ki ong, To pyllait im ia ngi. U ong, To 
kyrpad ta ka kyrteng u Krishna, kata kan iarap ba 

Ka jingiam bamdei na ka bynta ka tnga, ka kmie 
ne ki lok ki jor, hynrei u iam kum ka kynthei ba dang 
lap tnga, ba la ngam eh ha ka jingsngewsih. Ki ktien 
ba u kynnoh, long kum kine. “Ko Krishna jong 
nga! To wat iehnoh ja nga, ngam lah im shuh khlem 
me! Lada nga la lait nga la pynthud ja me, ba 
me long uba dap da ka jingisynei, nga nga long u 
khun jong me, to map la nga. 


Uta u dieng bad ka jaka ba leit shong u Lord ha 
katei ka por, dangsah haduh mynta ruh, kithaw ia 
ka dur u Lord hangta, bad bun kiba leit nguh ne 
mane blei hangta, ban khuid pap. 


Ki jong u Nitai haba ki leit hajan, ki ong, Kyn- 
rad phim ong ba phin pynim ía ka mynsiem ki khun 
bynriew, hynrei da kaba phi leh kumne phin pyniap 
pynban ja ki briew. Nangta u kyndit thred u ieng 
joit, u ïaid pat bran. Ha kane te um tip briew shuh 
ba u leit shaphang shano; haba u thew ban jaid 
shaphang sepngi, u rap laid pynban kumban leit sha- 
jan la shnong sa tang shiphew ne khadar miles na Na- 
dia. U shu aid ruma ha ka jingbam tip briew ba u 
poi shaei 


U leit shem ha ki khynnah ap masi riaw riaw ki 
ialeh kai. Ki ong, Haribole, Haribole, hangta u 
long kumba kyndit briew thred, u peit sha ki, kim 
shym ong tang da ka ktien, hynrei ki da iashad artad 
kumba ju Yaleh kai hi ki khynnah. 


U leit sha ki u ong, ko hep khynnah nga la sngew- 
hun ha ka mynsiem ba nga lohsngew ia ka kyrteng 
u Hari naei phi ja ioh hikai ia kata ka kyrteng ba 
ieit bathiang ? Kim ai jubab ei ei u pyrxhat hi ha lade 
umut ba kine ki khynnah dei kiba na Brindabon ba 
hangta dei ka shnong u Krishna,u Hari, kumta ki 
johhikai hi da lade. U ong ia ki. To da ong shuh, 
shuh; kumta ki ia ong, Haribole, Haribole. Tad ki lah 
ia ong kumta, u kyrkhu ia ki, u kylii ia ka lynti 
Brindabon shano. Kijong u Nitai kiba nangbud na- 
dien nadien u Nimai ki ia khaprip khmat bad ki khyn- 
nah ba kin kdew sha ka lynü Santipur, hangta u 
Nimai u ¡aid bran, u wan poi ha Santipur ha üng u 
Adaita, ki iashong hangta. 


U Nitai u ong ia u Lord, Ka kmie bad baroh ki 
Bhakti ha Nadia kila tlor dohnud tlor dohnam naba 

shuh, Kumta ka siat jingmut ba kato baroh ka inge 
leh teit bad leh sngewbha jong u ka long kum ka dak 
ba un jakhlad noh. Kumta ka leit ha ka jingkhang 
ka kiaw-kurim, ka tied ia ka jingkhang ka ong artad, 
“Ko kiaw to khie kloi”. Katymmen bapli ka kyndit 
thred, ka ong Balei balei, u Nimai u koit em ? Ka 


ong ka pyrsa-kurim, To khie kloi, u la phet noh um 
don shuh. 


Kumta ka kmie u Nimai ka khie kynsan joit, Ka 
ong artad, Phi ong aiu? U la leit noh ? Shano u 
leit? Ka thang ka sharak, ka plie ja Ka jingkhang 
wang, la ka khmih, ka Bisnupria ka shaniah thaneh 
ha kynroh, Ka ong, Ko kiaw ngi dang iathiah biang 
biang myndang sdang thiah; nga ioh-thiah ynda nga 
kyndit pat, la nga khmih la nga wad ngam shem shuh 
Ya u kynrad jong nga. Kumta baroh ar ngut shi kiaw 
kurim ki iatbeh ia ka rum ting, neng iing, shakiar ting, 
ka knap, ka kdong, kim shem shuh. La ki leit khmih 
ia ka duwar jingkhang bar, ka la rynghang; hangta ki 
la sngewthuh ba u la phet noh, ki iamih sha Iynti bad 
ka jingpyrta artat ka kmie, Ko Nimai! Ko Nimai! 
U Nimai u don hangto ? Katto katne ki iapyrta ki ïa- 
wad, ki sa wan kylla noh sha la iing. 


Ka Sashi ka kmie u Nimai, ka wan kyllon ha ka 
kamra kaba habar, ka Bisnupria ka rung hapoh 
kamra thiah ka kyllon ha tbian, dap da ka jingsngew- 
sih kim iatip briew shuh, hangta u sa kyndit u Isan 
u shakri jong ki, u sumar ia ka tymmen; hadien nang- 
ta wan u Sreebas sa iawan lem bun ki para Bhaktas 
ne ki para bangeit, ki ialyngngoh jlang, bun ki bym 
ngeit ba un phet noh shisyndon un iehnoh ia ka kmie 
ba la tymmen, hynrei ynda ki iohsngew baroh ia ka 
jingiathuh ka Sashi, ki sa ngeit, bad ka ong ruh, “Ba- 
roh kiba don ha iing ki mar ki mata, kiba kor, long 
ki jong phi kiba ngeit ha u Krishna to shim noh ba- 
roh". Ka ong, "Nga ialade ngan leit wad ia la u khun 
kat haba nga shem, phi baroh to iakhmih to iai 
ia ka iing ka sem, bad iasumar lem ia ka pyrsa- 
kurim”. 


U Sreebas u ong ia ki paralok, “To ngin da iapyr- 
khat khyndiat para ngi hi". Kumta ki ¡alum ban ïa- 
pyrkhat ba shano u leit nohu Nimai; ynda ki iakren 
katto katne, ki la iapoi jingmut ba u la leit phet noh 
shisha, bad u Nitai, u ong ba u iohsngew shisien ba 

ong u Nimai, ba un leit sha Katwa hangta ban joh 
initiate da u Kesab Bharati ba un long Sanayasi. 


Kumta ki iakut ba u Sreebas un ap bad sumar ia ka 
kmie bad ka tnga u Nimai. 


U Nitaij u Chandra Shekdar, u Mukunda bad 
katto katne ki lok, ki ialeit shaphang Katwa, bad ka 
jingthmu ba kin wanlam noh ia u Nimai sha la ting. 


CHAPTER XXI. 
Ba leit poi u Nimai ha Katwa. 


Ha shnong Katwa shong u Kesab Bharati, hamar 
ba u dang shong kai ha trai ki dieng iri, hangta wan 
poi kyndit u Nimai shu phyrnai lep kumba bá ka 
leilieh, bad u dem khrup ha ki kjat ha u Bharati. 


U Bharati u kyndit thred, u kylli, “Phi long u ei 
phi wan nguh ia nga, imat phi uba long halor kham 
tam na nga". U Nimaiu nguh arti bad u ong, “Ta 
nga ki khot kyrteng u Nimai, bad nga la iashem shi- 
sien ia phi ha Nadia, hangta phi kular ban initiate ne 
pynkyntang ia nga ban long Sanayasi; kumta mynta 
nga wan hapoh ki kjat jong phi, ba phin pdiang 
kumba long phi uba dap da ka jingisynei suda, 
te to pynryngkang na kane ka duriaw pyrthei. 


Ynda kumta u Bharati u kynmaw baroh phar ia 
kaba u iakren bad ba u tashem ia u Nimai ha Nadia, 
ba une hi u Nimai u long U Trai kynrad U Blei hi; 
kumta um sngewnud, namar kata u- ong, To da sah 
shuwa hangne mynta, phin ioh jubab pat hadien. 


Hangta u Kesab Bharati u pyrkhat ha lade hi, ba 
hato da kumno seh ba un lah pynpep long Sanayasi 
ia une u Nimai, ba long uba bha briew eh kwiah 
kwiah bad uba long ruh ha ka jingsuk kynjai, un nym 
lah shah ha ka shitom ha ka lanot, bad ban laid pukir 
khrong baroh ki jaka, khlem ing khlem sem lada 
kumno kumno ruh kam dei ia une ba un long Sana- 
yasi noh dang kumne. 


Kumta u Kesab Bharati tad u la kut jingmut u 
ong ia u Nimai, "Phi long uba dang khynnah, phi don 
ka kmie ba la tymmen, ka tnga ba dang khynraw, da 

Kaba phin long Sanayasi noh, kita kin ¡oh shitom, bad 
u briew lada um pat dap san phew snem ka rta ym 
pat lah ban long Sanayasi”. 


., U Nimai u la sngewthuh ia ka jingmut u Bharati 
kumta u ong, “Ko kynrad, phi tip ki khynnah kim 
ju tap ? Nga kyrpad phin nym pynwit ia ka lynti ba 
ngan leit shem ia u Kynrad Krishna jong nga, ba long 
tang phi hi uba isynei bad phi don bor ban pyllait ia 
nga na kane ka jingshitom. 


U Bharati u ong, Ka jingwit bad ka jingthain jong 
phi, long ka kmie bad ka tnga jong phi. Hato ym dei 
kumta ? .Nämar kata phi mynta phim lah ban pyllait 
la ka iing, ba ka kam jong phi ka dei ba phin shakri 
bad khmih-i ia ki lada, nga leh ne iarap 1a phi ha kano 
bad kumno kumno ba phin ioh lait iaidluid noh kum 
u pukir; kata nga la pynthut ia ka mon U Blei, sa ka 
kmie bad ka tnga jong phi kin tim ia nga, bad ka jing- 
tim jong ki ruh kan hap shisha halor jong nga. 


Hynrei katba ki dang iakren kumta, ki briew na 
sha kadiang na sha kamon ki nang wan ialang: sa ki 
jong u Nitai na sha Nadia ruh ki la wan poi, tad ki 
ioh-i ia u Bharati bad u Nimai ba ki iadon, hangta ki 
ia ong, “utai, utai", u Nimai dei hamar ba u dang dem 
hala ki khohsiew ba uiam na ka bynta u Krishna, 
tad u iohsngew ba ki wan ki jong u Nitai, u mied ka 
khlieh eng u peit bad u samrykhie ba u ioh-1 la ki lok, | 
bad u ianguh iadem bad ki, kita ruh ki ja. sngewbha 
pat Bun bun ki briew ki wan ialum hangta, kum 
ban khmih kai ia u Nimai, hynrei jar kiba la wan ha 
khmat jong u, kim kwah leit kylla shuh, ki shu iasah 
lang noh hangta, da kum kane ka rukom hangta wan 
jalang ki briew, bad kynthei bad khynnah ym iai lah 
tip shuh. Ba bna ia ka kyrteng u Nimai long kumba 
bá ka leilieh, na kawei ka lád sha kawei na kawei ká 
shnong sha kawei; kumta ki briew tad ki iohsngew 
ja ka kyrteng jong u, ki shu wan kumba tuid ka um 
lien shi lien. | 


U Nimai u ong ta ki Bhaktas, “Nga sngewbha ba 
phi la tawan; lashai ngan sa kynther noh ka jingiasyre 
doh lok, ngan sa phet sha ki kjat u Krishna jong nga”, 
U ong ia u Mukunda, "To rwaiia ka kyrteng u Kri- 
p ba nga sngew tyrkhong ka mynsiem na ka bynta 
Jong Un y 


A DAR 

| U Mukunda long uba wan na Nadia, khnang ban 
wan shaw bad leit lam noh ia u sha la-shnong, ym 
ban pynshlur ia kaba un leit sha Brindabon, lane long 
Sanayasi noh; la kumta ruh ia kaba la hukum.u Nimai 
um nud ia pynlah, tad rwai u Mukunda hangta .u 
Nimai um lah shah shuh, u ieng bad u shad artad, 
hangta ki paitbah baroh ki iasngewbha bad sngew- 
synei artad kim lah shah; bun na pdeng jong ki kiba 
hap ummat bad bun kiba rwai bad iashad ryngkat 
bad u. Nadien kane u Kesab Bharati u la iasait bun 
jaid eh, tang ban pynpep long Sanayasi, la kumta ruh 
um lah. Kiba iadon lang hangta ki paitbah baroh 
da ka jing-i-ieit bad sngewsynei ba un leit long Sana- 
yasi ban shah shitom, ki | jajam bad kyrpad ba un pep 
noh. 


Ki kynthei bala met iaw ki pyrkhat, Hato da 
kumno ka kmie une kan lah ban im, ban jah pukir 
noh kum une u khun jong ka. Ki kynthei ba. dang 
khynraw pat ki ong, hato da kumno ka tnga jong u, 
kan lah ban shah ban jah noh kum une u tnga jong ka. 
Ha kine ki jingmut iasngewsynei lem ki iaiam bad ki 
paid baroh katba don hangta, bad kita kiba ngeit ha 


. u, ki aiam lang. 


U Kesab Bharati u la khuslai shibun eh ha la ka 
mynsiem, hato da kumno un leh ban lait na kane. ka 
ban pynkyntang ia u Nimai. Kumta u ong to khie 
da leit pan hukum biang na la ka kmie bad ka tnga, 
U mut ialade ba un phet noh na Katwa, katba un 
wan kyllau.Nimai. U Nimai u ong, To. U.sdang 
ban iaid san shiphew kijat, u Bharati u mut pat, Ahl 
nga thok ia une u riewblei kam bha. U khot noh pat bad 
u ong, ba un initiate lashai. Kumta u Nimai u leng 
bad u shad hangta da ka jingkmen, bad ka jingong 
artad, Lashai ngan saleit sha ka lynti ban leit shem 
ia u Krishna. Phi ki kpa ki kmie kiba don hangne 
baroh to ia kyrkhu lem wat jaiam. 

CHAPTER XXII. 
Ka sngi ba pynlong Sanayasi ia u Nimai. 


Ha kata ka miet ba un sa long Sanayasi noh u 
Nimai kum lashai baroh shi miet, ki paitbah ki iasah 
hangta, ha ka jingiarwai iashad iakirton ia ka kyrteng 
u Krishna haduh ban da shai hi phloit. 


Kane ka jinglong Sanayasi ba long ka bam bit 
shuh ban leit kylla sha la ting ne ban rung pat ha iing, 
sa tang ban shong ha khlaw, ha krem, hapoh ki dieng 
ki siej, bad iehnoh ia ka kmie, u kpa, ia ka tnga, ia 
ki khun, bad baroh katba don ka spah ka klur ha 
kane ka pyrthei, ban aiti ialade tang ha U Blei U Trai 
Nongthaw. Kumta u Nimai baula leh ia kane ban 
hikai ia ki briew, ba long ka ban iakhlad na kiei kiei 
baroh ki jong kane ka pyrthei. 


U khot ia la u kñi, kyrteng u Chandra Shekdar 
uba leit khnang ban leit lam kylla noh sha la iing sha 
Nadia, u ong ia u Chandra Shekdar, "To pynkhreh ki 
tiar ki tar ban pynkylla Sanayasi". Hangta u Chan- 
dra u mut hala ka mynsiem, haba u wan khnang ban 
leit ring sha la iing, pynban un wan pynkhreh ia ka 
ban khang noh ia ka ban ioh leit kylla sha la iing, 
lajar katta ruh um nud ban iakren pyrshah ia u Ni- 
mai,u shu ong, To. Hynrei bun hajar ki briew kiba 
don hangta ki wanlam jain pukir, jingbam, soh, &e., 
kat ban dap shi hajar ki briew ban long Sanayasi. 


Ki paidbah baroh ki ong ia u Bharati, “Balei ba u 
kohnguh ban pynkylla Baisnob, ki byrngem ban shoh 
ban pyniap noh ia-u, ban lait long Sanayasi u Nimai. 
' U Bharati u kyrpad ia ki, u ong, Ko kynrad syiem, 
balei phi ia byrngem beifi sa ia nga; haba phi da lah 
bat sngewbha, to ia kren hi ia u Nimai ba un nym- 
long Sanayasi, da kata nga ruh ngan lait na kane ka 
jinjar. Kumta bun ki leit ban ia kren bad u Nimai, 
hynrei tad u kren ma u, ki ia ong shisha dei ka lynti 
ba kdew ma u, kim nud iakren shuh. 


Nadien kata la wan sa u napit (barber) ban khi 
noh ia ka khlieh u Nimai. Uta u napit la u khmih 
u khmih ban khi iau ñiuh khlieh u Nimai, ui pang- 
nud shibun eh, ba long uba itynnad shibun eh; u ong, 
Ngam khi. Hangta ki paitbah baroh kiba nangkhmih 

lynti ban pep noh, ki risa shaw shaw, Kumta kumta, 
me napit, wat khi, Hynrei ynda kren u Nimai, uta 
u napit ruh um lah shah; u sdang khi, hateng hateng u 
Nimai u ieng joit joit na ka jingsngewbha eh, u shad u 
kmen, u napit ruh u iashad lem tadynda u lah, u sa 
leit sum ha wah, u ga wan ha khmat u Kesab Bharati. 
Hangta u Kesab u ai ki jain pukir bad u pyrsad 
myntro ha ki shkor, bad ia ka kyrteng ruh ka dei ban 
pynkylla noh da kawei, ba habala long Sanayasi um 
dei shuh ban iadei kur iadei jaid badno badno ruh, 
la long kumba dang kha pat, ne kha arsien. Kumta 
u Kesab Bharati u buh kyrteng ia u Nimai da 

"U KRISHNA CHAITANYA". Kane ka kyrteng ka mut 
kum uba kyrsiew ia ka jingmut ki briew ban kynmaw 
ja ka kyrteng u Krishna. 


` Tad ynda u Nimai u la kylla Sanayasi, baroh 
ki paitbah kiba don hangta, ki nguh dem na ki 
kjat jong u, bad ka jingong artad, "Ko kynrad to pyn- 
laitim ia nga". Nangta u ieng u mareh u ong ba 
un leit sha u Krishna sha Brindabon u klet ban shim 
ja ka nap bad ka maloi, u pyrta u Kesab, kumta 
u sa wan kylla pat,u rah ka nap sha kamon, ka 
maloi sha kadiang, u phai sha ki paitbah bad ka 
jingong, “Phi ki kmie ki kpa to kyrkhu ia nga 
bangan shem ia u Krishna ha Brindabon”. Ki paid- 
bah baroh ki jaw ummat brep brep na ki khmat 
jong ki baroh. 


U Nimai u ong pat sa kawei ka ktien, “Mynta 
kumne nga la long u pukir, nga la don hok ban pan 
khrong na phi, kane kawei ba Boa nym ia klet ia ka 
kyrteng u Krishna. 


Ki paidbah baroh ki ong, Em, Em, ngin nym klet 
lano lano ruh. 


Tad lah nangta u sdang iaid pat bran ban leit sha 
Brindabon. Ki paitbah baroh bad shynrang, kynthei, 
khynnah, khunlung, ki iabud riaw riaw bad ka jing- 
pyrta artad, “Ko kynrad to ap to ap ia ngi ba ngin 
ialeit ryngkat". U Nimai u kyrtiang sha ki bad ka 
jingkyrpad arti, u ong, "To khie ialeit noh sha la iing, 
hangta phi to jamane dem ia u Krishna". La kumta 
rüh ‘kim sngap, ki shu iabud hi kein hien shi hien. 
Hadien suki suki u sa iakhlad ka jingiasoh bad ki 
baroh, 


Ys 
CHAPTER XXII. 


Shaphang ba wan poi pat u Lord ha 
Santapur. 


U Lord (Nimai) u kwah ban poi kloi ha Brindabon 
hynrei ym don sner ban shu her, u shu mareh ‚katba 
lah; ki paitbah baroh kim lap shuh. Sa tang ki jong u 
Nitai, u Chandra Shekdar, u Mukunda bad u Govinda, 
ki shu ioh-i mar pajih-pajih, ki shu bud nadien nadien, 
u shu phet shaphang sepngi thiaw-shi-thiaw shaphang 
Brindabon, hynrei um tip lynti. Ynda jan premmiet 
u leit poi ha kawei ka shnong hangta miet noh thoifi 
dum tliaw; kim lah ioh-i shuh shaei ba u poi, la kylli 
hano hano ruh ym don ba tip ne iathuh shano ba u 
poi, hangta ki iashong baroh saw ngut bad ki la duh 
Jingkyrmen ban shem.ia,u. Ki shu iakyrpad baroh 
shimiet ki ong, “Ko kynrad balei phim la shym kular 
ba phin nym bred iala ki nongngeit, Ko Kynrad ngim 
lah im khlem ioh-i ia phi, Ko Kynrad to wat iehnoh 
synei ia ngi kumne,-ba phi long u mynsiem bad u jing- 
im jong ngi, to isynei to pynpaw ia lade". Da kum 
kine ki jingduwai sngewsynei bun jaid ki ia kyrpad 
baroh shi miet, tad ynda jan kynjat shai, ki iohsngew 
kumba iam lynñiar ka kynthei ha ka jingsngew ka 
jingsawa sngewsynei hoiñ-hoiñ kum kaba la shem jyn- 
jar eh. La ki sngap ki sngap ki ia ong para-lok kata 
ka jingiam ym dei ka jongno jongno ruh, yn dei ka 
jong u Trai Kynrad jong ngi hi kein. Ha kata ka 
por la shai byrngut. Kumta ki ieng Joit ki iabeh 
shata shaphang ba, wan mih ka jingsawa ki rung hapoh 
shnong ka shu nang sawa sha jngai sha jngai ngai 
ngai, ki la pei lyngba ia ka shnong, ki leit sha ka ma- 
dan bah, ki sa leit shaduh ba kut, ki ioh-i Ya u Lord 
ba u shong ha trai u dieng Banayan, u shong hangta 
khlem jain khlem nep ha ka por tlang ba khriat eh, la 
kumtaikumba um iohsngew ia kata ka khriat bad 
kam lah ktah ia u, ia ka nap bad ka maloi u la pyn- x 
hap noh, hynrei tam kijong u Nitai. U sah sa tang 
ka jainbohkhaila jot ha ka syngkai, u shan da ka sla . i 
kti ja ka khlieh, u shaniah ka met ha ka dieng, bad u 
jam ha ka jingsawa ba lah ban iohsngew na sha jngai 
eh ruh bad ha ka jingsngewsynei, ba u mawlein unda 
um hi hin, u briew u mrad un tlor hi ka mynsiem ngai 
'kat kum kata long ka jingiam sngewsynei jong u Lord 

* ka long ha kata. ka por. ` 

Ka jingiam bamdei na ka bynta ka tnga, ka kme 
ne ki lok ki jor, hynrei u iam kum ka kynthei ba dang 
lap tnga, ba la ngam eh ha ka jingsngewsih. Ki ktien 
ba u kynnoh, long kum kine. “Ko Krishna jong 
nga! To wat iehnoh ja nga, ngam lah im shuh khlem 
me! Lada nga la lait nga la pynthud ia me, ba 
me long uba dap da ka jingisynei, nga nga long u 
khun jong me, to map ia nga. 


Uta u dieng bad ka jaka ba leit shong u Lord ha 
katei ka por, dangsah haduh mynta ruh, kithaw ia 
ka dur u Lord hangta, bad bun kiba leit nguh ne 
mane blei hangta, ban khuid pap. 


Ki jong u Nitai haba ki leit hajan, ki ong, Kyn- 
rad phim ong ba phin pynim ia ka mynsiem ki khun 
bynriew, hynrei da kaba phi leh kumne phin pyniap 
pynban ja ki briew. Nangta u kyndit thred u jeng 
joi, u jaid pat bran. Ha kane te um tip briew shuh 
ba u leit shaphang shano; haba u thew ban iaid 
shaphang sepngi, u rap laid pynban kumban leit sha- 
jan la shnong sa tang shiphew ne khadar miles na Na- 
dia. U shu aid ruma ha ka jingbam tip briew ba u 
poi shaei 


U leit shem ha ki khynnah ap masi riaw riaw ki 
jaleh kai. Ki ong, Haribole, Haribole, hangta u 
long kumba kyndit briew thred, u peit sha ki, kim 
shym ong tang da ka ktien, hynrei ki da iashad artad 
kumba ju ïaleh kai hi ki khynnah. 


U leit sha ki u ong, ko hep khynnah nga la sngew- 
hun ha ka mynsiem ba nga iohsngew ia ka kyrteng 
u Hari naei phi ja joh hikai ia kata ka kyrteng ba 
ieit bathiang ? Kim ai jubab ei ei u pyrkhat hi ha lade 
u mut ba kine ki khynnah dei kiba na Brindabon ba 
hangta dei ka shnong u Krishna,u Hari, kumta ki 
johhikai hi da lade. U ong ia ki. To da ong shub, 
shuh; kumta ki ia ong, Haribole, Haribole. Tad ki lah 
ia ong kumta, u kyrkhu ja ki, u kylii ia ka lynti 
Brindabon shano. Kijong u Nitai kiba nangbud na- 
dien nadien u Nimai ki ia khaprip khmat bad ki khyn- 
nah ba kin kdew sha ka lynti Santipur, hangta u 
Nimai u ¡aid bran, uwan poi ha Santipur ha jing u 
Adaita, ki iashong hangta. 


U Nitai u ong ia u Lord, Ka kmie bad baroh ki 
Bhakti ha Nadia kila tlor dohnud tlor dohnam naba 

kim ioh-i shuh ia phi, lada phi sngewbha te ngan leit 
shaw. 


U Lord u ong, ba ngan leit sha Brindabon ngam 
lah leit poi, wan poi pynban sa shane namar ba nga 
shu phet lyndet ja ki baroh, te phin leit shaw ia i 
mei bad jar kiba kwah wan ki Bhakta kin wan. 


CHAPTER XXIV. 
Shaphang ba leit u Nitai sha Nadia. 


U Nitai u iehnoh ha Santipur ia u Nimai bad u 
Chandra Shekdar, u leit sha Nadia ban leit shaw ia ka 
Sashi, tad u poi la dang step eh u leit tied ia ka jing- 
khang, ka Sashi ka sngewthuh ia ka ktienu Nitai, 
kumta ka plie bad ka ong, Haei u Nimai? Phila 
wanllam ia u kumba phi la kular ? 


U Nitai u ong, Haoid mei nga la wanlam utei u 
don ha Santipur ha iing u Adaita; bad ula long Sana- 
yasi noh, mynta u phah shaw ia phi. Kumta ka Sa- 
shi bad ka tnga jong u kiba thiah jingit baroh san sngi 
san miet khlem dih khlem bam ki ia kyndit briew pat. 
Kumta kumta hi kein la bna ham baroh kawei ka 
shnong Nadia, ki briew ki wan iabeh la dap shlait ba- 
roh kawei ka iing ka phyllaw bad ka jingkyrpad blei 
Haribole, Haribole, artad. 


Ka Sashi ka khreh ban shu leit jingit hynrei kim 
iashah. Ka bad ka pyrsa-kurim ki sa ia shetja bad 
kiia bamja. Haban mih ka Sashi ba kan leit, ka 
Bisnupria ruh ka la mut ban leit bud, hynrei naba 
um phah ia ka kam lah ban leit. 


Leit tang ka Sashi bud bun ki briew kiba leit bud 
bad ka Sashi sha Santipur. Hangta leit poi bun hajar 
bunlak ki briew ym tang ban shu leit khmih kai, 
hynrei bad ka jingmut ban leit duwai ban ioh lait im 
bad ki kyrpad, Ko kynrad to pynlait im ïa ngi na 
kane ka pyrthei ba la jyllop, ba phi long uba dap da 
ka jingisynei suda ia ki khun bynriew. 

Ka jingrwai ba ki thaw ha kata ka por long kum- 
ne:— 


1. Nga la iohsngew na ki pukir blei ba phi long 
uba dap da ka jingisynei suda kynrad. 


2. Nga long uba tlot bor nga ia ksaid ha ka 
duriaw khlem kut trai ! 


3. Phim kem ia nga na u fiiuh-trong, bad kyn- 
tiew ha ka lieng jong phi, pyllait im ia nga 
kynrad ! 

4. Naba nga shaniah tang ha phihi marwei 
ko kynrad ! 


5. Phila wan mih paw pat kumne sa shisien 
hapydeng ki khun bynriew ban pynim ia 
kiba la hap la pap, phim lah shem shuh u 
ban pap tam nalor jong nga ! 

6. Nga long u jingthaw ba jli samprie, bad i 
saitmettrah. 

7. Hynrei ha phi long ka duriaw ka jingisynei. 

8. To pyllait ia nga ko kynrad, waw nga la 
ngam ei. 


Hangta la thaw da kawei ka rynsan jrong ban leit 
kiew u Nimai halor hangta ban ioh-i ki paitbah baroh. 
Kumta u leit kiew halor, u kup la ki jain pukir, u 
kieng la u sai lukun, ka nap ha ka kti kamon. Ka 
maloi ha ka kadiang, u jeng, baroh ki peit sha u bad 
ki kyrpad, la shlei u briew ym lah tip shuh. Kaba 
lyngoh shibun eh ba man la u briew uba peit sha ui 
kumba u íapeit pyrshah sha uta bad u sngap ia ka 
jingkyrpad jong u man la u briew tang uwei ruh um 
sngew kumba um shym peit u Nimai sha u lane sngap 
ja ka jingkyrpad. 

Tad la lah katto katne u Nimaiu rah la ka ti 
kamon sha bneng, u ong, “To ia ong baroh, Harr’. 
Kumta katba don u paitbah hangta u khynwin jlang ki 
ia ong HARIBOLE". 

Hapdeng ki paitbah wan poi ka Sashi bad kiba na 
Nadia. Kita ki iaong lang “Haribole” “Haribole”, 
Tad ioh-i u Nimai ia ka Palki ba ki wan bah ia ka 
kmie jong u, u hiar pynkloi na ka rynsan ban leit ja- 
shem ia ka. Tad ka hiar na ka Palki, u dem khrup ha 
ki kjat jong ka, u bat arti ia ki kjat bad u dem la ka 
shalangmat ha ki kjat jong ka. 

Ka Sashi ka kmie jong u ka ong, “Nimaingai na 
ka kup ka sem phi la long sanayasi, kam deiba phin: 
nguh dem ia nga ka tymmen ba dang sah ha ka 
pyrthei da kaba phi leh kumne kan long sniew pynban 
ia nga, hynrei la nga kren kumta ruh nga ka kynthet 
ba bieit ngam shemphang, phi kham tip bha hi ma 
phi ko khun. Nga tharai ba kan long sniew pat ia 
nga, phin nym nguh kumne”. 


Nangta ka shong noh khop. Ka ong ia u Nimai 
“To khie shong noh, (naba u dem pyllup) khie phi la 
pynpang eh ia ka dohnud jong nga to khie ngan 
khmih ia ka khmat jong phi kynrad." Tadu khie ka 
khán ia ka khlieh jong u shalade ha ka shadem ka 
iew ia ka khlieh ka khmih ia ka khmat jong u. Ka 
ktah ka syrpai ia ka khlieh da ki kti ka ong, “Hato u 
Napit runar aiu u banud ban khi noh ja u shñiun 
jong phi kynrad bad hato kumno u Bharati runar ba 
nud ban pynlong sanayasi noh ja phi kumne khun ?" 


U Nimai u shu shong khop bad la ki kti baroh arti 
u synrop khop, dngong u shong kum u nongleh palat 
bauieng ha khmat u nongbishar kumta u leh ha 
khmat la ka kmie. 


Ka kmie u Nimai, ka la sngew um eh hin ha ka 
jingieit khun ka ong, “Ia kane du khun ksiar (Nimai)? 
La nga long kaba la iap tnga ruh, nga pynlut ia i tamti 
tam jat ba phin joh hikai bha kaba tam. Hato da 
kumno, ngan lah shah ban khmih ia phi kum ha kane 
ka jinglong mynta ha khmat jong nga, ba phin spaifi 
ia la ka syngkai tang ka jain jot ? Phi long u mynsiem 
jong nga, ka jingim jong nga ka sdien ha phi, ba phin 
jah tang shi khyllipmat ngam sngewdon pyrthei, nga 
la ai buifi ai thiang kyndong. Haban pyrkhat ba 
mynta phi long sanayasi, phin leit shong sa ha krem 
ha kroh, hapoh dieng hapoh sieid, ka jingbam ruh sa 
ba phin khmih lynti da ka khrong na ki briew jar kiba 
iaisynei ? Phi kynmaw khun ksiar nga, ba phi ieh- 
noh ka jingkit khia halor jong nga. Ba ka khynnah 
ba dang khynraw ka tnga jong phi, hato da kumno 
to-ong ia nga ba ngan lah pynjemnud bad lape ia ka ? 
Phi tharai ka kmie jong phi khun, ka lah ban shah 
ban kit ia kine baroh, bad kan im ? Lada phi don 
jingmut ban ja tait lok tait kur tait kmie noh, balei 
khun phim ap sa tang khyndiat sngi, ngan da lah iap 
noh ma nga khun ? Katba nang kren ka kmie u 

Nimai u nang sngap d'ngong bad ka synrap kti baroh 
arti wat dyngrong. Haba kala lah ka jingkren ka 
tymmen, u Nimai suki u sdang ban ai jubab, u ong 

“Ko mei kynrad, kane baroh nga la leh ha ka jing- 
king ka khlieh. Mynta mei kumne phi la ioh wan 
kem ja nga ha lynti leit jingleit to wat sheptieng shuh, ` 
ngan num leh kaei kaei ruh khlem da ioh hukum na 
phi Ka met jong nga, ka long ha kti jong phi, ngam 
don bor ban leit shano shano ruh khlem ioh hukum 
na phi. Kam pher ei ei lada nga long sanayasi ruh, 
lada phi kwah ngan kylla biang noh sha la ki lok, 
ki kur, ki kmie, bad ngan leit noh sha Nadia ruh”. 
Hangta u Nimai u jam kyrpad bad ki ummat, u pan 
map na ka kmie. U ong, “Mynta nga sngewthuh ko 
mei, ba katno nga pynshitom, pyningkhong mynsiem 
ja phi, da kaba nga shu phet lyndet, bad naduh kane 
ngan num leh shuh kumta, bad ngan leh kaei kaei 
katba phin ong ma phi." 


Nadien kata, ka wan ka tnga u Adaita ka khot ia 
ka Sashi, hangta ki sa jarung hapoh iing ba shong ki 
kynthei. Kai ba ki la khreh shet jingbam ia u Nimai, 
ka Sashi ka ong, "To ai ngan shet ma nga, lehse kane 
kaba khatduh ka jingshet Jingshet ia ukhun.” Kumta 
ki ai ha ka ba kan shet. 


Ynda premmiet ki Songkirton ha phylaw u 
Adaita hangta ka jingitynnad ia ka dur u Nimai ba 
u riam pukir ka bam lah ong shuh. Kiba iadon hang- 
ta baroh ki la sngew bau hi u long u Sree Krishna. 
Ka Sashi ka nang khmih kai na baranda. Haba u 
shad u Nimai haba dei badei u kyllon noh kram kram 
ha ka jingsngewbha eh. Ka Sashi ka kyrpad ha u 
Sree Krishna, ba un sumar hi ma u ba un nym myn- 
saw bad ba ka sngewsih ba ka sngewsynei ia ka Bis- 
nupria ba ka sah marwei ha Nadia. 


Tadynda dap lai sngi tang ha ka Kirton bad shad 
kmen hangta u khot ia ki Bhakta baroh ba kin ia- 
shong, tad. ki iashong, u ong, “Phi baroh phi la ioh-i 
na ka bynta ba nga shu phet lyndet ia I mei, ia kaba 
ngan leit poi sha Brindabon ruh, ngam lah satia, nga 
wan poi pynban hangne ha Sanlipur, mynta kumne 
la ngan leit ha khmat I mei lehse na ka jingieit palat 
eh, im tip briew ban kren, kumta phi ki Bhakta khie 
leit kylli na I; ba lada I ong ba ngan iehnoh kane ba- 
roh ka jinglong sanayasi bad ba ngan leit noh sha la 

ting, bad kylla noh kum ha la ka jinglong kum phi 
baroh, kata ruh ngan kohnguh, to kylli katba I sngew- 
bha in ong, bad ngan leh ruh kumta." 


Ha kane ka por ki Bhakta ki la sngewbha shibun 
eh; ba ki don jingkyrmen ba ka Sashi ka kmie jong 
u kan num phah leit khrong khaw na jing ki briew, 
lada kumno kumno ruh kan ong kein ban jaleit noh 
sha la iing, hangta ngin iathaw da ka khet ksiar ngin 
pynshong ia u; bad ngin ainguh aidem ha ki kjat jong 
u. 


Kumta ki Bhakta baroh ki leit ha ka kmie u 
Nimai, ki ong baroh ia kitei ki ktien ba u bthah, hangta 
ki ia ong artad, to ong ba un leit noh sha la Ying. Ka 
Sashi ka shong khop ka dem ka khlieh sha khyndew, 
ka pyrkhat ba kan ong kumno ? ynda katto katne, ka 
ong, “Em kam dei, wei u la shim ia ka lynti blei ban 
pynim ia u khun bynriew ha ka pyrthei, ka dei ba 
un neh ha kata hi, mynta tang ba nga pyrkhat hato 
ba un leit shong haei ba ngan lah poi ma nga teng 
teng, bad lada ngam lah leit rung ruh ngan tad ioh 
khubor barobor". Hangta ka ong artad, “Ong ba un 
leit shong ha Jagannath Puri". Kumta baroh ki briew 
kila lyngngoh shibun eh, ba ka kmie kam ong ba 
un leit kylla noh sha la iing. Ha kawei pat ka jing- 
pyrkhat ruh, ba shisha ka kmie kam khmih ban ioh- 
myntoi tang ia lade, hynrei ka khmih ban ioh lait im 
ka pyrthei baroh kawei. Kane ka jingmut riewblei 
jong ka, ka la pynshlur ia ka ban phah noh ia u khun 
sha Jagannath Puri. 


Ki Bhakta ki leit kylla pat ha u Nimai bad ki ia- 
thuh ia kaba ka ong ka kmie jong u, ba un leit shong 
ha Jagannath Puri. Nangta ka kmie ka wan ban ia- 
shem la u khun, u pat u ieng joit u leit nguh na ki 
kjat jong ka ula mut ban mih noh na Santipur ha 
kata hi ka sngi, hynrei ki Bhakta baroh ki da ia ong 
ba un da ijasah sa ar, lai sngi. Kumta u sah u Nimai 
ha Santipur haduh san sngi. - 


Tad ynda dap ka san sngi, u Nimai u leit nguh 
ïa ka Sashi ba un sa mih noh U ong, “Ko mei, to map 
ïa ki kam bieit u khun runar jong phi. Nga long u 
jong phi hi rta rta, bad ngan wan pat ha phi bad phin 
ïoh khubor na nga barobor; nga tip ba phin pangnud 
na ka bynta jong nga, hynrei kum ïa kata ka jingmut 
phin kyrdem da ki kjat. Kumba nga la ong ia phi hi, 

ia ka Bisnupria ruh, bad ia kiwei kiwei, ba jar kiba 
jeit ïa nga, kin ieit bad shakri ia u Sree Krishna, haba 
ki kwah ban ioh-i ia nga, ngan mih paw hi ha ki doh- 
nud jong ki. 


Tad u lah ia krenu mih u iaid bran shaphang 
shathie, bud lem sanngut ki nongsynran, u Nitya- 
nanda, u Mukunda, u Jagadananda, u Govinda, bad 
u Damudar. Ka kmie jong u, ka shu khmih ja .kaba 
leit u khun jong ka, tad u la kyllep jar, ka ruh ka wan 
noh sha Nadia bad bun hajar kiba iawan ryngkat, 
bad ka jingiam artad artad. Ka Bisnupria tad ka 
iohsngew ia ka jingiam ka la sngewthuh ba u Trai 
kynrad jong ka, u la iehnoh ia ki lok bad ia ka ruh. 


CHAPTER XXV. 


Ba leit u Lord Gauranga sha Jagannath Puri 


Ha Santipur katba U Lord u dang sah na ka 
bynta ka kmie jong u, ba ki ia don lang. U bámja 
ha kaba biang ka por, bad u thiah suk halor ka jing- 
thiah, tad u mih nangta u leh shitom ïa la ka met, um 
khein shuh, ubám tang u khaw shi kham u thiah ha 
khyndew. U shu dem iaid bran shi bran tang ban 
poi noh sha Jagannath. 


Ha kane ka por dei ki ïaleh thma bad u Nawab 
jong ka ri Bengal bad u Syiem Hindu ka ri Orissa.. 
Kim pyllait ïa ki briew na ri Bengal ban leit sha Oris- 
sa, bad ban wan na Orissa. U Nimai bad ki synran 
jong u, u leit poi harud wah Kongka (Ganges) harud 
Calcutta, u leit dei ryngkhat hamar ba wan u Nawab; 
hangta tad u ïohi ïa Nimai la um pyllait um sngew 
suk, kumta u phah pynpar lieng sha shiliang wah. 
Kumta u Nimai bad ki nongbud jong u ki leit poi sha 
Orissa. 


Haba ki ía aid imat u Nimai, ba um tip briew 
ei ei ruh, bad um don jingpyrkhat ia ka pyrthei ba ka 
long kumno ka man kumno.—Haba ki leit poi ha u 
Duba saitjain hangta u ong kyndit iau Duba to ong, 
Haribole. 


Une u Duba haba u dang saitjain phak shi phak 
um sngew ba u Nimai u ong aiu; u tharai ba u pukir 
u wan pan bhik. (J ong, “A kynrad ngam don ei ei 
rth ban ai khrong nga long uba duk ba boi”. 

Ü Nimai u ong, “Em ngim kwah ei ei na phi to 
shu ong tang Horibole’'. 

U Duba u tharai tad shu ong kumta lehse don 
kam ban da ai ei ei, hangta u ong, Ngan sait la kane 
ka jain rub ngam poi te, ngan ong ja ka kyrteng uta, 
ngam treh phi. 

Hangta u Nimai u samrykhie u ong, to ai ha nga 
kato ka jain, ngan nang pynsait noh, katba phin nang 
khot Horibole. 


U Duba u ong, ha kaba um lah ia. kyrshan eh, To 
ong ngan ong kumno ? ja ka jain na ka kti um ai 
ban sait u Nimai, tangba u ong, Ngai phi une uba 
daitilam eh, to ong ñiuma, hato ngan ong da kumno ? 


U Nimai, — Ong Horibole". 

U Duba— “Horibole”, 

U Nimai— “Ong biang kumjuh”, 

U Duba— Horibole", 

U Nimai— Sa shisien". 

U Duba—Horibole, Horibole, Horibole. 


Hangta khlem da pynong u shu ong hi marwei 
marwei ‘Horibole, Horibole, haduh ba un da sngew- 
kmen ha ka mynsiem, ba um lah shah shuh, u rah 
la ki kti sha jrong bad u shad artad 


U Nimai bad ki lok jong u, ki shong kham na 
pajih ban khmih ba haduh katno, kan long. 


Ka tnga u Duba ka ju leit lam ja ha wah ba u 
saitiain man ka sngi, ha kata ka sngi ka leit lam ja, la 
ka khmih la u tnga, u shad pynban bad ka jingong 
*Haribole", “Haribole”, ka ong, "Ngam ju tip ba phi 
long u nongshad, to ale bam noh ka ja’... Hynreiu 
Duba um sngew shuh baong ei-ei, lakakhmih shain ba 
ki khmat ruh u kylla matlieh noh, hangta ka sheptieng 
ka phet sha shnong ka pyrta ia ki briew baron, “To 
rap, to rap". La ki wan ki ong, “Balei balei?” Ka 
ong ba ia u tnga jong ka la kem ksuid u la lamwir 
noh, “To ale ia kem". Ki shnong ki jawan bun hang- 
ta, la kin leit hajan kim nud. Uwei uta uba kham 
khlain u leit hajan u kem u piam, uta ruh u sngew- 
pha u ïa shad lem bad ka jingong “Horibole”, “Hori- 
bole”. U khawoit kti ia ki lok ki jaleit hajan tad ki 
ia pyndei ki kti hangta baroh kumba iabit ki iashad 
lem noh. Kumita kata ka shnong baroh kawei ki sa 
khot ia ka kyrteng U Blei (Hari). E Mie 


> 

Ki jong u Nimai tad ki la ïoh-i ba la jop'ka kyr: 
teng U. Blei ha kita ki briew, ki sa ïaid noh bran ban 


leit sha Jagannath. - 


Ha kawei ka por u Lord Nimai, u lapler u 
ngam ha um leit ngat ha ka jar u nongtong-dohkha, 
kiba bud ïa u kim shem shuh, hynrei une u nongtong- 
dohkha, tad u ioh ta ka metu Nimai, u khot bad u 
pyrta, 'Haribole, Haribole, nangta sa iohsngew ki 
nongsynran jong u ki leit bad pynkyndit briew pat. 


Haba ki jong u Nimai bad ki nongbud jong u ki 
lajan poi ha Jagannath, bala ioh-i ia ki khlieh ling 
mane blei, hangta ki ia-kut ban num leit lang baroh 
shisyndon, yn leit shuwa tang u Nimai. Kumta u 
mareh shisyndon, u leit rung kynsan hapoh üng-blei, 
kiba ap baroh sawdong ia ka ting blei kim lap ba ioh- 
i. Tad u poi hapoh ting u kyllon kram, u iap ler, 


.hangta ki nongap ki la bitar kileit ban leit shoh ia u, 
namar ba u shu leit rung khlem pan hukum na ki. 


Hangta uwei u Brahmin ba la tymmen uba jrong 
bha jlen (dei u Basudeb Sarva Bhauma) na shano sha- 
no ruh ym da tip u wan u khang ia kita ki nongap ba 
kin ktah ia ka met u Nimai. U ong, “Sangeh ko 
khun ka bieit, phim i une long u riewblei ba shisha, 
lada um long u hiu blei ruh.” U ieng hangta shi- 
phang u pyrkhat hato ban leh da kumno ia uta uba 
lap ler, la un iehnoh hangia ruh ym ibit, ba u la long 
kum uba la iap duh, tang khwoij khwiej ruh um khih 
shuh. 


Une u Sarva Bhauma long u rangbah Pundit eh 
ha shnong Jagannath Puri, bad u ba don bun ki nong- 
shah hikai ha u, kumta u kut jingmut ban shu phah 
bah noh ia ka met u Nimai ha la ing. U khot ia 
ki khynnah skul jong u, ki leit ia bah ia u Nimai sha 


. ling u Sarva, tad ki ïa ktah ia ka met u Nimai long 


kumba kyntu hi ia ki na ka mynsiem ban ong, “Hori- 
bole, Horibole, tad ki poi ha jing u Sarva Bhauma 
ki buh kum ia ka met iap, u Syrva u shu ap 


. dngong hajan, ha kane ka por la wan poi ki jong u 
' Nitai ki iohsngew ba la leit bah ia u Lord jong ki sha 


iing u Sarva Bhauma, kumta ki leit, tad poi ma ki, ki 
ialum baroh sawdong, ki ia ong eh na ki shkor u 
Nimai, Haribole, Haribole, kumta u sa kyndit briew, 
ki sa ia leit sum ha wah ki wan bámja ha jing u Sarva 

bad ki shong basa ruh ha iweiiiing rit jong u. - 


Tad la lah leit u Lord Nimai sha iing shong basa, 
u Gopeenath u batai bad u iathuh baroh ia ka jinglong 
u Nimai, bad u ong ba u wan long ma u hi U Blei. U 
Serva Bhauma pat u iasaid pyrshah shibun eh, u ong 
ba unda hikai ia ka Vedas bad unda pyninitiate biang, 
“Phi kine phi la pynsarong eh, phi iapynlong Blei 
noh, koit mynta u la wan poi ha nga, ngan da pynbeit 
Ya u khynnah bapli’ UGopeenth u ong, “Phin shem 
pat hadien sa tang shibit sngi hi, lada shong ma u 
hangne." 


U Serva Bhauma tad u lah ia kren bad u Gopee- 
nath, u sa leit ïa kren bad u Nimai u ong, "Nga i phi 
dang khyndiat eh ka rta ba phin long Sanayasi, don 
ha ka Sastra ba kam dei ban pynlong Sanayasi ia uba 
dang poh ka rta na ka san phew snem." 


U Lord Nimai u ong, “Myndang nga kylla Sana- 
yasi, long haba sngewshit eh ka snam, bad nga long 
ruh u khynnah bieit u bym tip ei ei. Hynrei kaei ma 
kaba nga la lah leh, ngam lah shuh ban kylla mynta.” 


U Sarva u ong, “Balei phim jied da uba kham kor 
jaid khamtam na u Bharati, ban pynkylla Sanayasi ja 
phi? nga tharai ki kynja Saraswati khambha, namar- 
kata donkam ja phi ban da pynkylla ne initiate biang 
pat." 


U Lord u ong, “Phi tip mynta ba nga la wan ha- 
poh ka jingsynshar jong phi, nga wan hangne ym tang 
na ka bynta ban wan mane ia u Jagannath, hynrei 
ban wan ioh hikai hapoh ki kjat jong phi." 


U Sarva Bhauma u la sngewbha shibun eh, bad u 
ong, Kane ka jingsngewrit jong phi, ka ïadei shibun 
eh bad nga, nalor kata nga sngew ka jingieit ia phi, la 
kumba ieit u kpa ia u khun, bad u ong, phi u ba dang 
samla kumne, hato da kumno phin lah ban pynduh ia 
ka jingkwah thala ka doh, namarkata ngan pule man 
ka sngi ia ka Veda ha phi, bad phin sngap shah shkor 
bha ruh. 


U Lord Nimai u ong, u kren pynrit ia lade shi-, 
bun eh, bad u ong, Kata katba phi ong ma phi keiñ. 

U Basudeb u ong, “Shisha nga dala ka khmat 
ngam pat shym ioh-i, tang ba iathuh ki briew, ki ong 
ba phi rwai bad phi shad, kata long ka bymdei ka kam 
u Sanayasi, ia kata phi iehnoh," 

Katba ki dang ia kren kumne, u Gopeenath u nang 
bitar bau iia u Lord Nimai la khein poh shibuh eh da 
u Basudeb. Kumta u smai bad u ong, Kat bam pat 
lah pynlong hi ia u Basudeb ba un long uba ngeit bad 


u nongbud u Nimai, ka ja ruh ngan num taw ha ka 
shyntur. 


Tad u Nimai ula wan ha ing basa hangta ong u 
Gopeenath ia u Nimai, Kynrad ia phi u Basudeb u la 
ong ba un sumar, ba un hikai ia ka Vedas, bad ba un 
pyn-initiate biang pat, bad phi ruh phi kohnguh. 

U Nimai u ong, Nga kohnguh bad nga leh burom 
ban num pynthut ia u, namar ba dei u kynum jongphi. 
Hangta kem ktien u Mukuda u ong, Ko kynrad u 
Gopeenath u thiah jingit-ja. 

U Nimai u ong, Balei? 


U Mukunda u ong, Ba ong u Gopeenath, ba lada 
phim pynsngewthuh bad pynlait im ia u Basudeb te 
un num bamja shuh. Kumta u Lord, u ong, Wei haba 
phi la ia mon eh kumta katta kata kan sa long kumta. 


Ha kawei ka por u Basudeb u ong ja u Nimai, Ka 
dei phin iehnoh ka jingrwai ka jingshad, ba phin ia 
sngap ban pule ia ka Vedas, man ka sngi khyndiat 
khyndiat. U Lord Nimai katba u nang kren ha jrong 
u Basudeb ia lade, katta u nang kren rit bad kohnguh. 

U Basudeb u ong, To ngin ia sdang noh naduh la 
shai noh phai sngi ha iing-mane. 

Nangta kum la shai ki iashem ha jing-mane u Ni- 
mai bad u Basudeb, nangta u Basudeb u pule shi bynta 
na ka Veda, u Nimai u shu sngap, um kren ei ei ruh, 
kata kawei ka sngi ka leit da kumta. 

Kumta ki dem ja leit pule Veda man ka sngi haduh 
hynriew sngi. U Nimai um kren ei ei u shu sngap. 

Hangta u Basudeb, um tip ban leh kumno? bad um 
tip ba u Nimai ula sngewthuh ne em ia ka jingpule 
bad batai. Kumta u mut la shai tengan da khmih 
bha hato ba u sngewthuh neu mut aiu? Kumta ha 
kaba hyníiiew sngi. 

U Basudeb u ong, Krishna Chaittanya (Nimai) 
nga la pule bad batai mynta la hynriew sngi; kumno 
phi khlem kren ei-ei. 

U Lord Nimai u ong, Ka hukum jong phi long ba 
ngan shu sngap. Kumta nga la kohnguh ia ka hukum. 

U Basudeb u ong, Kata kaba shisha, Hynrei u 

ei ban shu iai pule shi pule khlem ioh ka jingsngew- 
thuh, ba phi la sngewthuh ne em ia ka jingbatai jong 
nga. 


U Lord u ong, Ka long kaba eh shibun eh ban 
ong ei ei ne sngewthuh ia ka jingpynpaw jong phi. 


U Basudeb uong, Aiu? Haba phim sngewthuh 
balei phim kylli ha nga? hato da kumno ngan sngew- 
thuh haba ia kaba phim sngewthuh, phim da ju kylli. 
Ki briew te ia kano-kano kaba kim sngewthuh ki da 
kylli, hangta ngan joh batai bha pat, haba phi shu sngap 
mynthi hato da kumno ngan tip ba phi bud ia ka jing 
bataijong nga ne em. Nga tharai ba phi long uba 
nep u khynnah, hynrei phi leh da ka kam bieit pynban. 


U Lord u ong, Ka jingthoh ka Vedas hi ka long 
kaba beit bad kaba shai shibun eh; hynrei ka jingbatai 
jong phi ka la pynbakla shibun eh ia nga. 


Kata phi ki nongpule phin sngewthuh ba ka 
Vedas ka long ka kitap ne ka jingthoh ba batai ia U 
Blei bad u briew kaba ia pher shibun eh. U Bleiu 
long uba halor eh, u briew long uba hapoh, ban 
loh kynjoh ta u, long da ka jingiai-pynkhraw ia ka 
jingieit sha u. Hynrei ka jingbatai u Basudeb long 
ba u bud ia ka Commentary ne ka Explanation u San- 
kar Acharji kaba long da khongpong. Kumta kila 
long ka jingiasaid. U Basudeb u la bitar hynrei u 
Lord u shu kren jem kren rit diaw. 


Hangta u Lord Nimai u sdang naduh ba nyngkong 
ka Vedas, u batai bad u pynpaw kawei pa-kawei, kat 
ba u batai long da kaba dei suda. U Basudeb katba 
u nangsngap u nang iohsngew da kiba thymmai-thym- 
mai suda, hangta u la lyngngoh shibun eh bad um lah 
shuh ban ong ei ei ruh. 


Kumta u Lord u pynphai noh ia ka jingiakren 
sa shawei pat, u ong, To ngin ia kren pat sa shawei. 


Haneta u Lord u kren kawei ka siloke, u ong ia 
u Basudeb, to batai. Kumta u batai khyndai jaid ka 
jingmut jong kawel ka siloke. U Basudeb u la mut ba 
um lait shuh, bad u tharai hangne te nga la jop. Ynda 
kumta ong u Lord, Shisha phi la bataı kat kum u ba 
stad u briew ha la ka jingsngewthuh. Hynrei u nong- 
thaw ia ka u don da kumwei pat ka jingmut. U Lord 
Nimai, u sdang batai uwei pa uwei u dak; bad 
kawei ‚pa kawei ka ktien ka jingkynnoh..ba ka mut 

kumno u lah ban batai ne analgse bha. Kum ka 
“atma” ka don khyndai jingmut, ka ktien “aram” ka 
don bun ki jingmut syriem kum kine hi man la ka 
ktien ha ki siloke, ba ki don bun jingmut na kawei ka 
ktien. 


Hangta u Basudeb u khmih da kaba lyngngoh ia u 
Lord ba u khynnah uba dang arphew-saw snem ka 
rta ba u lah batai haduh katne; bad u ong; “Swami, 
nga i phim long ba phi stad tang ia ka Vedas hynrei 
ia ka ktein Sanskrit baroh hi phi la jop." 


U Lord um pynshah shkor eh ia kaba u kren u 
Basudeb u batai pat sa da kumwei, ia ka jingmut 
ia kata hi kajuh ka siloke. “Kane kaba pynpaw kham 
bun eh shaphang ka jingieit iau Blei bad ka jinglait 
im. Sa kaba lai pat u pynpaw sa da kumwei. 


. Hangta u Basudeb u la sngew bam long shuh kum 
ka jingbatai bad pynpaw u para bynriew, ba un da 
long u Lora tang kat kum u Brihaspati ngan dang 
shlan ban ia bein, hynreila palat noh, ula long noh 
ka blei Saraswatti hi. Kumta u kyrpad ia ka kyrteng, 
u Hari, Hari, u ong, dei une u khynnah Sanayasi ka 
Saraswatti hi, ne u tnga jong ka hi u Sree Krishna? 
ha kaba u dem iai pyrkhat kumne u leit poi jingmut 
ba une long u Krishna hi, u wan phong kyrteng ban 
pynduh ia ka jingsarong jong nga. 


Kumta u mane rem, bad u ong, Ko kynrad to map 
ba nga la pynthut ia phi, bad nga la leh ia phi kum u 
weiu khynnah barit, naba ngam tip ba phi long u 
bym ia ryngkat briew shuh. Bad u dem khrup na ki 
kjat u Lord u shim ia ki kjat u bat, ba u kyrmen ban 
loh kano kano ka ktien jingpyntngen na u Lord, 
hynrei um ioh ktien ei ei u shu khmih shain khmih 
shain eh, ia ka khmat u Lord. U shem ba uta u pun- 
dit khynnah (Nimai) u jah noh, wan mih pli da uwei 
pat uba long hynriew tylli ki kti, ha kiba ar ki kti u 
rah la ka ryntieh bad ki khnam, ar pat ki kti u rah 
da ka Basi u put kai, sa ar pat ki kti u rah la ka nap 
bad ka maloi khrong khaw. 


Hangta u Basudeb u tlot bad u iap ler ngiafi. 


Ynda u la kyndit briew pat hangta la u khmih 
ym don shuh uta u hynriew kti, don sa tang u Pukir 
khynnah u nang ap bad sumar ia u. Hangta u Basu- 
deb, u,pyrta jam, “Shano phi la leit ?" U Lord u leh 

kum bam shym lei-lei, bad um ai jubab ei-ei ruh, 
u ong pynban, La biang ka por to ia ngin ia leit noh 
sha la iing. 


U Sarva Bhauma u ieng joit, ki ia mih na iing- 
mane Blei, ki ia leit sha iing. U Lord u leit ha lai 
jing basa, u Sarva Bhauma u leit shapoh la iing ha ka 
jinglong tip brieu bad thap bieit shiteng wat thap-nger. 


Ynda u poi ha la ting u Sarva Bhauma, u pyrkhat 
hato u ioh-i aiu, ka long kum ka maia ne ba da -wan 
mih paw shisha da u Blei hi. 


(Ha kane ka ri India long ka jingmane blei ia u 
Ram kum uba wan mih khnang ban pynduh ne pyn- 
jap noh ia ki Runar. Ka jingwan mih u Krishna 
pat ka long, ba u wan kum ban sharai ia la ki khun 
bynriew. Kaba u wan mih u Chaitana bad ka nap 
bad ka maloi khrong ban wan khrong ia ka jingieit 
na la ki jingthaw.) 


U Lord Nimai la dang step eh u khie u leit ha iing 
blei ba ki buh ia u Jagannath, hangta wan ar ngut ki 
shakri, uwei u rah la u kpieng syntiew, uwei la ka 
ja ba la shet kaba ki khot ka Parsad, u Lord u deng 
ia u kpieng ha ka ryndang, u shim ia ka Parsad u 
u song ha ka jaiñ. Kumta u ieng noh joit u mih 
nangta naling-blei u leit beit sha la iing u Basudeb 
Sarva Bhauma, u kyrsiew u tied ia ka jingkhang, u 
Basudeb u plie wang ia ka jingkhang, u shim na ki 
kiat u Lord u nguh ngon, hangta ki sa ia shong ha 
baranda. U Lord u ai ka Parsad ha u Sarva Bhauma, 
uong artad, to bam, kumta u bam. (Hapdeng ki 
Hindu ia ka ja ba la lah shet da kiwei tang ban ktah 
ruh ki kheiñ sang bad haba kin bam jingbam donkam 
ba kin da sum da sleh; hynrei ha kane ba ai u Lord 
ia kata ka ja ba kala long Parsad noh, la um bam 
ruh ymbit, kumta u shim arti u taw ha ka shyntur u 
klun jlak la um pat ioh bta khmat ioh puja pukan ruh 


Kane ka jingleh khnang u Lord, ban pyni ka 
rukom ban nym kheiñ sang ei ei ruh, bad ban duh 
ka jingkyndiah sang eh ki Hindu, bad ban duh ka 
jingsngewsarong artad ka jong ki Hindu. Sa kawel 
pat ka rukom ba u pyni ba lada ym iehnoh ia ki jing- 
teh kane ka pyrthei ym lah ioh ne shem ia U Blei. 
Kumta u Lord u tynjuh ia u Basudeb Sarva Bhauma 
da kaba ai ka Parsad ha ki kti jong u la dang step 

phyrngap. Khlem sum khlem bta khmat kumba iu 
leh ki Hindu, hato u bam ne em. Kumta u Sarva 
Bhauma u la bam ba un ioh ia u Krishna, U Blei. 


Da ka jingsngew kmen eh u Sarva, bad u Lord 
ki fashad, hangta u Gopeenath u khmih ba u Lord 
u la jop thiaw. 


U Gopeenath u ong, Ko um, hato phim lehrain du 
phi u Pundit ba tam eh na ki para Pundit baroh ba phi 
shad kumne ? 


U Sarva Bhauma u kren da kawei ka Siloke kaba 
ong, To ai ki briew ba bieit ba anna ki wat padiah la 
u thyllied katba ki mon, ngam salia ei ei, da kaba dih 
ja ka jong ka jingieit ka la shoh buaid, ngin shad 
sngewbha bad ngin ja tyllun ha ka khyndew. 


Naduh kane, u Basudeb Sarva Bhama u long uba 
ngeit ha u Lord Gauranga. 


— - ——M — 


CHAPTER XXVI. 
Ba leitu Lord shaphang shathie (South). 


U Lord u ong ia ki nongsynran jong u ba kin ap 
ha Jagannath Puri, un leit tang marwei, hynrei kim ia 
shah eh, sa ia kut ban leit bud tang u Govinda. Ki 
jong u Nitai ki leit on tang ha kaba shi sngi lynti na 
Puri, dei ha ka shnong Alalnath, hangta tad u poi, 
wan poi ki briew hajar hajar ka bam lah tip shuh, ki 
ia Kirton bad ki ia kyrpad ia ka kyrteng u Sree 
Krishna. 


Na kata ka shnong Alalnath, u ia khlad bad ki 
jong u Nitai ba kin leit ap ha Puri, u leit hi tang bad 
u Govinda. Tad u la iaid katto katne u rah la ki kti 
shalor bneng, u kren bad kawei ka Siloke ba u kyrpad 
ia u Sree Krishna ba un sumar ia u. 


U iaid u rah tang ka nap bad ka maloi khrong 
khaw ha ki kti, bad ki jain bohkhaila jot, ym don ei-ei 
bad u, la kumta u iaid ha ka jingkmen ka dohnud jong 
u ba la dap da ka jingieit bad kynmaw ia U Blei (u 
Sree Krishna.) U iaid lyngba ia ki shnong ia ki 
khlaw ha u slap ha ka lyer, ka bam u bam katba ¡oh 
da ki soh da ki pai, da u khaw shi kham shi soh. 
Mynmiet u thiah ha ki trep bad ha trai ki dieng bah, 
u Govinda u ju thiah ha ki kjat u Lord, 

Ki briew kiba shaphang kata ka thaiñ baroh, 
mynshuwa ban leit poi u Lord, ki la bna lpa ba u 
Sree Krishna u la wan hiar bad u iaid kylleng ha ka 
jingkylla dur briew, ha kano ma ka shnong ba poi 
khlem da lei lei ki briew ki la wan ia lang lpa kumba 
wan tan. 


Haba u ia shem ia u briew ha lynti u ong kynsan, 
“To ong Hari", tad kumta kumta hi kein uta u briew u 
shu bud, “Hari”, “Krishna”, u ia bud artad ja u Lord 
ynda katto katne, u Lord u iapiam khop. Kumta uta 
u briew u la long Bhakta bad u leit pynkylla ia kiwei 
kiwei baroh ha la shnong, da kum kane ka rukom ka 
iar ka niam Baisnop baroh kawei ka ri, haduh Cape 
Commorin ba iaid ba leit u Lord bad ba un wan kylla 
pat. 


Ha kaba u iaid lynti u Lord, uwei pat u briew don 
uba pang fiiangthoh-lieh kyrteng u Basudeva, namar 
kata ka jingpang sniew u shong kyrpang na ki briew. 
U iohsngew ba leit u Lord ha ka iing-mane blei ba ki 
ki khot kyrteng Kyrma, kumta u shim la u dieng-duh 
u leit bran bran shata sha iing-mane kat ban poi 
uta u nongpang, u Lord u la lap mih noh dang kumta 
kumta hi kein, u dang jaid dang don kumba ar miles 
ne. Utau nongpang tad um lap shuh ha ka jingduh 
jingkyrmen u khot, “A! Krishna me la iehnoh noh 
ia nga ?" U kyllon artad kram u iap ler hangta. 


U Lord na kaba u la poi kumba ar mile antad u 
iohsngew ia ka jingduwai, u sangeh noh ngek, shi- 
phang u wan kylla noh pat sha iing-mane, u khyllie ia 
uta u Basudeva, bad u iapiam khop nang tyrbeh dap 
da ka prúm suda ia ka met bad ka jingiew jli. Kumta 
kumta kem u shu khuid bad u koit bha phar ymdon 
ei ei shuh. 


U Basudeva u ong, Waw ko kynrad hato phi la leh 
aiu kumne ? haba nga wan tang ban kylli ia phi. Phi 
pynban phi pynkoit noh, lehse lashai la shi sngi pat 
nga sngew sarong, bad ngan kam ki kam ba thala, ha- 
ba nga sah ha ka jingpang, ka pynsngew rit, bad kyn- 
maw ia u Trai kynrad. | 

U Lord u ong, Em em ko khun, ka jingsngew rit 
bad ka jingsbun jong phi; u Sree Krishna u la pdiang 
ja phi na ka jingsbun eh jong phi; wat ia kito ki ksaifi 
ba nang bam ia ka met jong phi ruh, phi iai shah bad 
leh sbun ia ki, kumta u Sree Krishna u la pdiang ia 

phi. Naduh kata ki ong ia u Lord u nongpynim ia u 
Basudeva. | 


Haba u Lord u leit shaphang ri South u leit ia 
shem ia u Syiem Ramananda Raja, tad ula lah ryng- 
kang ia ka wah Gadwary, u sum u shong ha Ghat wah, 
ha kata hi ka por utei u Syiem u wan bad ki nongbud 
nongrap ia u, don kumba shi hajar ngut, u wan sum 
hangta hi ha wah, tad u lah sum u leit shat khmat ha 
bashongu Lord hangta um lah shah shuh uta u 
Syiem u leit nguh ngon, bad ki ia piam khop para 
shadem. Ki ia kyllon ha khyndew shiphang ki long 
kumba jap ler baroh ar ngut, ynda ki kyndit briew 
ki ia peit seh uwei ia uwei. Ynda katto katne u Lord 
u ong, Myndang nga mih na shnong Puri, u Pundit 
Sarva Bhauma u ong ban wan iashem ia phi, kumta 
mynta nga la sngew don bok shibun eh ba nga ioh ïa- 
shem kumne bad phi. 


U Syiem u ong, Mynta ka sngi ka la wan long ka 
sngi ba la kylla ha ka r'ta jong nga; ba phi long imat 
kum uba wan hiar na bneng u bam ia ryngkat shuh 
para briew, naba kine baroh kiba bud ba rap ia nga 
tad ki shu iohi bad peit ia phi ki la dap noh da ka 
jingieit blei, “Bhakti”, Khmih ba ki shad ba ki rwai 
bad ka jingong, "Hari," ^Hari" bad "Krishna, Krishna," 
sa ia nga pat kum une uba tngit ba pap ruh phi kyn- 
thup ha ka shadem jong phi. Kam long ba u Pundit 
Sarva Bhauma u ong ia phi to wan ha nga, hynrei 
phi hi phi la wan wad ia nga ban pyllait im. | 


U Lord u samrykhie artad u ong, Haba phi hi 
phi long u Bhakta, ki nongbud jong phi baroh ruh dei 
ba kin long Bhakta, ym na ka jingiashem bad nga. 

(Myndang ha ka por ki Hindu, u Syiem u Padsha 
uba katto katno dei ba un burom ia ki Sanayasi bad 
ki Brahmin, kumta phi i une long u Syiem bakhraw 
la kumta ruh u leit nguh ia u Lord uba la long tang 
kum uwei u Pukir.) 


Katba ki dang ia kren kumne, uwei uba duk u 
Brahmin u wan poi hangta, u wan khot bamja noh ia 
u Lord. Kumta u Syiem u leit noh sha la jing, ynda 
premmiet u leit pat ha u Lord, u kup ki jain kum u 
riew paidbah bud tang uwei u shakri, um shym leit. 
hangta kat kum ka burom Syiem, u leit tang kum. 
uwei u ban leit kai. 

U Lord shisyndon u kylli ia u Syiem, Hato da 
J kumno u khun bynriew ba un lait im ? k 


| 

U Syiem ruh long uba stad hi, hangta u pyni bun 
jaid bad u prove artad na ki Sastra &c., bad ki ia pyn- 
paw shaphang ka Gyan bad Bhakti ka mut ka jing- 
tip, bad ka ban ioh Ra jingieit. Ban tang shu tip ba 
“don U Blei long ka bam donkam, kaba da ioh ja u, 
kata long kaba donkam, bun kum kine ki ktien u ia 
kren bad u Lord. Ä 


Sa kawei pat u ong, U Bhakta uba matlah u long 
kham bha ban ia uba peit, namar uba peit u ioh-i bun 
jaid.eh, wan poi pynban da ka lanot, bad kija kut ban 
shem ia U Blei tang da ka jingieitthep mynsiem ha u 
hi, hangta yn shem ja U Blei. 


U Lord u shong ha Bidyanagar bun sngi, haba un 
sa leit shuh shuh shaphang shathie u ong ja u Syiem 
Ramananda, To nang khreh Ipa, ynda nga la wan 
kylla na shathie ngan sa wan khot artad ban ia leit 
noh sha Jagannath Puri. Kata ka mut ba u Syiem un 
iehnoh la ka jinglong Syiem. Kumta u Syiem um 
khein kor ei ei ruh la ka jinglong Syiem, u fiew kor 
ja ka ban ioh jalap ia U Blei bad ban mane ja u. 
Kumta u kohnguh bad u iehnoh la ka jinglong Syiem 
bad u leit shong noh ha Jagannath Puri. 


CHAPTER XXVII. 
Shaphang ri Shathie (South). 


Ia ka hima kaba shaphang south, bun ha ki 
shnong kibaula leit u Lord, naduh u rangbah leh 


haduh u barit eh, ki la pdiang ia. ka kyrtengfu 
Krishna. 


Ha kawei ka shnong Pandacot uwei u tymmen 
Brahmin uba matlah u wan nguh ia u Lord na ki kijat. 
Kumta kumta ki khmat jong u ki peit pher, hynrei 
shen shen u jap noh. Ha ki bun jaka u leh ki kam ba 
phylla phylla ym iai thoh bniah ha inei kitab rit. 
Ngan shu thoh lyngkhot ba u leit jah ar snem sha 
south u wan noh pat ha Neelachal. Nangta u phah 
ja u Nitai sha ri Bengal ban pyniar ja ka niam kiba 
ngeit ha u Lord Gauranga bad u Krishna. | PDA 

. U Lord u leit sha Jagannath Puri u shong hangta. 
Kumta man man ka snem bun hajar ki briew, kynthei 
bad shynrang ki leit ban iashem bad u. 


Don uwei u Pundit ba donnam eh ha Benares 
u kyrteng Prakasananda. U la bna shaphang u Lord 
Gauranga, u ong, Ka jingleh thok jong u ba u khot ia 
lade kum u Krishna bad u la pynkylla ruh bun ki 
briew ha kata ka niam thymmai; kaba ia u Brahmin 
bad u Shandal ban khein kajuh ha khmat U Blei, ym 
-don ba kor ym don ba poh; uta ba un da wan poi ha 
Benares hangne te ka jingshukor jong u baroh kan 
paw. Kumta u thoh kawei ka Siloke ha u Lord kaba 
ong, Kynja u riewstad lada um wan shong ha Benares 
uta u long u mrad. Kane ka long kum ka jingkhot 
a bein; u Lord um shah shkor ia kata, u ai jubab. u 
ong da kaba jem hin u ong, U Krishna tang ha 
Neelachal la dap hi ja u. 


U Pundit Saraswati, u ioh dong na kane u kren 
bein bad u ai notice kylleng ia ki shnong ban pynpaw 
ba ka jingleh u Lord long ka kam thala suda. U 
Lord u shu sngap jar. 


Ynda dap hynriew snem naduh ba u la long 
Sanayasi u kwah ban leit kai sha Brindabon, u iaid 
na sha ka shnong Benares. Ha kane ka shnong ba u 
la hukum Ipa ia u Tapan Misra la khadwei snem myn- 
shuwa ba un leit ap hangta un sa wan hi. Tad u poi 
u Lord ha Benares u leit shong' basa ha jing u Tapan 
Misra, bun sngi u shong hangta. Hynrei um leit ia- 
shem ia u Prakasananda. Uta u Prakasananda ruh u 
sngewrem ban leit hi, kumta khlem iashem, u Lord 
u leit noh sha Brindabon bran. 


Hangta u Prakasananda u la ioh bor bad u la 
sngew sarong shibun eh, u ong ia ki briew baroh ha 
Benares kiba shaniah ha u, "Phim i nga la ong Ipa 
laduh mynshuwa ruh ba hangne ha Benares ki buit 
shukor danda kim lah ban wan jop. U Avatar um 
nud ban un wan shajan ngi, bad u la phet noh ruh. 


Hynrei shen shen tang khyndiat sngi hi u Lord u 
"wan kylla pat ha Benares na Brindabon ba un leit 
sha Neelachal ! 


U Lord haba u wan poi ha Benares u leit shong 
ha iwei i ing trep, u Pundit Prakasananda u la sngew 

kyndit shibun eh, u ong, U la wan poi pat shisha ? U 
maham ia ki briew baroh ban num leit sha uta ba long 
uba shukor, hynrei ki briew hi kim shah ki leit hi 
hien shi hien, bad ki ngeit ruh ba long une shisha u 
nongwan phong kyrteng ia U Blei (Krishna). Bad ki 
ngeit ba lada u Prokasananda hi, un wan joh-i ja u 
Lord tang shi khynmat, shi syndon un da kylla kaba 
mut bad un long uba ngeit. Kiiapyrkhat ba hato da 
kumno yn lah pyniashem ia kine baroh arngut. 


Ki Bhaktas ki ong ia u Lord, Ko kynrad ba u. 
Pundit Prakasananda u kren bein ia phi, shibun eh, 
ba u long u bam ngeit, kumta phi long u nongpynim 
ia ki khun bynriew, bad u ba dap da ka jingisynei, 
te balei phin bynnud ban pynpaw la ka jingisynei 
halor une u Pundit ? 


Haba ki iathuh ia kine u Lord um kren ei ei ruh 
u shu samrykhie. 


Nadien kata ki ia thaw buit da kawei. Ba uwei 
u Maharatta Brahmin u thaw kawei ka jingkhawai ba- 
khraw ban ai jingbam ia ki sanayasi. Kumta ki Bhak- 
tas ki jalang baroh ki leit ban leit khot bam jingbam. 
ja u Lord ha kata ka jingkhawai. 


U Lord u tip bad u sngewthuh baroh ia ka jing- 
thmu, hangta u samrykhie muiñ muiñ, um Kren ei ei 
ruh em. 

Nadien kata ki rangbah rangbah Bhaktas ki ia 
lang ki leit baroh ha u Lord, bad ki kyrpad ba un da 
leit khnang kein ha kane ka jingkhawai, ban pynioh-i 
ia lade ha ki paitbah. Kumta ynda ki kyrpad eh u 
Lord u kohnguh. 

Tad ki la bna ban wan u Lord ha kata ka jing- 
khawai, bun hajar kiwei kiwei ki sanayasi ki leit ia 
lang hangta. U Prakasananda hangta u mut ba ia u 
Lord u la kren bein bad u la kynnoh ba long u nongleh 
shalai buit u thok, mynta un sa ia shem mar khmat, u 
sngew kumba sngew-triem ka met bad u pyrkhat ban. 
leh da kumno ? kumta u shu samrykhie noh tad kum. 
ban lape noh ia ka jingkhuslai ka jingmut jong u. 

Katto katne u Lord u wan ryngkat saw ngut ki 
synran jong u, u iaid suki mian bad u dem ka khlieh 
sha khyndew, u nguh artad ia ki briew baroh kiba 
don ha kata ka jingialang, baroh kat kiba don hangta 
kiia khmih ia u ki ia ong, To khmih utai utai u 
Krishna Chaitanya u la wan, baroh ki ia peit sha 
u. U Prakasananda um kwah khmih hynrei um 

lah shan u peit leng, la u khmih shisha ba u long u 
briew u ba la phylla bad u ba iphieng ka khmat jong 
u. Shisha ka pynpaw tang na ka dur jong u hi ba 
long u briew uba khraw (Mahapurush). 


Hangta ha ka jaka ki thaw da ka iing-dara, bad 
ki buh ka um ban sait kjat tad lah sait kjat ki sa rung 
ha dara ki shong ha ka jingsiang, ia u Lord ruh ki ai 
ka um u sait la ki kjat, hynrei um rung hapoh dara u 
shong habar kum u nongwan khrong. 


U Prakasananda u pyrkhat ha la ka mynsiem hato 
kat une u briew u ba long,i dap da ka jingluilui 
mynsiem bad ka jingieit, bad ka jingsngewrit, kum ia 
une u briew ba bha ba nga la kren bein ka la long ka 
bam dei eh, bad kumne mynta ruh kam dei ja ngi ba 
ngin shah ia u ba un shong ha khyndew bad habar ka 
dara. Kumta u Prokasananda u ieng bad bun ryngkat 
bad u ki ía jeng ban kren ia u Lord. 


U Prakas u ong, “Swamei, ngam lah ban shah 
kum kane ka rukom, ka dei ba phin wan ia shong 
ryngkat bad ngi hapoh ing dara”. 

U Lord u nguh artad baroh arti u ong, "Nga dei 
u Bharati u bapoh, phi long u Saraswati, kam dei ia 
nga ban leit ia shong ryngkat bad phi ki kynja ba- 
khraw." 

U Prakas u shim na ki kti u Lord u ong, "Em, 
em, kata kam dei, ale wan ia shong ryngkat" U wan 
ia lam bad u pynshong marjan bad u, ki sdang ia kren 
shaphang ka Niam ia ka Vedas &e., syriem kumba ki 
ia pynpaw bad u Basudeb Sarva Bhauma, u jop u 
Lord thiaw hangta baroh ki nongbud u Prakas lem 
bad u ki kylla ha ka Niam ba hikai u Lord. Nadien 
kata u phah ia u Prakasananda sha Brindabon ban 
pyniar ia ka Niam ba u batai ban ieit ia u Krishna. 


Ynda u wan kylla na sha Benares u leit sha Nadia 
u leit iashem kaba khatduh ia la ka kmie bad ka tnga. 


Kane ka jing-iathuh khana shaphang u Lord 
Gauranga ka long kaba nga thoh lyngkot eh. Lada 
don ki ba kwah ban da tip kham janai bad bun sha- 
phang jong u, kin pule ja ka kitab ba ki khot kyrteng 
Chaitanya Charittra; hangta kin.shem bun ki jingia- 
thuh shaphang une u Chaitanya. 


FINIS. 

